
ELŐSZÓ. 


Ezen  könyv  kizárólag,  a  magyar  családi  czímerek  czímer- 
művészetét  tárgyalja,  korszakonként,  fejlődésében,  alakulásaiban 
és  hanyatlásában. 

Minden  fejezet  más-más  korszakot  tárgyal,  még  pedig  az 
első  fejezet  a  magyar  heraldika  kezdetét  és  kialakulását,  a 
mely  nálunk  a  XIV.  század  végéig  tart.  Ennek  keretébe  tar¬ 
tozik  a  második  fejezet  is,  a  mely  a  czímerek  uralkodóktól 
történt  adományozásának  első  nyomait  ismerteti.  A  harmadik 
fejezet,  a  későcsúcsíves  stíl,  a  czímerművészet  fénykorának 
s  a  festett  czímerekkel  díszes  armálisok  fellépésének  korszaka. 
Ez  a  XV.  század  első  éveitől,  I.  Mátyás  királyunk  haláláig 
tart.  A  negyedik,  a  Mátyás  király  korában,  hazánkba  átplántált 
olasz  renaissance,  melynek  hatása,  egy  századra  kiterjedt,  míg 
végre  helyet  kellett  engednie  a  német  renaissance-nak,  a  melyet 
a  Habsburgok  hoztak  magukkal  s  mely  heraldikánknak  a  XV. 
század  végén  megakadt  stiláris  fejlődésének  folytatását  képezi. 
Az  olasz  modor  küzdelme  a  német  modorral,  —  melyet  a 
könyv  ötödik  fejezete  tárgyal,  —  a  XVI.  század  végéig  tart. 
Ekkor  a  német  renaissance  lép  teljes  uralomra  s  ezen  stílben 
idomul  a  magyar  heraldika  a  következő  századokban  s  mind¬ 
inkább  hanyatlik  1848.  évig,  a  mely  hanyatlási  kor  a  könyv 
utolsó  fejezetében  van  megírva. 

Forrásaim  saját  levéltári  kutatásaim,  a  már  nyomtatásban 
megjelent  művek  közül:  a  Magyar  Heraldikai  és  Genealógiai 
Társaság  folyóiratának,  a  „Turulnak0  évfolyamai,  Br.  Nyáry 
Albert  „A  heraldika  alapvonalai*  czímű  művének  s  némely 

más  képes  munkának  képei  voltak.  Egyéb  forrásaim  az 
idézetekben  vannak  jelezve. 

Könyvem  tárgyánál  fogva  első  kísérlet,  a  magyar  heral¬ 
dika  emlékei  több  mint  negyedszázadon  át  folytatott  tanul¬ 
mányozásának  eredménye.  Úgy  lehet  hiányos,  egyes  föltevései¬ 
ben  téves,  de  legjobb  igyekezetemmel  törekedtem  felvett 
tárgyamnak:  a  magyar  családi  czímerek  fejlődésének,  fény¬ 
korának  és  hanyatlásának  hű  képét  adni. 


Csoma  József. 


I.  FEJEZET. 


A  magyar  heraldika  első  két  százada. 


I. 

Az  ázsiai  pusztákról,  állomásról  állomásra,  mai  hazájába 
bevándorolt  magyar  nép  a  honfoglalással  olyan  népek  és  nem¬ 
zetek  szomszédságába  került,  melyeknek  társadalmi,  vallási, 
erkölcsi,  hadi  élete  az  övével  élénk  ellentétet  képezett.  Idegen 
elem  lett  több,  már  századok  óta  más  irányban  fejlődő  államok 
közé  ékelve  s  hogy  itt  létjogot  nyerjen  s  fennállhatásának 
alapot  teremtsen,  kénytelen  volt  akarva  nem  akarva,  a  szom¬ 
szédos  államok  társadalmi,  vallásos,  erkölcsi  és  hadi  életmódjá¬ 
hoz  alkalmazkodni  és  azt  lassankint  elsajátítani.  Le  kellett 
mondania  régi,  nomád  vándoréletéről  s  állandó  államalakításhoz 
kezdenie,  le  ősi  pogány  vallásáról  és  felvenni  a  már  az  európai 
államokban  általánosan  befogadott  keresztény  vallást,  erkölcsi 
életét  ezen  új  vallás  erkölcstanához  kellett  alkalmazni  és  a 
hadviselésben  is  az  adott  körülményekhez  mért  változtatásokat 
is  meg  kellett  tennie,  hogy  hadjárataiban  sikerrel  működhessék 
s  megvédelmezhesse  újonnan  elfoglalt  hazáját. 

Az  ilyen  nagy  társadalmi  átalakulások  nem  jártak  nagyobb 
belső  zavarok  nélkül,  soká  ellentállottak  a  megszokás,  a  firól- 
fira  átöröklött  hagyományok  és  a  faji  természet. 

Nagy  szellemi  simulékonyságról  tesz  azonban  tanúságot 
az,  hogy  a  puszták  vad  fiai,  pár  száz  év  lefolyása  alatt,  ellen¬ 
séges  indulatú,  intézményeikben,  szokásaikban  eltérő  államok 

közé  ékelve,  ezeknek  megfelelő,  ezekkel  minden  téren  ver¬ 
senyző  államot  tudtak  alapítani. 

A  nomád,  sátrak  alatt  élő,  nyájait  legeltető,  vidékről 
vidékre  vándorló  nép,  helyhez  kötött,  földmíveléssel  foglalkozó, 
állandó  lakású  néppé  alakult,  az  elfoglalt  területeket  székek, 
nemek  és  ágak  szerint  felosztotta,  a  legyőzőiteket  részben 
meghódoltatta,  részben  rabszolgákká  tette.  Ezektől  megtanulta 
a  földmívelést,  mely  lassanként  helyhez  kötötte,  hol  a  nomád 
élet  egykori  sátrait  állandó  lakóház  helyettesítette  elébb  sárból, 
majd  fából,  végre  kőből. 

De  elébb  a  külföldre  tett  rablóhadjáratok  dicstelen  száza¬ 
dának  kellett  lefolyni  a  vezérek  korában,  sok  magyarnak  kellett 
elvérzeni  messze  idegenben,  a  míg  a  békésebb  munkásság  ezen 
időszaka  bekövetkezett. 

A  békés  állapotokat  növelte  a  szeretet  és  türelem  vallá¬ 
sának,  a  kereszténységnek  behozatala.  Géza  vezér  megtérése 
megnyitotta  Magyarországot  a  hittérítőknek,  kik  eddig  ide  a 
magyarok  vad  erkölcsei  miatt  nem  mertek  bejönni  és  műkö¬ 
désüknek  fényes  eredménye  lett.  Majd  később  Géza  vezér  már 
a  keresztény  vallás  szelíd  erkölcseiben  nevekedett,  nagy  remé¬ 
nyekre  jogosító  ifjú  örökösének,  a  későbbi  szent  királynak, 
Istvánnak,  a  bajor  uralkodóházból  szemelt  ki  menyasszonyt, 
kinek  kíséretében  fényes  lovagok  érkeztek  hazánkba,  hogy  itt 
új  hazát  nyerjenek:  a  Hunt-Pázmánok,  Tiboldok,  Jákok. 

A  krónikák  egynémely  lovagnál  még  a  fegyveresek  szá¬ 
mát  is  leírják,  kiknek  élén  az  idegen  lovag,  gyakran  kaland¬ 
vágyból,  új  hazát  jött  keresni.  Kétségtelen,  hogy  ezeknek 
zászlóján  is  volt  már  jelvény,  mely  összetartotta  idegen  föl¬ 
dön  tett  útjában  a  kalandor  csapatot,  de  ezek  egynémelyiké- 
ből  nem  származtak  a  későbbi  nemzetségi  czímerek.  Az  idegen 
lovagok  beköltözése  már  az  első  Árpád  királyok  alatt  meg¬ 
kezdődött.  A  Hunt-Pázmánok,  Guthkeledek,  Oslok,  Vecelin 
utódai,  másfélszáz,  száz  évvel  a  heraldika  kezdete  előtt  magya¬ 
rokká  lettek,  de  ennek  daczára  nem  ők  alakultak  át  szokás¬ 
ban,  modorban  magyarokká,  hanem  az  akkor  műveltebb  nyugat 
szokásait,  melyeket  ők  itt  a  távolban  is  megtartottak,  igyekeztek 
új  hazájukban  is  meghonosítani.  Az  összeköttetést  régi  otthonuk¬ 
kal  könnyű  volt  fenntartani  s  az  ottani  haladással  lépést  tartani, 

mert  az  Árpádok  alatt  az  érintkezés  Németországgal  hol  hadjá¬ 
ratokban,  hol  békében  folyton  fennállott. 

Nyugaton  már  a  XI.  században  Francziaországból  kiindulva, 
szokásba  kezdenek  jönni  a  harcz játékok,  tornák  s  ezzel  a 
lovagkor  kezdetét  vette.  A  lovag  a  hadviselésben  is  inkább 
tornamérkőzést,  mint  vérengző,  kíméletlen  viaskodást  szeretett 
látni,  a  nyilat  gyáva  ember  fegyverének  tartotta,  mert  messziről 
támadja  ellenfelét  és  csak  azt  a  harczot  becsülte,  melyben  ember 
ember  ellen,  szemtől  szembe  száll  síkra,  nem  bízva  másban, 
mint  önerejében,  Istenben  és  ügyének  igazságában.1 

Ez  időtájt  azonban  még  külföldön  sem  voltak  czímerek. 
De  mihelyt  ott  használatba  jöttek,  az  itt  élő,  idegenből  szár¬ 
mazott  lovagok  is  felvettek  egy-egy  családi  jelvényt,  még  pedig 
azonnal  maradandó  és  állandó  jelvényül,  hogy  annál  biztosab¬ 
ban  jelezze  távol  idegenben  az  újabb  hajtások  összetartozását. 

Példát  nyújtottak  nékik  erre  az  akkor  beköltözött  idegen 
lovagok,  a  mikor  már  nyugaton  szokássá  vált  a  czímer  vise¬ 
lése.  Ezek  már  magokkal  hozták  családi  jelvényüket  és  visel¬ 
ték  azt  származásuk  és  otthon  maradt  rokonaikkal  való  össze¬ 
köttetésük  feltüntetésére. 

Ha  a  családi  összeköttetéseket  ezen  régi  századokból 
ismernénk,  nem  egy  ősi  családi  czímerünk  hasonmását  talál¬ 
nánk  fel  külföldi  czímergyűjteményünkben  Giletfy  Miklós  nádor 
példájára,  ki  a  franczia  Castell  grófokkal  egy  törzsből  szár¬ 
mazott  és  közös  czímerük  századok  múlva  is  hirdette  a  két 
család  közös  származását. 

A  magyar  heraldika  csiráját  az  idegen,  beköltözött  lova¬ 
gok  hatásában  találjuk. 


n. 

A  magyar  törvény  nem  ismert  nemes  és  nemes  között 
különbséget.  De  ha  a  törvényben  nem  volt  is  intézményiig 
elismert  főúri  országrend,  annyival  inkább  volt  az  a  gyakorlati 
életben,  a  hol  nagyon  is  éles  határvonal  választotta  el  az  előkelőbb 
nemességet  a  köznemesektől.  A  válaszfal  a  vagyon  volt,  ezzel 

1  Pauler:  A  magyar  nemzet  története  az  Árpádok  alatt.  I.  333. 

járt  a  hatalom,  a  befolyás,  a  befolyással  minden  nagyobb  egy¬ 
házi  és  világi  méltóság  magukhoz  ragadása  és  betöltése,  a  királyi 
udvarhoz  való  járatosság,  befolyás  a  királyra  és  környezetére. 

A  szegényebb  nemesség  között,  mely  otthon,  vidéken  élt 
patriarchalis  egyszerűségben  és  vagyona,  felosztás  által,  min¬ 
den  újabb  generácziónál  jobban  fogyott,  hiába  támadt  bármely 
istenáldotta  tehetség,  ez  parlagon  maradt  vidéken,  a  közép- 
szerűségből  soha  ki  nem  emelkedett  s  mint  kivétel,  még  szá¬ 
zadok  múltával  is,  valódi  legendái  alakká  vált  a  köznemes 
Kinizsy  Pál,  kit  kiváló  tehetségei  hadvezérré  emeltek  és  az 
újdonsült  nemes  fia  Bakócz  Tamás,  ki  az  ország  legmagasabb 
egyházi  polczára  emelkedett. 

Ezen  vagyon,  —  befolyás,  —  hatalom  alkotta  főnemes¬ 
séget  a  bevándorlóit  lovagok  s  egyes  magyar  nemzetségek 
képezték.  Amazokat  a  király  azonnal  kegyeibe  fogadta,  elő¬ 
kelő  állásokba  helyezte,  nagy  birtokokat  adományozott  nekik, 
ezek  azon  ősmagyar  nemzetségek  maradványai  voltak,  melyek 
a  vezérek  kalandos  korát  túlélték  s  melyek  már  az  első  fog¬ 
laláskor  nagy  birtokok  uraivá  lettek. 

A  válaszfalat,  mely  a  fő  és  kisebb  nemességet  egymás¬ 
tól  elválasztotta,  még  inkább  észrevesszük,  ha  a  magyar  heral¬ 
dika  ezen  ősrégi  korszakát  tanálmányozzuk. 

Hogy  a  czímer  őseredetiségében  hadijelvény  volt,  ezt 
már  neve  is  bizonyítja,  mely  minden  nyelven  fegyvert  jelent. 
Ezt  bizonyítja  az,  hogy  azt  a  hadi  felszerelések  egyes  darab¬ 
jaira:  zászlóra,  pajzsra,  és  sisakra  festették.  így  lett  az  ősi 
jelvény  Magyarországon  elsőben  is  a  zászlón  alkalmazva,  midőn 
az  Árpádkorban  a  főurak  saját  zászlós  jelvényeik  alatt  vezet¬ 
ték  csapataikat  a  király  zászlaja  alá  a  királyi  seregbe. 

Az  Anjou  királyok  I.  Károly  (1323.)  és  Nagy  Lajos 
(1351.)  megteremtették  a  banderiális  rendszert.  Ez  egyrészt 
bizonyos  hűbéri  jelleget  hozott  be  a  hűbérmentes  magyar 
intézmények  közé,  a  mennyiben  a  bírt  vagyon  nagysága 
szerint  kötelezte  a  vagyonosabb  nemességet  banderiális  csa¬ 
patok  kiállítására  és  ezen  —  a  középkorban  —  legfontosabb 
köztevékenységnek:  a  hadviselésnek  egyedüli  alapjául  a  bir¬ 
tokot  tette,  másrészt  még  élesebben  meghúzta  a  választóvo¬ 
nalat,  a  nagy  és  kisebb  nemesség  között. 

Bandériumaikat  az  egyes  főurak,  saját  zászlóik  alatt 
vezették  s  ha  tekintetbe  vesszük,  hogy  ezen  korban,  a  XIV. 
században  a  zászlók  nem  a  családi  czímer  színeit  jelezték, 
hanem  magát  a  családi  czímert  ábrázolták,  elképzelhetjük  a 
banderiális  rendszer  fontosságát  a  magyar  czímerek  fejlődésére. 

A  magyar  czímerfejlődésre  nézve  egy  másik  fontos  lépés 
volt  az,  midőn  pompakedvelő  s  az  akkori  európai  műveltség 
színvonalán  álló  Anjou  királyaink,  a  művelt  nyugat  mintájára 
a  harczjátékokat  —  tornákat  —  nálunk  is  meghonosították. 

Ezen  intézmény  nálunk  ismét  élesebbre  vonta  a  határ¬ 
vonalat  a  vagyonosabb  és  szegényebb  nemesség  között.  Ez 
utóbbi  nem  bírván  olyan  fényt  kifejteni,  minő  a  harczjáté- 
kokban  való  részvételnél  szokásban  volt,  visszahúzódott  a 
tornaünnepélyektől,  de  nem  is  vágyódott  azok  után  s  ez  is 
miként  a  főhivatalok,  a  vagyonos  nemesség  kizárólagos  birto¬ 
kába  ment  át,  különösen  a  XV.  század  elejéig. 

Külföldön  megvolt  a  törvényileg  szabályozott  torna¬ 
nemesség,  nálunk  nem,  külföldön  egy  kiváltság  volt  az,  hogy 
ki  vehetett  a  tornákban  részt  és  tornatársulatok  alakultak  a 
lovagszövetkezetekből,  a  kizárólagos  tornanemesekből.  így 
alakult  Németországban  a  sváb,  rajnai,  frank  és  bajor  lova¬ 
gokból  azon  12  tornatársaság,  melyek  a  medve,  agár,  egy¬ 
szarvú,  kopó,  hal,  koszorú,  csatt,  kőszáli  kecske,  szamár, 
korona  és  sólyom  jelvényei  alatt  egyesültek.  A  tornatársa¬ 
ságok  jelvényeit  a  tagok  lánczokon,  vagy  mint  lánczokat, 
nyakukon  viselték,  a  mely  utóbbi  esetben  az  egyes  láncz- 
szemek  magokat  a  jelvényeket  ábrázolták.  A  lovagszövetségek 
és  a  tornatársulatok  jelvényeinek  viselése  képezi  alapját  az 
érdemrendek  viselésének. 

Magyarországon  különvált  tornanemesek  nem  voltak  s 
így  tornalovagtársulatok  sem  alakulhattak,  a  külföldön  dívó 
tomaszabályok  sem  mentek  át  a  nemzet  vérébe,  de  hogy 
ezek,  az  Anjou  királyaink  alatt  rendezett  harczjátékokon  szi¬ 
gorúan  betartattak,  azt  világosan  bizonyítják  a  nálunk  is  erősen 
divatba  jött  sisakpecsétek. 

Később  az  Anjou-ház  kihaltával  és  Zsigmond  király 
külföldi  útjai  után,  a  magyar  tornaszabályok  mindinkább  el¬ 
távolodtak  a  nemzetközileg  dívó  tornaszabályoktól  és  a  tornák 

apránként  a  nemzeti  sajátságokhoz  idomultak.  Bernardon  de 
la  Broquiére  1433-ban  Magyarországban  tett  utazásáról  Írott 
naplójában,  egy  Budán  tartott  harczjátékról  így  emlékezik 
meg : 1  „A  nagy  gróf  (Garay  Miklós  nádor)  fiát  láttam  részt- 
venni  a  lovagjátékban,  mélyet  az  ország  szokásai  szerint  tar¬ 
tottak,  kis  lovakkal  és  alacsony  nyergekkel.  A  bajnokok 
gazdag  díszruhát  viseltek  és  igen  rövid  lándzsákkal  küzdöttek. 
Ez  igen  kedves  és  gyönyörködtető  látvány.  Ha  a  küzdők 
összecsapnak,  kell,  hogy  mindketten,  vagy  legalább  egyikök 
földre  bukjék.  Itt  azután  biztosan  megtudhatni,  ki  bírja  a 
nyerget  jól  megülni/ 

„Midőn  az  arany  pálczáért  küzdenek,  a  lovak  mind 
egyforma  magasak,  a  nyergek  szintén  egyenlők,  és  sors  által 
huzatnak  ki,  a  mérkőzés  páronként  történik.  Ha  a  két  küzdő 
egyike  kiesik,  a  győzőnek  ki  kell  lépnie  és  már  nem  küzd 
tovább." 

A  sisakpecsétek,  —  mint  fentebb  említettem,  —  a  torna¬ 
szabályok  szigorú  betartásának  legnagyobb  bizonyítékai. 

A  tornamérkőzéseket  megelőző  szertartások  között,  a 
legfontosabbak  egyike  az  úgynevezett  sisakvizsgálat  (Helmschau) 
volt,  midőn  a  tornákat  megelőző  napon  a  bajnokok  apródjai 
és  fegyverhordozói  egy  a  végre  kijelölt  teremben  sorba  állí¬ 
tották  uraik  sisakját,  sisakdíszeikkel,  hogy  a  heroldok  és  a 
közönség  megbírálhassa  és  ellenőrizhesse.  A  sisakvizsgálat 
jelenete  Grünenberg  czímerkönyvében  és  Rüxner  „Turnier- 
buch“-jában  képben  van  ábrázolva. 

A  sisakpecsétek  egyenesen  a  harczjátékok  eredményé¬ 
nek  tekintendők.  A  sisakvizsgálat  egy  bizonyos  fontosságot 
és  előkelőséget  adott  a  sisakdíszeknek,  divatba  jöttek,  a 
czímertulajdonosok  örömest  mellőzték  pecséteiken  a  paizs- 
czímert  és  arra  teljes,  vagy  paizsczímerük  helyett  csak  czí- 
merük  sisakdíszét  vésették. 

Hogy  pedig  a  sisakpecsétek,  a  harczjátékok  sisakvizs¬ 
gálatának  eredményei  mutatja  az  is,  hogy  a  harczjátékok  le- 
tűntével  mintha  elseperték  volna,  a  XV.  századon  túl,  sisak¬ 
pecsét  még  csak  elvétve  sem  jön  többé  elő. 


1  Szamota  István :  Régi  utazások  Magyarországon  961. 

m. 

I  / 

A  magyar  heraldika,  fejlődése  legrégibb  korszakában, 
a  legtisztább  nyomokon  haladt.  Fényes  bizonyságai  ennek  az 
eddig  kikutatott  nemzetségi  czímerek.  Ezek  felerészben  magyar 
nemzetségek  jelvényei,  de  az  idegenből  beköltözött  lovag¬ 
nemzetségek  egy  része  is,  a  heraldika  kialakulásával,  már 
hazánkban  vette  fel  nemzetségi  jelvényét. 

A  nemzetségi  czímerek  abban  is  példányai  a  legrégibb 
klasszikus  heraldikának,  hogy  a  sisakdísz,  mindazon  czíme- 
reknél,  a  hol  azt  ismerjük,  ugyanaz,  a  mi  a  pajzsalak.  Hogy 
ez  a  legtisztább  elrendezés,  azt  éppen  a  czímer  természete 
bizonyítja.  A  czímer  mint  jelkép  éppen  azért  alakult,  az  ké¬ 
pezte  létjogát,  hogy  az  egyes  egyéneknek,  főuraknak,  csapat¬ 
vezéreknek  megkülönböztető  jelvénye  legyen.  Ezért  hímezték, 
festették  a  jelvényt  elébb  zászlókra,  majd  paizsokra,  ruhákra, 
lótakarókra  és  a  sisakokra  is.  Ettől  egy  lépés  volt,  hogy 
azokat  ne  ráfessék  a  sisak  oldalára,  hanem,  hogy  jobban  ki¬ 
domborodjék,  messzebb  legyen  látható,  tetszetősebb  alakot 
nyerjen,  plasztikus  alakban  erősítették  azokat  a  sisak  tetejére. 
S  ha  ez  plasztikus  alakban  nem  volt  kivéshető,  plasztikus 
segédsisakdíszekre  festették. 

Az  ősi  jelvény  a  sisakdíszen  ismétlődve,  lett  azután  a 
teljes  czímer  legrégibb,  legtisztább  alakulása. 

Senkinek  sincsen  szüksége  két  jelvényre,  melynek  egyike 
a  pajzson,  másika  a  sisakon  legyen ;  a  kettős  jelvény  alap¬ 
jában  ellenkezik  a  tulaj donképeni  czímer  fogalmával  és  hogy 
a  sisakdísz  egyezése  a  pajzsalakkal  legkorrektebb  kifejezése 
a  czímer  fogalmának,  bizonyítja  az,  hogy  egyes  nemzetek, 
minők  a  franczia,  az  olasz,  mellőzik  a  paizsczímertől  gyakran 
elütő,  hivalkodó  sisakdíszeket,  csak  a  paizs  heraldikáját  mű¬ 
velik,  ezzel  adván  kifejezést  annak,  hogy  ha  a  czímer  meg 
különböztető  jelvény,  annak  egységesnek  kell  lennie. 

Természetes,  hogy  a  változatosságot  szerető  emberi 
ízlés,  ezen  is  hamar  változtatott  s  a  pajzsalaktól  eltérő  sisak¬ 
díszek  a  pajzsalakkal  egyező  sisakdíszeknél  nem  sokkal  fiata¬ 
labbak.  Már  a  zürichi  czímertekercs  czímerei  között  is  számosat 

találunk  olyant,  a  melynél  a  sisakdísz  a  pajzsalakhoz  semmi 
vonatkozással  sincs. 

A  czímerek  ábrázolásánál  hazánkban  ezen  egész  korban 
a  legnagyobb  egyszerűséget  tapasztaljuk.  A  heraldika  s  czí- 
mer  iránt  nem  fogékony  magyar  nemesség  csak  társadalmi 
kényszerből  vette  fel  a  czímert  s  úgy  volt  azzal,  mint  a  járni 
tanuló  gyermek,  ki  az  első  megtett  lépések  után  még  nem 
mer  tovább  haladni.  Nem  volt  meg  a  nemzetnél  a  vágy  és 
hajlam,  hogy  azt  tovább  fejlessze.  Ugyanazokat  az  egyszerű 
czímeralakokat  találjuk  a  XIV.  század  végén  is,  a  minőket  a 
legrégibb  czímeremlékeknél. 

Ha  ezen  korból  komplikáltabb  szerkezetű  czímert  látunk, 
az  biztosan  nem  magyar  eredetű,  nem  a  magyar  heraldika 
befolyása  következtében  állott  elő.  Ilyenek  Baboneg  István 
négyeit  pajzsa  1308.  évből,  István  kőrösmegyei  comes  osztott 
pajzsa  1327-ből  két  önálló  czímeralakkal  és  az  olasz  eredetű 
Drugeth  Vilmos  nádor  czímere  1328-ból,  melynek  pólyája  is 
rakott  s  a  pajzs  mezejét  alul,  felül,  egymástól  független  czímer- 
alakok  foglalják  el. 

A  magyar  heraldika  nemes  egyszerűségének  daczára 
már  ezen  korban  is  mutatkoznak  azon  naturalisztikus  irány 
kezdetleges  csírái,  a  mely  a  későbbi  magyar  heraldikát  álta¬ 
lánosságban  jellemzi.  Már  korán  a  XIV.  század  utófelében 
jelentkezik  azon  kizárólagos  nemzeti  sajátság  a  heraldikában, 
midőn  az  egyszerű  czím érképeket :  a  rózsát,  a  liliomot,  a  csil¬ 
lagot,  melyek  eddig  lebegő  helyzetben  ékesítették  a  czímer- 
paizsot,  azoknak  mintegy  támaszt  keresve,  egy  kar  markába 
helyezték.  A  kar  volt  a  magyar  heraldika  naturalisztikus  irá¬ 
nyának  első  képviselője,  később  annak  legnemzetiesebb  czí- 
merképe,  úgyis  mint  pajzsalak,  úgyis  mint  sisakdísz  és  segéd¬ 
sisakdísz.1 

Ezen  irány  továbbfejlődése  s  mintegy  természetes  követ¬ 
kezménye  lett  aztán,  hogy  ezen  szépen  stilizált  rózsák  és 
liliomok  elvesztették  szigorú  heraldikai  formájukat,  száras, 
leveles  növényekké  lettek  s  így  illeszkedtek  a  pánczélos  kar 
markába. 


1  A  kar  a  magyar  heraldikában.  Turul  XVI.  14. 

Egerváry  Mihály  vasmegyei  alispán  czímerében,  1365. 
évből,  meztelen  kar  háromleveles  gályát  tart.1  Szepesy  Jakab 
országbiró  czímere  az  1375.,  1376.  és  1377.  években  három 
pávatoll,  felül  középen  öt-  vagy  hatágú  csillagtól  kísérve,  de 
már  1378.  évi  pecsétjén  a  pávatoliakat  egy  balfelé  irányult 
könyökben  erősen  hajlott  pánczélos  kar  tartja.  A  csillag  ki¬ 
maradt.  Ezen  czímernél  az  1378.  évvel  pontosan  meghatároz¬ 
hatjuk  az  időt  is,  melyben  annak  naturalisztikus  átalakulása 
történt. 

A  naturalisztikus  irány  ilyen  alakban  való  nyilvánulása 
már  csak  azért  is  sajátságos,  hogy  a  midőn  nem  tűrte  a 
pajzsban  a  lebegő  czímeralakot  s  igyekezett  annak  a  karral 
egy  természetes  támaszt  adni,  megtűrte  azt,  hogy  maga  a 
támaszt  adó  kar  legyen  lebegő.  Száz  és  száz  példa  van  erre, 
úgy  a  régibb,  mint  az  újabb  magyar  czímerekben. 


IV. 

Az  egyszerűbb  vidéki  nemesség  czímerviszonyait  a  XIV. 
és  XV.  század  levéltári  maradványai  világítják  meg.  Hogy 
ezen  igénytelen  vidéki  nemesség  a  czímerrel  nem  sokat  törő¬ 
dött,  ennek  legszembeötlőbb  bizonyítékai  az  oklevelek  pecsét¬ 
jein  nagy  számban  fennmaradt  emblémák. 

A  XTV.  század  folyamán  a  közigazgatás  és  törvénykezés 
lassanként  oda  fejlődött,  hogy  nemcsak  a  káptalanok,  főpapok 
és  országnagyok  használták  hivatalból  pecséteiket,  hanem  a 
megyei  közigazgatás  főbb  tisztviselői  is.  Az  alispánok  3 — 4 
biró  társaikkal,  egyszerre  4 — 5  pecséttel  pecsételték  meg 
kiadványaikat.  Az  alispáni  kiadványok  első  nyomai  a  XIII. 
század  végéig  felvezetnek  és  nagy  számmal  jönnek  elő  a 
következő  századokban.  Első  nyoma  csaknem  összeesik  azon 
korral,  melyben  az  uralkodók:  I.  Károly  király  és  utódai 
egyes  híveik  czímereit  privilégium  alakjában  kiállított  okleve¬ 
lekben  pótolgatni  és  javítgatni  kezdették.  Ezen  oklevelek, 
—  armálisok  —  mint  azt  tudjuk,  nagyon  ritkák,  de  annál 


1  Orsz.  ltár.  DL.  25825. 

nagyobb  volt  azon  nemesek  száma,  kik  a  múltban,  a  mikor 
még  szabadon  vettek  fel  czímereket,  nem  lévén  ilyenre  szük¬ 
ségük  sem  hadban,  sem  a  magánéletben,  elmulasztottak  czí- 
mert  választani  s  a  czímerhasználat  kora  őket  czímer  nélkül 
találta. 

Ekkor  a  hiányt  pótolni  már  nehéz  volt,  mert  a  czímer- 
adományozás  joga  mindinkább  az  uralkodó  kizárólagos  jogává 
lett,  ki  czímerek  adományozásával  igyekezett  pótolni  az  elmu¬ 
lasztottakat,  de  ezen  pótlások  csak  elenyésző  csekély  szám¬ 
ban  fedezték  az  igényeket. 

Az  első  armálisokat  leginkább  a  király  személyével  köze¬ 
lebbről  érintkező  czímertelen  régi  nemes  familiárisai  nyerték, 
a  mint  az  sok  esetben  még  az  armális  szövegéből  is  kivehető, 
a  távol  vidéken  lakó  egyszerű  nemesség  még  ekkor  sem  töre¬ 
kedett  czímer  után. 

Pedig  ezen  vidéki  nemességből  kerültek  ki  a  vármegye 
összes  tisztviselői,  köztük  a  megye  feje :  az  alispán  és  biró- 
társai,  kik  a  XIV.  század  beköszöntésével  reá  voltak  utalva 
pecséteik  használatára. 

Czímereik  nem  lévén,  pecséteikre  jelképeket  vésettek  s 
ezzel  olyan  általánosságban  voltak  kénytelenek,  hogy  az  al- 
ispáni  kiadványokra  ütött  pecséteknek  legfeljebb  tíz  százaléka 
czímeres,  a  többi  kilenczven  százalék  jelkép.  Ezek  többnyire 
rendes  vagy  toj ásdad  alakú  körbe  voltak  foglalva.  Képeik: 
csillag,  kereszt,  külön,  néha  együtt,  csillag  és  félhold,  virágok 
edényben  vagy  egy  kar  markában,  szívek,  néha  karddal  és 
nyíllal  átütve,  kar  karddal:  a  harczos  férfi  jelképe  és  még 
sok  más,  de  leggyakoribb  közöttük  a  liliom,  a  mely  százféle 
változatban,  külön,  vagy  más  alakokkal  összekombinálva, 
csaknem  minden  alispáni  kiadványon  előfordul. 

Sajátságos,  hogy  a  román  faj  ezen  kedvelt  czímervirága 
melyet  középkori  heraldikánkban  mint  czímert  csak  a  Győr- 
nemzetség  leszármazói  használtak  s  Anjou  királyaink  alatt  is 
csak  azok,  kiknek  ők,  mint  saját  czímerüket  különös  királyi 
kegyből  adományozták,  a  jelképek,  emblémák  leggyakoribb 
ábrázolata. 

Későbbi  heraldikánkban  is  ritkán  kért  és  ritkán  ado¬ 
mányozott  czímerkép.  Csak  Kassa  város  nemesített  polgárai- 

CSOMA:  A  magyar  heraldika  korszakai.  17.  oldalhoz. 

nak  czímereiben  látjuk  a  három  egymás  mellé  helyezett  lilio¬ 
mot,  mint  emlékeztetőt  szülővárosukra,  családjuk  bölcsőjére, 
mely  azt  még  1369-ben  kapta  különös  királyi  kitüntetés  jeléül 
czímerébe  Nagy  Lajos  királytól. 

Ezen  emblémák  pótolták  több,  mint  kétszáz  esztendeig 
a  valódi  czímereket,  a  mely  idő  alatt,  százszámra  találjuk 
azokat  a  megyei  kiadványok  rongált  pecsétem,  külömböző 
alakokban  és  külömböző  elhelyezésben.  Gyakori  nyomai  a 
XVII.  századba  is  benyúlnak. 

Nagy  változást  idézett  elő  a  sablon-czímerekben  az 
I.  Mátyás  királyunk  alatt  beállott  szorosabb  érintkezés  Olasz¬ 
országgal.  Ezen  érintkezés  eredménye  nemcsak  az  olasz  renais- 
sance  korai  meggyökeresedése  lett  nálunk  a  művészetben, 
építészetben,  heraldikában,  de  divatba  hozta  a  művésziesen 
vésett  olasz  intagliók  használatát  a  pecsétgyűrűkben.  Ezek 
nemcsak  a  szokásos  liliomokat,  rózsákat,  kereszteket  szorí¬ 
tották  ki  részben,  de  szívesen  használták  olyan  nemesek  és 
főurak  is  nemcsak  magánokirataikon,  hanem  nyilvános  és  tör¬ 
ténelmi  fontosságú  okiratok  megpecsételésénél  is,  kiknek  czí- 
merét  már  párszázados  pecsétek  után  ismerjük. 

Ezen  sablonok  és  emblémák  közül,  melyek  eleinte  kör¬ 
vagy  oválalakba  voltak  foglalva,  később  sok  pajzsba  került 
s  egyes  családok  állandó  czímerévé  váltak.  Czímerkönyveink- 
ben  százával  találhatók  az  ilyen  eredetű  családi  czímerek, 
melyeket  a  folytonos  használat  szentesített  s  melyeket  tulaj¬ 
donosaik  ma  csak  olyan  joggal  és  hitelességgel  használnak, 
mint  azok,  kiknek  czímerei  ékesen  festett  armálisban  lettek 
adományozva. 

A  magyar  nemesség  egy  tetemes  részének  czímertelen 
állapotát  még  inkább  igazolva  látjuk,  ha  végignézünk  Árpád 
és  Anjou  királyaink  idejéből  reánk  maradt  czímereinknek  s 
az  az  azokat  viselő  családok  sorozatán.  Ezekből  arról  győző¬ 
dünk  meg,  hogy  az  említett  korból,  csak  főúri  családjaink 
czímereit  ismerjük,  —  egy,  két  vármegyei  alispán  czímerének 
kivételével,  —  csak  azokét,  kik  az  ország  főméltóságait  visel¬ 
ték,  kik  az  ország  zászlósai,  bánjai  vagy  legalább  is  főispánok 
voltak,  kik  saját  zászlóik  alatt  vezették  bandériumaikat  s  magas 
hivatalaikban  saját  pecsétjeikkel  erősítették  meg  kiadványaikat. 

Csorna  József:  A  magyar  heraldika  korszakai.  2 

Heraldikai  szempontból  a  zászlós  urak  czímeres  pecsétjei 
között  is  három  külömbözőt  találunk. 

Egyik,  a  hol  a  tulajdonos  zászlósúr  mint  olyan,  magas 
állásában  is  hű  maradt  családi  jelvényéhez  s  hatalmi  állását 
csak  pecsétjének  köriratában  tüntette  fel.  A  másik,  ahol  a 
pecséttulajdonos  ősi  czímerét  egyesítette  az  ország  czímerének  ' 
bizonyos  részletével,  mint  hatalmi  jelvénynyel 1  és  a  harmadik, 
a  midőn  a  hatalmi  jelvény  teljesen  leszorította  a  pecsétről  az 
ősi  jelvényt.2 

A  pecsétek  érdekessége  is  ezen  osztályzatok  szerint 
idomul.  Legfontosabbak  azok,  a  melyeken  érintetlenül  marad 
a  családi  jelvény.  A  családi  czímer  kifürkészhető  a  hatalmi 
jelvénynyel  egyesített  pecséteknél  is,  de  ott,  hol  a  hatalmi  jel¬ 
vény  teljesen  kiszorította  a  családi  czímert,  ez  utóbbinak 
megismerése,  a  heraldika  nagy  kárára,  egyes  esetekben  teljesen 
elveszett.  így  veszett  el  az  Igmánd-nemzetségből  származott 
Lőrincz  vajda  s  a  Debreczeni  Dózsa  nádor  családi  czímerének 
megismerése. 


V. 

A  magyar  heraldika  kútforrását  a  XIV.  század  végéig 
csaknem  kizárólag  a  pecsétek  képezik.  Ezekből  is  részint  a 
hosszú,  mozgalmas  idő,  részint  az  anyag  romlandósága  követ¬ 
keztében  kevés  maradt  reánk.  Sok  hézag  maradt  arra  nézve, 
hogy  ezen  korból  nemzeti  heraldikánknak  teljes  képét  lássuk 
és  ennek  teljesebbé  tételére,  más  egyéb  kútfők  sem  segéd¬ 
keznek. 

A  sírkövek  sok  változáson  mentek  át,  a  míg  a  heral¬ 
dika  kútforrásaivá  váltak.  Elébb  hosszúkás,  négyszögű  sírna 
lapok  voltak,  melyeknek  síma  lapjára  az  elhunyt  nevét  s 

1  Ilyenek :  id.  Roland  nádor,  1255.,  ifj.  Roland  nádor  1299.,  Mihály 
Marhard  fia  1311.,  Olivér  tárnokmester  1347.,  Kanizsai  István  1363., 
Pásztohi  János  országbíró  1395.,  Hsvai  Leustach  nádor  1396.  évi  pecsétjei. 

2  Ilyenek :  Miklós  erdélyi  vajda  1280.,  István  alországbiró  1250., 
Mokján  nádor  1286.,  Demeter  comes  1299.,  Omode  nádor  1299.,  Lörincz 
vajda  1304.,  Dózsa  nádor  1322.,  Tamás  erdélyi  vajda  1321 — 42.,  Nekcsey 
Demeter  tárnokmester  1335.  évi  pecsétjei. 

olykor  elhalálozása  évét  vésték.  Később  a  XIV.  század  folya¬ 
mán,  igyekeztek  a  sírkő  síma  lapját  dekoratív  czélokra  fel¬ 
használni  s  a  legenda  azt  csak  mint  keret  körítetté.  A  síma 


Kassai  sírkő. 


lapra  az  egészet  betöltő  keresztet  véstek,  melynek  stilja  az 
akkor  dívó  ízlésben  volt  tartva,  sőt  akkor  jelentkeztek  már 
az  alakos  sírkövek  is,  kivált  egyháziaknál,  a  hol  az  elhunyt 
főpap  vagy  apáczafejedelemnő  alakja  a  sírkő  sírna  lapjába 
mélyítve,  mintegy  körvonalozva  volt  bevésve.  De  úgy  a  ke- 

2* 

reszttel  mint  az  elhunyt  alakjával  díszített  sírköveknél  hiány¬ 
zik  a  heraldikai  elem :  a  czímer. 

A  XIV.  század  közepe  felé  a  sírkövekre  vésett  keresz¬ 
tekre  czímerpajzsokat  vés¬ 
tek,  a  melyek  azokon  mint¬ 
egy  függeni  látszanak, 
ezekre  városon  az  elhunyt 
polgár  monogrammját,  fa¬ 
lun  a  földesúr  czímerét 
vésték. 

A  sírkövek  alakulásá¬ 
ban,  a  heraldikára  nézve, 
a  legfontosabb  lépés  a 
XIV.  század  második  felé¬ 
ben  következett  be,  a  mi¬ 
dőn  azokról  a  keresztek 
elmaradtak  s  a  sírkő  egész 
síma  lapját  az  elhunyt 
teljes  czímere  töltötte  be. 
Ezzel  egyidejűleg  szokásba 
vették,  hogy  az  alakos  sír¬ 
kövekre  is  rávésték  az  alak 
mellé  alul  vagy  felül  az 
elhunyt  czímerét. 

Ezzel  a  sírkövek  a  he¬ 
raldika  elsőrangú  forrásává 
váltak,  mert  a  reájuk  vésett 
czímerek  s  a  sírkő  legen¬ 
dája,  a  melyek  egymást 
kiegészítették,  feltétlenül 
hitelesek  voltak. 

Kassai  sárkányos  sírkő.  Minden  fajtából  maradt 

reánk,  de  csak  mutatóban 
egy-kettő.  Olyan,  a  hol  a  czímerrel  ellátott  pajzs  a  keresztre  van 
függesztve  egy  van  a  kassai  dóm  sírkövei  között,  egy  pajzsba 
foglalt  sisakczímer,  képe  sárkány,  egyező  a  Hermann-nemzet- 
ség  ősi  czímerével.  Kereszttel  összekombinált  a  zsegrai  sírkő 
is,  szokatlan  figurális  elrendezésével,  mindkettő  évszám  és 

legenda  nélkül.  Az  alakos  sírkövek  közül  Czudar  László  apát 
sírköve  maradt  meg  Pannonhalmán  az  1372.  évből,  a  tisztán 
czímeresekből :  Bebek  Györgyé  1371.  évből  Görgőn,  Gagyi 
Lászlóé  1382-ből  Felső- 


Gagyban  és  Ylebach 
Györgyé  1392-ből  a  lő¬ 
csei  nagytemplomban. 

Ha  talán  egy-kettő 
kimaradt  is  a  rövid  so¬ 
rozatból,  vagy  újabb 
kutatások  egy-kettővel 
növelik  is  az  ismertek 
számát,  ez  a  szám  mégis 
olyan  csekély,  hogy  ezen 
korból  származó  sírkö¬ 
veinket,  mint  alig  létező 
kútfőt  kell  tekintenünk 
középkori  magánczímer- 
kutatásainkra  nézve. 


VI. 


A  XIV.  század  kö¬ 
zepén  festették  legré¬ 
gibb  —  mondhatnánk 
egyetlen  —  czímeres 
kódexünket :  a  bécsi 
képes  krónikát.  Czíme¬ 
res  és  nem  czímerkódex- 
nek  mondottam  azért, 
mert  benne  nem  a  he¬ 
raldikai  szempont  a  fő, 

hanem  a  krónikás,  mégis  reánk  nézve  éppen  ezen,  ott  mellékes 
heraldikai  vonatkozások  teszik  főképen  becsessé. 

Ha  tehát  a  bécsi  képes  krónikát  heraldikai  tekintetből 
méltatjuk,  vagy  bíráljuk,  nem  kell  szem  elől  tévesztenünk, 
hogy  az  első  sorban  képes  krónika  s  a  heraldika  itt  csak 


Gagyi  L.  sírköve. 

mint  dekoratív  elem  jött  alkalmazásba.  Ennek  róvhatók  fel 
ezen  —  a  heraldika  legfényesebb  korszakából  származott  — 
képes  kódex  heraldikai  hiányai. 

A  krónikaíró  a  scytha  faj  eredetéről  saját  koráig,  több 
évezred  történelmét  öleli  fel,  a  melynek  érdekesebb  mozzana¬ 
tait  díszes  miniatűrökben  festette  meg.  Az  ügyes  miniator 
azonban  szintén  elkövette  azon  akkor,  s  még  századok  múltán 
is  dívó  anakronizmust,  hogy  néhány  századdal  régibb  ese¬ 
ményeknél  az  ott  szereplő  férfiakat  a  saját  korában  haszná¬ 
latos  ruházatban  és  fegyverzettel  ábrázolta.  Ilyenképen  a  bécsi 
krónika  összes  festményei  a  XIV.  század  magyar  udvari  és 
hadiélet  egyes  mozzanatait  tárják  elénk  s  mint  ilyen  XIV. 
századi  kultúrtörténelmünk  legbecsesebb  forrása. 

Miután  a  heraldikai  momentumok  ezen  festett  kódexben 
csak  ornamentális  jellegűek,  csak  az  egyes  képek  élénkítésére, 
magyarázatára  szolgálnak,  a  pajzsok  is,  a  melyekre  festettek, 
nem  czímerpajzsok,  hanem  a  valóságban  is  használt  hadi¬ 
pajzsok,  az  olasz  tárcsák  egy  neme,  felső  karimájukon  levá¬ 
gással  a  dárdák  elhelyezésére.  A  pajzsok  ezen  neme  soha  sem 
volt  czímerpajzs.  Alakjánál  fogva  sem  volt  alkalmas  a  pajzs¬ 
alakok  befogadására,  de  a  hol  az  ilyen  pajzsokat,  akár  a 
valóságban,  akár  műemlékeken  czímeralakokkal  ékesítették 
fel,  azokra  külön  festették  fel  a  czímert  pajzsával,  néhol  kü¬ 
lönösen  a  XYI.  században,  sisakdíszével  és  takaróival  együtt. 

Ezen  eljárást  már  ezen  kódex  miniatűrjeinél  is  feltalál¬ 
juk,  a  sz.  László  párbaját,  vagy  a  mogyoródi  csatát  ábrázoló 
képen,  hol  a  király  pajzsán,  az  ország  kettős-keresztes  czí- 
mere  külön  dülényalakú  pajzsba  van  illesztve. 

A  kódex  többi  czímere,  külön  pajzs  alkalmazása  nélkül 
lett  közvetlen  a  hadipajzsra  festve.  Éppen  ezért  azok  heral¬ 
dikai  szempontból  sok  tekintetben  kifogásolhatók.  Főhibájuk, 
hogy  a  czímeralakok  nem  töltik  be  a  pajzs  mezejét,  a  mely 
hiba  a  heraldika  ezen  legfényesebb  korszakában  szokatlan  és 
feltűnő;  azok  a  mindig  három  színárnyékolásban  tartott  pajzs 
középső,  világosabb  részére  szorítkoznak. 

Nem  nagy  számban  vannak  a  kódexben  heraldikai  em¬ 
lékek,  ezért  azokat  becses  voltuknál  fogva  egyenként  is  fel¬ 
sorolhatjuk  és  ismertethetjük. 

Első  egy  vezéri  férfiú 
alakja,  zászlóján,  mellén, 
pajzsán  egy  varjúhoz  ha¬ 
sonló  madáralakkal.Ugyan- 
ez  van  Árpád  vezér  fehér 
hadipajzsára  festve,  fekete 
színben  két  helyen  is.  Ez 
tehát  a  mesés  turul-madár 
volna,  az  egyetlen  magyar 
vonatkozású  nemzetségi 
czímerkép,  de  ez  is,  mint 
közös  jelvény  van  feltün¬ 
tetve  (már  a  hunoknál  is !?) 

a  hét  vezért  ábrázoló  mi-  Kezdőbetű  a  bécsi  krónikából, 

niatürön,  hol  csak  Árpád 

vezér  hadipajzsán  látható  a  turul-madár,  a  többi  vezér  pajzsa 
üres,  mint  a  hogy  ez  nem  is  lehet  másként,  a  heraldikát  pár 
száz  évvel  megelőző  honfoglalás  korában,  hacsak  a  középkori 
heraldikusok  módjára  fantasztikus,  nem  létezett  czímerképek- 
kel  nem  akarta  felékesíteni  az  üres  pajzsokat.  A  miniatűr  festő 
ezen  tartózkodó  eljárása,  nagyban  neveli  műve  heraldikai  hite¬ 
lességét.  Ezen  hitelességre 
való  törekvés  feltűnik  Ve- 
czelin  lovag  képénél,  kinek 
czímerét  valószínűleg  nem 
ismerte  és  pajzsát  üresen 
hagyta. 

A  többi  czímeres  pajzs 
a  beköltözött  idegen  lova¬ 
gokra  vonatkozik. 

Az  első  czímeres  alak 
Búzád  lovag,  fehér  pajzsán 
fekete-szarvú  veres  ökörfő 
homlokcsontjával. 

Következik  (Héder) 
Hedrich  lovag.  Felső  testét  veres  öltöny  fedi,  jobb¬ 
jában  veres  zászlót,  baljában  fehér  hadipajzsot  tart. 
Mindhármon  hatágú  aranycsillag  látható,  melyet 


Kezdőbetű  a  bécsi  króni¬ 
kából. 

Kezdőbetű  a  bécsi 
krónikából. 


balról  egy  befelé  fordult  holdsarló 
kísér. 

Hedrich  lovag  ezen  czímerénél  a 
miniator  jól  értesültsége  nem  vált  be, 
mert  nagyszámú,  ezen  lovag  nemzet¬ 
ségére  vonatkozó  egyöntetű  heraldikai 
bizonyítékok  alapján  tudjuk,  hogy  a 
lovagnak  más  czímere  volt :  veres  és 
ezüstben  ötször  osztott  pajzs.  De  Hed¬ 
rich  lovag  ezen  tévesen  festett  czímer- 
pajzsának  is  megvolt  a  maga  heral¬ 
dikai  haszna,  mert  az  rávezetett  a 
Hunt-Pázmán-nemzetség  valódi  czíme- 
rének  megismerésére,  a  melyre  nézve  a  heraldikusok,  —  talán 
éppen  ezen  kódex  festménye  alapján,  —  az  újabb  időkig, 
tévedésben  voltak. 

A  harmadik  czímeres  alak  Hermann  lovag,  ki  mintegy  a 
harcz  hevében,  jobbjában  hosszú  egyenes  pallosát  ütésre  ké¬ 
szen  tartja,  testét  fehér  hadipajzsával  fedezi,  melyre  arany 
sárkány  van  festve. 

Negyedik  Hunt  lovag,  jobbjában  tartott  veres  zászlójára 
és  baljában  tartott  veres  paj¬ 
zsára  fehér  kutyafej  van  festve. 

Ezen  czímerkép  a  Hedrich 
lovag  czímerénél  elmondottak 
után,  egy  önként  festett  be¬ 
szélő  czímernek  bizonyult. 

Olivér  és  Rathold  test¬ 
vér  atyafiak  egymás  mellett 
állanak,  jobbjukban  a  hosszú 
egyenes  pallost  leeresztve  tart¬ 
ják.  Egyik  testvér  felső  öltö¬ 
nye  fehér,  nadrágja  veres, 
baljában  tartott  hadipajzsa 
fehér,  a  másik  testvér  felső 
öltönye  veres,  nadrágja  fehér, 
pajzsa  szintén  veres,  mindkét 
pajzsra  arany  hárslevél  van 


Kezdőbetű  a  bécsi 
krónikából. 

festve.  Végül  Poth  lovag  viola¬ 
szín  zászlóján  és  pajzsán  fe¬ 
hérlábú,  feketeszínű,  összetett 
szárnyú  madár  látható. 

Ezen  hat  lovag  czíme- 
res  pajzsa  képezi  a  régi  képes 
kódex  magánczímerekre  vo¬ 
natkozó  összes  adatait.  Elte¬ 
kintve  a  Héder-Hunt-Pázmán- 
féle  tévedéstől,  négy  esetben, 
a  czímeralakokat  tekintve,  hi¬ 
telesnek  bizonyulnak  adatai, 
két  esetben  nem.  Hibás  a 
Hunt-Pázmán-féle  beszélő  czí- 
meralak  és  hibás  Poth  lovag 
czímere  is,  ki  újabb  nyomo¬ 
zások  szerint  a  Győr-nemzetségből  származott  és  ennek  ősi 
czímere :  kék  pajzsban  arany  liliom  volt. 

A  czímeralakokra,  sőt  azoknak  színeire  nézve  is,  elég 
megbízhatóknak  találjuk  a  bécsi  képes  krónika  miniatűrjeit. 
A  későbbi  adatok  beigazolják  ezek  helyességét.  Más  elbirálás 
alá  esnek  a  czímerpajzsok  színei.  Itt  a  művészt  kizárólag 
dekoratív  szempontok  vezérelték.  Ezt  bizonyítja,  hogy  a 
pajzsoknál  a  kék  szín  teljesen  hiányzik,  holott  a  Hunt-Páz- 
mánok  —  vagy  a  krónika  szerint  a  Héderek  —  czímer- 
pajzsa  teljes  bizonyossággal  kék  volt.  De  ezen  színt  a  mű¬ 
vésznek  mellőznie  kellett  a  kedvező  hatás  kedvéért,  mert 
minden  egyes  miniatűr  alapszínét  a  kék 
képezvén,  ezen  színt  az  ábrázolásoknál 
öntudatosan  kerülte. 

A  dekoratív  szándék  még  jobban 
kitűnik  Olivér  és  Rathold  lovagok  kettős 
alakjainál,  hol  a  mi  az  egyiknél  veres, 
az  a  másiknál  fehér  és  viszont.  így  lesz 
egyiknek  pajzsa  veres,  a  másiké  fehér, 
holott  a  festő  tudhatta  azt,  hogy  a 
KeZbécsfÍ  a  valóságban  mindkét  lovag  czímerpajzsa 
krónikából.  egyenlő  színű  volt. 

Ha  a  kódexnek  az  idegen  beköltözött  lovagok  czímereire 
vonatkozó  dekoratív  jellegű  adatai  megtűrik  is  részben  a  bírá¬ 
latot,  gáncsot  és  helyreigazítást,  annál  kifogástalanabbak 
azok,  a  melyek  valódi  heraldikai  czélzattal  festettek,  minők 
az  egyes  csatajelenetek  zászlói:  a  német  sassal,  a  magyar 
osztásokkal,  vagy  kettős  kereszttel. 

A  nemzeti  zászló  használata  különösen  olyan  csataké¬ 
peknél  jellemző,  a  hol  a  magyar  küzd  magyar  ellen,  mint  a 
mogyoródi  és  pozsonyi  ütközetekben.  Itt  az  egyik  sereg  az 
osztásos,  másik  a  kettős  keresztes  zászló  alatt  küzd.  Egyik  a 
királyé,  másik  a  herczegé.  Érdekes  volna  tudni  most  hatszáz 
év  múltán,  hogy  valóban  létezett-e  ezen  a  király  és  ifjabb 
király  között  kettéosztott  zászló?  és  hogy  melyik  használta 
az  egyik  czímerképet,  melyik  a  másikat? 

Kiválóan  korrekt  a  kódex  czímlapja,  legfelül  a  király 
trónon  ülő  alakja,  a  magyar  ország-czímer  heroldalakját  fel¬ 
tüntető  köpenyegében  éppen  úgy,  mint  a  hogy  az,  az  egy  év¬ 
századdal  ifjabb  „Armoire  de  la  toison  d’or“  czímű  franczia 
képes  kódexben  meg  van  örökítve. 

Alól  három  csúcsíves  rozettában,  egyikben  Nagy  Lajos 
királynak  kifogástalan  szép,  dőlt  pajzsba  foglalt  hasított  czí- 
mere  elől  a  magyar  országczímer  osztásaival,  hátul  az  Anjouk 
arany  liliomaival,  a  másikban  annak  sisakdísze  a  strucztollak 
közül  előtűnő  strucz,  csőrében  patkóval,  a  pajzsszíneknek  meg¬ 
felelő  kék-veres  takaróval.  A  középső  rozettában  pajzs  nélkül, 
minden  heraldikai  kellék  nélkül :  Magyarország  kettős  keresztje. 

Ez  utóbbi  ismét  egy  figyelemre  méltó  heraldikai  mo¬ 
mentum. 

Az  eszme,  hogy  a  czímeralakokat  pajzskeret  nélkül, 
díszítő  motívumok  gyanánt  felhasználják,  Olaszországban  kelet¬ 
kezett.  Ott  már  ennek  a  XIH.  század  végén  van  nyoma,  az 
1294-ben  épült  firenzei  Santa  Croce  templom  díszítményei 
között,  a  hol  egy  oszlopfőn  az  Alberti  család  czímerképét,  az 
egymást  keresztező  lánczot,  a  czímerpajzsból  kivéve  szabadon 
alkalmazták.1 

1  Ledebur :  Heraldisches  aus  Italien :  —  Festschrift  zum  25. 
jáhr.  Jubil.  d.  Vereins  Adler. 

Veronában  egy  századdal  később  a  Can  Signorio  della 
Scala  síremlékén  ugyanezt  látjuk  s  ismét  egy  századdal 
később  a  XV.  század  végén,  a  római  Farnese-palotának  kútján 
a  Famesek  liliomát.  Francziaországban  a  XVI.  század  elején 
lép  fel  e  szokás  XH.  Lajos  építményein,  míg  Németországban 
csak  a  XVII.  sz.  elején  találunk  első  nyomaira  az  Aschaffen- 
burgi  Johannisburgon,  a  mainzi  érsek  hajdani  székhelyén.1 

Hazánkban  mint  műépítészeti  díszítő  motívumot  első  ízben 
megelőzve  nyugatot  a  XV.  század  utófelében  találjuk  Mátyás 
királyunk  budavári  palotájában. 

A  XV.  század  végéig,  a  mint  azt  már  fentebb  is  elmon¬ 
dottam,  a  magyar  heraldikának,  miután  a  még  nyugaton  is 
ritkaságszámba  menő  czímerkönyveink  nem  voltak,  czímeres 
sírköveink  nagy  része  elpusztult,  egyedüli  forrását  a  pecsétek 
képezik.  De  ezen  egyetlen  forrás  is  hű  képét  adja  a  czí merek 
fejlődésének  hazánkban.  Nehéz  volt  ezen  fejlődés,  mert  nem 
volt  meg  a  nemzetben  az  érdekeltség  és  a  fejlesztőerő,  de 
azért  alakulásaiban  lépést  tartott  a  nyugat  heraldikájával, 
mintegy  önkéntelenül,  minden  valószínűség  szerint  elébb  a 
beköltözött  idegen  lovagok  hatása  alatt,  majd  a  pompakedvelő 
Anjou  királyok  korában  a  fényes  udvari  élet  követelménye 
gyanánt. 

A  czímeralakok  a  legegyszerűbb  alakban  voltak  kölcsö¬ 
nözve  az  állat-  vagy  növényvilágból  vagy  egy-egy  égitest 
alakjában.  Ezen  egyszerű  jelvények,  színekben  változtak  ugyan, 
de  egyszerűségükben  megmaradtak,  egészen  a  XIV.  század 
végéig.  Az  eddig  meghatározott  29  nemzetségi  czímer,  csak¬ 
nem  egészben  képviseli  a  XIV.  század  végéig  használt  összes 
czímeralakokat.  Ott  van  a  sas,  az  Aba-nemzetség  czímerében, 
a  melyhez  társul  még  a  Balog-Semjén-,  a  Kaplyon-  és  Miskolcz- 
nemzetség  s  még  vagy  tíz  más  család2  czímerében  a  sassal. 
A  sas,  a  magyar  heraldika  fénykorának  legkegyeltebb  czímer- 

1  Zellner  E.  Herold.  1899.  No.  5. 

*  Péter  alnádor  1298 ;  Tamás  főispán  1299  ;  János  boldvakői  vár¬ 
nagy  1300 ;  Egyed  fia  István  1319 ;  Nagymartom  Pál  1323 ;  Mihály, 
bolondóczi  várnagy  1328 ;  Simon  alországbiró  1339 ;  Kecheő,  pozsonyi 
várnagy  (sisakdísz)  1362 ;  István,  Péter  fia,  gömöri  főispán  1365 ; 
Kővágóőrsi  György,  Miklós  fia  1392. 

állata  volt,  éppen  olyan,  mint  a  hanyatlás  korszakáé  az  orosz¬ 
lán.  Egy-két  czímeren:  farkas,  medve,  bika,  kutya,  szarvas, 
a  madarak  közül:  kakas,  a  Czikó-család  czímerében :  angyal, 
az  Olnodi  Czudar-nemzetség  pajzsán  a  csatt  és  egy-két 
heroldalak  egészítik  ki  a  nemzetségi  czímerek  czímeralakjai- 
nak  sorozatát  s  ezekkel  az  ezen  korból  ismert  czímeralakok 
változatossága  is  nagyrészben  ki  van  merítve. 

A  czímeralakok  egyszerűségét  nem  tarkították  még  czímer- 
törések  sem,  ilyenek  nyomai  csak  a  legritkább  esetekben 
tűnnek  fel.  A  midőn  nyugaton  a  czímer  a  XIV.  század  folya¬ 
mán  teljesen  kialakult,  a  sphragistikai  emlékek  tanúsága 
szerint,  a  kialakulás  nálunk  is  késedelem  nélkül  fellépett,  de 
a  sisakdísz  egyszerűségben  hasonlított  a  pajzsalakhoz,  még 
a  segédsisakdíszekből  is  csak  a  női  törzseket,  szárnyakat  és 
bölényszarvakat  fogadták  el,  de  ezeket  is  csak  a  legritkább 
esetekben  használták. 

A  XTV.  század  végéig  a  magyar  heraldika  tartotta  meg 
az  ősi  heraldika  nemes  egyszerűségét  legjobban  s  az  ezen 
korból  származó  czímer-emlékeink  a  klasszikus  heraldika  leg¬ 
szebb  alkotásai  közé  tartoznak. 


D.  FEJEZET. 


Az  első  czímeradományozások. 


Az  uralkodók  czímeradományozási  joga  kezdetben  csupán 
személyükre  hárított  jog  volt,  mely  mintegy  a  közszükséglet¬ 
ből  fejlett  ki,  a  czímerek  értékének  és  becsének  emelésére 
szolgált  s  melyet  reájuk  nézve  az  idők  kizárólagossá  tettek. 

A  XIV.  századig  bárkinek  joga  volt  ellenőrzés  nélkül 
czímert  felvenni  s  azt  mint  sajátját  használni.  Ezen  korlátlan 
szabadságnak  következménye  a  czímerek  értékének  csökkenése 
volt.  Ellensúlyozásáról  kellett  gondoskodni,  s  mi  volt  termé¬ 
szetesebb,  minthogy  a  czímeradományozás  jogát  az  uralkodó 
személyére,  mint  a  világi  hatalom  legfőbb  képviselőjére  ruház¬ 
ták,  ettől  kérve  czímereiket,  melyeknek  érvényességét  ural¬ 
kodói  pecséttel  megerősített  oklevelekben  biztosították. 

A  czímerek  önkényes  felvételének  s  utóbb  koronás  fők¬ 
től  való  adományozásának  is  volt  egy  átmeneti  kora,  melyben, 
bár  rövid  ideig,  mindkét  mód  dívott.  Egyesek  önként  vettek 
fel  czímert,  mások  uralkodóktól  kérték  azokat.  E  kor  a  XIV. 
század  első  fele  volt.  E  korra  vonatkozólag  jegyzi  meg  Bar- 
tolus  a  Sassoferrato  (1313 — 1359),  a  legrégibb  czímertani  író, 
„Tractatus  de  insigniis  et  armis“  czímű  művében :  „Fejedel¬ 
mektől  adományozott  czímerek  viselésének  fontos  előnyei  van¬ 
nak.  Először,  mert  az  ilyen  czímerek  előkelőbbek ;  másodszor, 
mert  annak  viselését  senki  sem  tilthatja ;  harmadszor,  ha  ketten 
egyenlő  czímert  viselnek  s  el  nem  dönthető  :  ki  vette  fel  előbb 
ki  később?  annak  van  előnye,  kinek  azt  fejedelem  adomá- 

nyozta  ;  negyedszer,  ha  a  seregnél  vagy  másutt  kérdésbe  tétetik : 
kinek  van  elsősége?  elébbvalóknak  ítéltetnek  azon  czímerek, 
melyeket  fejedelmek  adományoztak". 

Külföldön  ezen  idézet  szerint,  Sassoferato  korában  a 
fejedelmektől  adományozott  czímerek  csak  némi  elsőbbségi 
jogot  biztosítottak  tulajdonosainak  az  önként  felvett  czímerek 
felett.  Magyarországon  —  mint  azt  a  három  első  sisakdísz 
adományozásnál  olvassuk  —  oly  kizárólagos  ezen  fejedelmi 
adomány,  hogy  ezen  adományozott  sisakdíszekhez  senki  hason¬ 
lót  az  országban  nem  viselhet  s  ki  ehhez  hasonlót  visel,  azt 
letenni  tartozik,  vagy  az  adományos  véle  önként  letétetheti. 

Az  első  magyar  czímeradományozások  ismeretesek  heral- 
dikusaink  előtt.  Gyakran  volt  róluk  emlékezet  a  szakirodalom¬ 
ban.  Egynémelyike  teljes  szövegével  és  hasonmásával  is  közölve 
volt,  de  mivel  ezen  közlések  egyeseknél  igen  hézagosak,  mások¬ 
nál  némileg  tévesek  is  voltak,  ez  alkalommal  korrendbe  véve 
ezen  emlékeinket,  pótolni  igyekezem  a  hézagokat  s  kiigazítani 
a  tévedéseket,  és  ha  lehet,  megvilágosítani  egyes  olyan  jelen¬ 
ségeket,  melyeknek  indító  okai  és  czélja,  ezen  első  czímer- 
adományozásoknál  eddig  figyelmen  kívül  hagyattak. 

Az  első  czímeradományozási  oklevelekben  a  czímer  nem 
volt  lefestve,  csak  leírva  s  az  adomány  nem  terjedt  ki  a  teljes 
czímerre,  mint  már  a  következő  XV.  században,  hanem  néha 
csak  sisakdíszekre,  néha  éppen  egyes  czímerrészletek  mázaira 
vonatkozott. 

Magyarországon  az  eddig  ismert  legrégibb  armális  az 
1326.  évből  való.  Ezt  I.  Károly  király  bizonyos  Miklósnak, 
Imre  fiának,  állította  ki.1  Ez  oklevélben  sisakdíszt  adományo¬ 
zott:  „  cristam,  que  vulgo  cymer  dicitur".  Ezen  kifejezésből 
kitűnik,  hogy  1325-ban  czímernek,  a  franczia  „cimiere"  min¬ 
tájára,  a  magyarban  is  csak  a  sisakdíszt  nevezték  s  ez  elnevezés 
csak  később  származott  át  a  pajzsból,  sisakdíszből  és  takarók¬ 
ból  összeállított  teljes  czímerre. 

Az  adományozott  sisakdísz  madáralak  volt :  arany  sólyom, 
kiterjesztett  fehér  szárnyakkal,  melyek  alatt  arany  lóherék 

1  Fejér  C.  D.  VIII.  3.  63.  1.  közli  ez  oklevelet,  némi  kihagyások¬ 
kal,  de  az  ő  közlésében  szereplő  „Herczeg  de  Eneruh“  névről  az  eredeti 
szöveg  semmit  sem  tud. 


AZ  ELSŐ  CZÍMERADOMÁNYOZÁSOK 


31 


függenek.  A  sólyom  csőre  felett  zöld  ág  emelkedik,  melynek 
levelei  aranyosak.  Ezen  rosszul  blazonnált  sisakdíszt,  miként 
az  itt  közölt  ábra  mutatja,  az  adományos  utódai,  a  csebi  Pogá- 
nyok  most  is  használják,  úgy  is,  mint  pajzsalakot,  úgy  is, 
mint  sisakdíszt,  de  önként  természetesebb  helyzetet  adtak  az 
arany  sólyomnak,  midőn  azt  az  aranylevelű  ágra  állították  s 
az  ágat  egy  veres  mezű  kar 
markába  adták,  mely  leveles 
koronára  könyököl.1 

Ezen  sisakdíszre  nézve  az 
adományozó  király  megjegyzi, 
hogyha  elődjei  közül  bármelyik, 
bárkinek,  bárminő  színű  sóly¬ 
mot  adományozott  volna  sisak¬ 
díszül,  ez  adományozást  vissza¬ 
vonja,  nehogy  a  sólymot  sisak¬ 
díszül  másvalaki  is  használja. 

A  második  ismert  armálist 
I.  Károly  király  1327  november 
24-én  állította  ki  Donch  mester, 
zólyomi  főispán  részére.2  Az  ado¬ 
mánylevélben  Donch  mester  le 
nem  írt  sisakdíszének  arany  mázat 
adományozott  a  király,  még  pedig 
oly  kizárólagos  joggal,  hogy  ha 
ehhez  hasonlót  mások  viselnének, 
ő  azt  azoktól  az  ellenmondás  figyelembevétele  nélkül  elveheti. 

Donch  mester  kedvelt  híve  volt  a  királynak.  Őt  úgy  a 
csaták  mezején,  mint  a  béke  idejében  hűségesen  szolgálta. 
E  kitartó  hűségért,  melyet  oklevelünk  szövegében  is  kiemel, 
valószínűleg  már  elébb  megajándékozta  őt  egy  czímerrel,  mely¬ 
nek  pajzsára  saját  czímerképét,  az  Anjou  liliomokat  illesztette. 
E  czímerpajzs  fennmaradt  a  szászfalvi  templom  falán,3  meze¬ 
jén  hat  (3 — 2 — 1)  liliommal. 

1  Nagy  Iván,  Magyarország  Nemesi  Családjai,  IX.  kötet,  345.  lap. 
Siebmacher,  Ungarischer  Adél,  370.  tábla. 

2  Anjoukori  okmtár,  II.  k.  336.  1. 

3  Ipolyi  Amold,  Beszterczebányai  egyházi  műemlékek,  28 .  1. 

A  sisakdísz  —  bár  nagyon  homályos  körvonalakban  — 
Donch  mester  fiainak,  az  1402.  évi  trónöröklési  oklevélre  füg¬ 
gesztett  pecsétén  maradt  reánk.  E  pecséten  a  teljes  czímer  ki 
van  vésve.  A  pajzsban  három  (2 — 1)  liliom  homályos  kör¬ 
vonalai  vehetők  ki,  a  sisakdísz :  emberi  törzs,  fején  sisakkal, 
vagy  püspöksüveggel.1 

E  két  legrégibb  czímeradomány  levelünknél  mai  heral¬ 
dikai  szempontból  feltűnő  az,  hogy  az  elsőben  adományozott 

sisakdísznél  minden  arany.  Arany  a 
sólyom,  aranyosak  a  lóhere  levelei. 
A  másodiknál  maga  a  sisakdísz  meg 
sem  említtetik,  csakis  annak  máza, 
mely  ismét  arany  s  melyet,  mint  ki¬ 
tüntetést,  kizárólagos  joggal  adomá¬ 
nyozott  kedvelt  hívének  a  király. 

Ma  a  heraldikában  minden  szín 
egyenlő  értékű,  sorrendben  egy  sem 
előzi  meg  a  másikat.  De  ez  nem  úgy 
volt  a  XIV.  században. 

Bartolus  a  Sassoferrato,  a  kor¬ 
társ,  ki  már  idézett  művében  legköz¬ 
vetlenebbül  tünteti  fel  korának  heral¬ 
dikai  nézeteit,  a  czímerszín  ékről  akövet- 
kezőket  mondja:  „Egyikszín  előkelőbb, 
mint  a  másik.  Első  az  arany  szín,  mert 
az  a  fényt  jelenti  s  ha  valaki  napsuga¬ 
rakat  akar  ábrázolni,  nem  teheti  hozzá- 
illőbben,  mintha  aranysugarakat  fest.  Mert  az  bizonyos,  hogy 
semmi  sincs  nemesebb,  mint  a  fény.  A  reákövetkező  nemes 
szín  a  bíbor  vagy  veres,  mely  a  tüzet  jelképezi,  ez  kiemel¬ 
kedőbb  s  előkelőbb  a  többi  elemnél  s  legközelebb  áll  a  nap¬ 
hoz  :  a  legfényesebb  testhez.  A  következő  szín  az  azúr  (kék) 
szín,  ezzel  ábrázolják  a  nemes  levegőt,  mely  a  legátlátszóbb, 
legátfénylőbb  test,  legtöbb  fényt  vesz  magába  s  a  tűz  után  a 
legnemesebb  elem.  Miként  egyes  színek  előkelőbbeknek  nevez- 


1  A  bécsi  állami  levéltár  pecsétöntvényei  között,  az  ezredéves 
kiállításon. 

hetők  s  a  fény  is  valami  igen  nemes,  úgy  annak  ellentéte,  a 
sötétség,  valami  silány  értékű.  így  a  színek  közt  a  fehér  az 
előkelőbbek  közé  tartozik,  mert  a  fényhez  legközelebb  áll,  a 
fekete  a  legsilányabb,  mert  ez  a  sötétséghez  áll  legközelebb. 
A  .középszínek  e  szerint  többé-kevésbbé  előkelőek,  a  mint  a 
fehéres  vagy  feketés  színhez  közelebb  állanak".  E  korban 
egyszersmind  különbséget  tettek  az  arany  és  sárga  s  az  ezüst 
és  fehér  színek  között  is.  A  fémszínek  előkelőbbek  lévén,  rit¬ 
kábban  adományoztattak. 

A  színeknek  ezen  elavult,  de  azon  korban  dívó  osztályo¬ 
zása  fejti  meg  előttünk  ezen  első  aranymáz-adományozásokat, 
melyekkel  a  király  kedvelt  híveit  kitüntette  és  jutalmazta. 

Két  évvel  utóbb,  1330  február  14-én  Yisegrádon  Kolus- 
nak,  Kolus  fiának  adományozott  sisakdíszt  Károly  király. 1  Kolus 
udvarához  tartozó  nemes  ifjú  volt,  ki  őt  az  országba  érkezése 
óta  hűséggel  és  kitartással  szolgálta.  Az  adományozás  csak  a 
sisakdísz  alakjára,  keskeny,  szűk  voltának  megjelölésére  szorít¬ 
kozik,  a  nélkül,  hogy  a  sisakdíszt  részletesebben  is  leírná. 

Ez  adományozó  okiratnak  tehát  leginkább  szövege  tanul¬ 
ságos.  Bevezetésében  kijelenti,  hogy  a  király  szolgálatában 
harczjátékoknál  s  minden  egyéb  fegyvergyakorlatoknál,  az  egyes 
szeméteket  saját  czímerük  után  szokták  megkülönböztetni  s 
e  czímert  nem  mástól  kell  megnyerni,  hanem  a  királyi  fenség¬ 
től.  A  végén  eltilt  mindenkit  az  adományozotthoz  hasonló  sisak¬ 
dísz  viselésétől. 

Ezen  három  első  armális  sisakdísz  adományozására  vonat¬ 
kozik.  Egyiknél  új  az  adományozott  sisakdísz,  a  másik  kettőt 
a  királyi  kegy  arany  színnel  engedi  bevonatni,  mindhárom  ado¬ 
mányozás  azon  fényes  harczjátékokban  nyeri  magyarázatát, 
melyek  fényűző  Anjou  királyaink  udvarában  fényes  ünnepsé¬ 
gek  alkalmával  vívattak. 

E  három  sisakdísz-adományozás  után  egy  félszázad,  sőt 
talán  közel  60  év  telik  fel,  a  mely  időszakból  nem  maradt  reánk 
magánczímeradományozás.  Ez  időszak  alatt  elmúlik  a  czímer- 
javítások  és  czímerpótlások  kora,  mely  kizárólag  a  már  meg¬ 
levő  czímereket  pótolta  és  javította  s  beáll  azon  kor,  melyben 

1  Turul,  1887.  évf.  156.  1. 

Csorna  József :  A  magyar  heraldika  korszakai. 

az  uralkodók  új  és  teljes  czímerek  adományozásával  tüntetik 
ki  kedvelt  híveiket. 

Az  első  e  korból  való  emlékezet  Zekell  Péternek  1880-ban 
adományozott  armálisáról  van.  Erre  nézve  egyedüli  kútforrá- 
sunk,  Szirmay  Antalnak  „Szatmár  vármegye  ismertetése"  ez. 
könyve,  hol  e  czímeradományozásról  a  következőket  írja :  „1380. 
Zekell  Péter  Mossony  megyébe  óvári  kereskedő  volt.  Eljárt 
Ausztriába  is  hivatala  űzésére  és  ott  némely  lakosok  neki 
tetemes  károkat  tettek,  azért  Zsigmond  király  neki  szabadsá¬ 
got  adott  arra,  hogy  ha  bécsi  vagy  ausztriai  kereskedőket 
talál,  azokat  letartóztassa,  egyszersmind  megnemesítette  őtet, 
kereskedelmi  vasmacskát  adván  czímerül  ő  nékie."1 

A  szerző  forrást  nem  idézett  s  miután  Szirmay  hiteles¬ 
sége  nem  mindenkor  állja  ki  a  próbát,  nem  lehetünk  tisztában 
azzal,  valónak  tartsuk-e  ezen  czímeradományozást,  vagy  csak 
szájhagyományok  alapján  fennmaradt  czímermondának tekintsük? 

Fontosabb  ennél,  —  mert  teljes  hitelességű  —  a  korra  ezt 
követő  Csentevölgyi  armális,  az  első  teljes  czímeradományozás, 
melyben  a  szokatlan  pajzsalak  sisakdíszével  együtt  le  van  írva 
az  oklevél  szövegében.  Csak  a  takarókról  nincs  még  emlékezet. 

Zsigmond  király  Újlakon  1398  október  16-ikán  állította  ki 
adományozó  oklevelét  Csentevölgyi  Pál  fia  Demeter  prépost  részére. 

Általa  még  következők  részesültek  adományban:  unoka- 
testvérei,  János  fia  Miklós  Szentlőrinczy  Mihály;  Lőrincz  fia 
Máté ;  György  fiai  Mihály  és  György,  és  Mihály  deák ;  rokonai 
Dobry  György  és  András,  végül  barátai  Babocsay  Gergely 
pesti  plébános  s  ennek  testvérei  Tamás  és  András. 

A  czímer  következő:  kékszínű  pajzsban  hamvas  színű 
farkasfej  van  helyezve,  fekete  nyílvesszővel,  melynek  vasrésze 
(hegye)  vérrel  van  fecskendezve  s  a  fej  torkába  fúródva  úgy, 
hogy  az  hátulról  látszik  belőve  lenni.  A  fülek  feketék  s  úgy 
vannak  elhelyezve,  hogy  azok  egy  kakasszáj  vagy  csőr  nyílá¬ 
sához  hasonlítanak.  A  fülek  közé  kis  fehér  kereszt  van  illesztve, 
oly  helyzetbe,  mintha  az  egy  kakas  torkából  nőne  ki.  A  far¬ 
kasfejnek  nyeldeklőjén  egy  olyan  veres  jegy  van,  minő  a  kakas 
taréja  vagy  koronája.  Sisakdísz  a  farkasfej,  úgy  a  miként  a 


1  D.  k.  101.  1. 

pajzsban,  oldalt  állítva,  az  említett  fülekkel  és  veres  jegy  gyei 
ellátva. 

Ezen  czímerkép  napjainkban  adományozva,  legalább  is 
szokatlannak  tűnnék  fel.  Szürke  farkasfej,  kakascsőralakra 
elhelyezett  fekete  fülekkel,  nyeldeklőjén  veres  kakastaréjjal. 
Ennek  rendkívülisége  e  korban  nem  lep  meg,  a  midőn  félig 
veres  kutyát,  félig  fehér  halat  ábrázoló  czímeralakok  adomá¬ 
nyoztalak.  A  szürke  farkasfej  elütő  színű  füleire  is  találunk 
e  korban  egyező  példákat. 

Zsigmond  király  kortársa,  Ruprecht  római  király,  diplo¬ 
máiban  gyakran  hajszálra  menő  szabatossággal  írta  le  ado¬ 
mányozott  czímereit,  valószínűleg  már  e  korban  is  azért,  hogy 
az  adományozott  czímert  más  hasonló  czímerektől  megkülön¬ 
böztessék.  Veronai  Jakabnak  1402  január  25-ikén  Velenczé- 
ben  adományozott  czímerben  a  zöld  pajzsban  álló  fehér  kutyá¬ 
nak  fülén  egy,  nyakán  három,  mellén  egy,  hátán  három,  há- 
tulsó  lábán  egy  fekete  folt  van.1  A  Schultheiss  Miklósnak 
Nürnbergben  1403  január  18-án  adományozott  czímerben  a 
fekete  színű  fél  kosnak  körmei  és  bal  füle  fehérek.2  Ezek 
közé  sorakozik  De  Castronuovo,  másként  de  Montefumo  Vik¬ 
tornak  Heidelbergben  1409  deczember  5-ikén  adományozott 
czímere :  veres  pajzsban  fekete  sas,  melynek  nyakán  a  hátulsó 
tollak  száma  hét  s  ezek  félig  fekete,  félig  arany  színűek, 
lábainál  hosszabban  lefüggő  farka  öt  részre  osztott. 

A  Csentevölgyi  czímer  már  előzőleg  is  ismert  volt  heral- 
dikusaink  előtt.  A  Siebmacher-féle  czímerkönyvben  is  ki  volt 
adva,3  de  bizonynyal  a  szövevényes  nehezen  érthető  czímer- 
leírásnak  tulajdonítható,  hogy  a  pajzsalakot  egészen  máskép 
értelmezték.  Külön  alaknak  vették  a  farkasfejet,  külön  rajzol¬ 
ták  meg  a  két  fekete  fület  és  a  taréjára  és  füleire  vonatkozó 
hasonlatosságok  helyett,  a  balra  fordított  farkasfejjel  szemben 
egy  kakasfejet  is  helyeztek  veres  taréjjal  és  nyakára  illesztett 
kis  fehér  kereszttel.  E  kakasfejet  rajzolták  sisakdíszül  is. 

Hogy  a  különbség  a  most  leírt  és  a  Siebmacherben  ki- 


1  Adler,  Jahrbuch,  VI— VII  k.  401.  1. 

2  U.  ott,  403.  1. 

3  Siebm.  Un g.  Adél,  109.  1.  85.  tb. 

3* 


36 


II.  FEJEZET 


adott  czímer  között  jobban  megfigyelhető  legyen,  közöljük 
mindkettőt  egymás  mellett. 

Ezen  magánczímeradományozások  sorát  a  Semsey-család 
armálisa  zárja  be,  melyet  Zsigmond  király  Budán  1401  április 
24-én  állított  ki  Semsey  Demeter  fia  János  részére,  megjutal¬ 
mazva  ezzel  érdemeit  s  mintegy  kárpótolni  akarva  őt  testvéré¬ 
nek,  Lászlónak  —  a  király  főpohárnokmesterének  —  haláláért 


Csentevölgyi-czimer. 


ki  a  nikápolyi  szerencsétlen  ütközetben  kardvágásoktól  és  nyíl- 
lövesektől  találva  elesett. 

Ezen  armalist  ez  ideig  Fejér  és  Katona  műveiből1  és  a 
jászói  konvent  levéltárában  őrzött  hiteles  másolat  után  ismer¬ 
jük,  bár  eredetije  is  valószínűleg  megvan  a  Semsey-család 
levéltárában.  Szövege  mutatja,  hogy  ezen  armális  is  azok  sorába 
tartozik,  melyekben  a  czímer  még  nincsen  megfestve,  csak  le¬ 
írva,  mert  a  különben  szabatos  czímerleírás  után  a  szöveg  nem 
utal  a  festményre,  mely  Zsigmond  király  későbbi  armálisaiban 


1  Fejér,  Cod.  Dipl.  X/4.  k.  67-69  11.  Katona,  Hist.  Crit.  XI.  k.  519. 1. 

kivétel  nélkül  történik:  „in  presentium  litterarum  nostrarum 
capite  depicta",  „prout  circa  princípium  seu  caput  presentium 
pictoris  magisterio,  appropriatis  coloribus  sunt  depicta",  vagy 
csak  egyszerűen :  „hic  depicta  arma  tua"  stb.  jelzéssel.  ] 

E  jelzés  a  legrégibb  Tétényi  (1405)  féle  festett  czímerű 
armálisban,  a  czímerleírás  után  a  következő  szavakkal  van  az 
oklevél  szövegébe  bevezetve  :  „prout  presentibus  inserta  literis, 
apropriatis  coloribus  pictura  ex- 
presse  denotat  et  deciarat",  s  ez 
időtől  kezdve  századokig  —  talán 
napjainkig  —  soha  sem  hiányzik 
az  armális  szövegéből. 

A  Semsey  Jánosnak  adomá¬ 
nyozott  czímer  leírása  következő : 
ezüst  és  kékben  osztott  pajzs,  benne 
ugró  veres  szarvas,  melynek  jobb 
szarva  arany  s  két  szarva  közé 
aranykereszt  van  illesztve.  Sisak¬ 
dísz  :  a  pajzs  szarvasa  növekvőn. 

Ezen  czímer  két  olyan  jelen¬ 
séget  mutat  fel  első  ízben,  mely 
később  a  heraldikában  általános 
lett,  az  osztott  pajzsmezöt  és  az 
adományozott  arany  sisakkoronát .l 

A  heraldikai  sisakkoronákat 
nem  valamely  rangbeli  előny  fel¬ 
tüntetésére  fedezték  fel.  Azokat, 
a  mint  a  XIV.  századbeli  czímer- 
kódexekből  meggyőződhetünk,  a  szükség,  a  czímerrészleteknek 
a  használati  életben  való  plasztikus,  a  szemnek  tetsző  alkal¬ 
mazása  hozta  létre. 

Távol  esik  tőlünk  az  élő  heraldika  kora,  s  ha  e  korból 
Írott  emlékek  nem  is  szólnak  róla,  a  reánk  maradt  czímer- 
kódexek  világos  bizonyságai  annak,  mily  erős  fejtörésbe  került 
a  sisakdísz  tetszetős  elhelyezése  a  sisakon,  különösen  a  XIV. 

1  „desuper  verő  ipsius  scuti  galeam  corona  aurei  aut  crocei  coloris 
adornatam".  Az  armális  szövegében :  Fejér,  id.  h. 

század  folyamán  használatba  jött  csúcsos  tetejű  csöbörsisakok¬ 
nál.  Mennyit  tanakodtak  azon,  hogy  a  sisakdísz  megerősítését 
a  sisakon  miként  takarják  el?  így  találták  fel  a  tekercset  és 
koszorút,  melyek  az  összekötővonalat  takarták.  Ezeknél  azon¬ 
ban  czélszerűbbnek  bizonyult  egy  —  valószínűleg  pléhből  ké¬ 
szült  —  abroncs,  melynek,  hogy  tetszétősebb  legyen,  a  korona 
alakját  adták,  de  hogy  rangjelvénynek  ne  tekintessék  —  külö¬ 
nösen  a  kora-középkori  korona-kultusz  korában  —  befestették 
kékre,  veresre,  feketére,  fehérre,  sőt  tarkára  is.  És  éppen  ezen 
különböző  mázak  és  színek  világos  tanúbizonyságai  annak, 
hogy  ezen  sisakkoronák  rangjelvényekül  nem  tekinthetők,  mert 
ezek  a  csőrsisak  feltüntével  kimentek  a  használatból.  És  alig 
tévedünk,  ha  azt  állítjuk,  hogy  a  hatalmi  jelvényül  vagy  rang¬ 
jelvényül  használt  korona,  úgy  a  középkorban,  mint  mai  fogal¬ 
maink  szerint,  mindig  arany  volt. 

Ezt  bizonyítja  a  XY.  század  megnyíltával  azon  szokás 
is,  hogy  egyes  uralkodók  kedvelt  híveiknek  czímerét  „nemes¬ 
ségük  fényének  nagyobb  emelésére"  arany  sisakkoronával 
ajándékozták  meg. 

Ennek  nálunk  első  és  nagyon  korai  példája  a  Semsey- 
czímer  aranykoronás  sisakja,  melyről  mint  kitüntetésről,  nem 
emlékezik  ugyan  az  armális  szövege,  de  azért  az  adomány 
kitüntető  czélzatában  nem  kételkedhetünk. 

Az  arany  sisakkoronáknak  kitüntetésként  adományozása 
alig  két  évtizedig  volt  szokásban,  ezen  időn  túl  az  mindinkább 
rendes  kelléke  lett  a  nemesi  czímereknek.  Velejárt  a  czímer- 
adományozással,  nyerték  előkelők  és  nem  előkelők  egyaránt, 
színük  mindig  arany  volt  s  ettől  nagyon  ritka  az  eltérés,  a 
külföldön  éppen  úgy,  mint  nálunk,  hol  a  mohácsi  vész  előtt 
mindössze  egy-két  esetben  találunk  ezüstkoronát  és  egyszer 
kéket.  Ezek  is  a  czímerfestők  szeszélyének  tekinthetők. 

Időszaki  sorrendben  a  Semsey  armálist  a  Tétényi  Péter 
és  Andrásnak  1405  május  16-ikán  adományozott  czímereslevél 
követi.  Ebben  már  ki  van  festve  az  adományozott  czímer  s 
ezzel  egy  új  korszak  nyílik  meg  a  magyar  heraldikában  s 
egyidejűleg  más  nemzetek  heraldikájában  is :  a  festett  czímer- 
rel  ellátott  armálisok  kora. 


Hl.  FEJEZET. 

A  késő  gót  korszak. 


I. 

A  XV.  század  beköszöntésével  új  korszakra  virradt  a 
heraldika.  Fénykora  letűnt,  de  fontossága  fennmaradt.  A  lőpor 
feltalálása  nagy  változásokat  idézett  elő  a  hadviselésben,  de  a 
társadalmat  teljesen  át  nem  alakította.  Az  ember-ember  elleni 
küzdelem  megszűnt  ugyan  a  harczokban,  változtak  a  támadó- 
és  védőfegyverek  is,  de  fennmaradt,  sőt  növekedett  a  feje¬ 
delmi  udvarok  fénye,  azok  körében  az  ünnepségek  sorozata  s 
az  ünnepségeken  a  fényes  lovagjátékok. 

Fennmaradt  tehát  a  czímer  dekoratív  fontossága  is,  sőt 
terjedt  annak  használati  fontossága  mint  pecséteké,  a  műveltség 
előhaladásával  folytonosan  fejlődő  állami  adminisztráczióban  s 
a  magánjogi  élet  különböző  megnyilatkozásaiban. 

Korszakot  alkot  a  XY.  század  kezdete  a  heraldikában 
stílváltozás  tekintetében  is,  a  mennyiben  annál  az  eddig  dívó 
koragót  modort,  a  későgót  modor  váltja  fel. 

A  XV.  századi  heraldika  legbővebb  forrását  szintén  a 
levéltárak  oklevelein  fennmaradt  pecsétek  képezik.  Ezen  pecsétek 
azonban  az  egész  századon  át  nem  nyertek  határozott  alakot 
és  modort.  A  század  elején  van  közöttük  olyan,  a  melynél  a 
czímeralak,  pajzs  nélkül,  négyes,  nyolczas  körbe  foglalva  tölti 
ki  a  pecsét  mezejét,  van  közöttük  pajzsczímeres  pecsét  is,  a 
sisakpecsét  is  még  mindig  divatban  van  és  végül  a  teljes 
czímerrel  ellátott  pecsétek.  Ez  utóbbiak,  a  század  közepe  táján, 

mind  nagyobb  számmal  jönnek  elő,  de  már  a  század  vége  felé 
ismét  helyet  kellett  adniok  az  olasz  renaissance-ban  dívó  pajzs¬ 
pecséteknek.  Sok  elveszett,  sok  elpusztult  a  századok  folyamán, 
a  folyton  tartó  harcz  és  háborúkban  ezen  középkori  pecsét¬ 
emlékeinkből,  de  a  szorgalmas  gyűjtők  és  kutatók  mégis  any- 
nyit  összehordtak  a  maradékokból,  hogy  ma  alig  van  olyan 
történeti  nevű  családunk,  a  melynek  czímerét,  ha  egészében 
nem  is,  legalább  részben  ne  ismernénk. 

Ismereteinket  e  téren  nagyban  előmozdították  a  legtöbb 
esetben  művészi  ldvitelű  czímeres,  vagy  czímerrel  díszített  alakos 
sírköveink,  melyek  ezen  korban  nagyobbrészt  a  teljes  czímert 
adják  és  csakis  a  színmázak  hiányzanak  róluk,  hogy  heraldi¬ 
kánk  elsőrangú  forrásaivá  váljanak.  Vannak  ezek  között  első¬ 
rangú  műremekek,  minő  a  Szentgyörgyi  és  Bazini  György  gróf 
veres  márvány  sírköve  1467-ből,  a  szentgyörgyi  templomban,1 
melyen  az  elhunyt  pánczélos  alakja,  oldalán  teljes  czímerével, 
jobbjában  czímeres  zászlójával  egy  oroszlánon  áll,  vagy  a  két 
Perényi-féle  czímeres  sírkő,  Istváné  1437-ből  Rudabányán, 
Jánosé  1458-ból  Terebesen,2  mindkettő  nemcsak  művészi  tekin¬ 
tetben  kiváló,  de  a  reávésett  czímerek  is,  a  heraldikának 
legremekebb  alkotásai.  Ezekhez  társulnak  Tomaji  Jakab  czímeres 
sírköve  (Lesencze-Tomajon  1400-ból),3  a  Lábatlan-családé  (1400) 
Komáromban,4  Bebek  Lászlóé  (1401)  Pelsőczön,  Tornay  Jánosé 
(1406)  Tornán,5  Alsáni  Bálint  püspöké  (1408)  Pécsett,6  Berze- 
viczy  Henriké  (1437).  Berzeviczén7  Frangepán  Miklósé  (1474) 
a  tersattói  várban,8 9  Majthényi  Gergelyé  (1488)  Kovákon,3  Tar- 
czay  Tamásé  (1495)  Héthárson,10  a  Hunyadyak  síremlékei  Gyula- 
fejérváron  és  még  sok  más. 

1  Közölve  :  Henszlmann  :  Magyarország  román,  átmenetkori  és  csúcs¬ 
íves  emlékei.  II.,  196. 

2  Csergheö-Csoma :  Alté  Grabdenkmáler  aus  Ungarn,  38.  40  1. 

3  Arch.  Közlemények,  X.  14. 

4  Századok,  1869.  492.  1. 

6  Csergheő-Csoma  i.  m.  16.  1.  25  1. 

6  Henszlmann :  Pécsnek  régiségei. 

7  Csergheö-Csoma  i.  m.  35.  L,  1.  Arch.  közleményeket  is. 

8  Magyarország  megyéi  és  városai :  Fiume  339.  1. 

9  Turul,  V.  200. 

l«  U.  o.  VIH.  39. 

Ezen  korban  a  sírkövek  mind  hosszú  négyszögek,  s  az 
előző  századokhoz  hasonlítva  nagyobb  alakúak.  A  kereten  belőli 
tért,  egész  terjedelmében  a  képes  ábrázolat  töltötte  be,  kivétel 
nélkül  domborművezetű  kivitelben.  Ezen  tér  elég  volt  arra,  hogy  a 
vésett  kép,  akár  czímer  volt  az,  akár  teljes  alak,  minden  rész¬ 
leteiben  érvényesüljön.  Érvényesítették  is  azt  ezen  kor  művészei 
kellőleg  s  elmondhatjuk,  hogy  mindazon  sírkövek,  melyek  a 
század  elejétől,  az  annak  végén  beköszöntött  olasz  renaissance 
korig  készültek,  mind  sikerült  művek.  Annyira  kevéssé  tetszetős 
sincs  közöttük  több,  mint  Bebek  László  sírköve  a  pelsőczi 
templom  falában  1401.  évből,1  mely  bár  kiváló  nagy,  két  négyzet- 
méternél  nagyobb  márványdarab,  a  reávésett  czímer  —  mely 
egész  síma  lapját  elfoglalja,  esetlen,  különösen  sisakta  .arói 
elhibázottak. 

A  pecsétek  és  sírkövek  mellett  a  czímereknek  ezen  korban 
egy  eddig  ismeretlen  kútforrása  nyílt  meg,  a  templomok  kereszt¬ 
boltozataira,  zárköveire,  szentségházaira  s  a  lovagtermek  falaira 
festett  czímerekkel. 

A  középkorban  szokásban  volt  a  díszesebb  építészeti  emlé¬ 
keknek,  templomoknak,  csarnokoknak,  termeknek,  folyosóknak 
belső  falait,  boltívezeteit,  valamint  templomokban,  sőt  paloták¬ 
ban  is,  a  famennyezeteket  megfelelő  festményekkel  felékesíteni. 
A  templomokba  vallásos  tárgyú,  a  profán  épületekbe  regés 
tárgyú,  többnyire  a  lovagkorban  játszó  képeket  festettek.  A  temp¬ 
lomok  keresztboltozatait  és  a  profán  falfestmények  felső  keretét, 
kitöltötték  az  ország-,  és  a  főurak,  a  templomoknál  a  donatorok 
czímereivel. 

A  czímerek  alkalmazása,  különösen  templomok  belső  díszí¬ 
téseinél  már  a  XIV.  században  is  dívott.  Nyomai  is  vannak 
hazánkban  (csécsi  falfestmény,  rudobányai,  leleszi  vasajtók),  de 
ezek  csakis  az  uralkodók  és  az  ország  czímereit  ábrázolják  s 
mint  ilyeneknek,  kútfői  értékük  nagyon  korlátolt.  Nagyobb 
számban  találjuk  a  XV.  század  közepétől.  Azonban  ezeknek 
nagyrésze  a  régi  templomok  újjáépítésével  s  a  várak  romba- 
dőltével  megsemmisült.  A  mi  kevés  fennmaradt,  az  is  sokat 
szenvedett  és  sokat  veszített  hitelességéből  a  gyakori,  —  sokszor 


1  Csergheő-Csoma  i.  m.  16.  1. 

önkényesen  változtatott  átfestések  által,  úgy  hogy  azok,  daczára 
kiváló  fontosságuknak,  csak  erős  kritikával  s  a  legnagyobb 
óvatossággal  használhatók  kútfők  gyanánt. 

Példa  erre  a  lapispataki  (Sáros  megye)  templom  XV.  századi 
keresztboltozatán  a  boltozatok  keresztezési  pontjain  alkalmazott 
kis  czímerpajzsok,  a  melyekbe  egy  XVIII.  századi  —  Keczer 
István  czímzetes  püspök,  mint  kegyúr  által  eszközölt,  —  újítás 
alkalmával,  új,  a  régiektől  teljesen  eltérő  czímereket  festettek. 


Vajdahunyadi  kép. 

Közöttük  a  kegyúr:  lipóczi  Keczer-család  ősi  czímere  helyett 
annak  1631-ben  II.  Ferdinándtól  adományozott  czímerbővítése, 
négyeit  pajzsával. 

A  vajdahunyadi  vár  lovagtermének  freskó  czímerei  még 
I.  Ulászló  király  idejében  készültek.  Erre  enged  következtetni 
azon  czímerpajzs,  mely  a  magyar  és  lengyel  czímer  egyesíté¬ 
séből  áll.1  Ezt  követi  az  egyes,  akkori  időben  az  ország  törté¬ 
netébe  belejátszó  főurak  czímerei:  aHéderváry-,  Garay-,  Ujlaky-, 
Csáky-,  Losonczi-,  Bánffy-,  Rozgonyi-,lindvaiBánffy-,Kompolthy-, 


1  Művészeti  folyóirat  I.  kötet.  1 — 15.  1. 


CSOMA:  A  magyar  heraldika  korszakai.  43.  oldalhoz. 


1.  Az  ország  czímeréből  az  osztások.  —  2.  Csehország  czimere.  —  3.  Kassa  város  czímere.  —  4.  Szlavónia  czímere. 
5.  Mátyás  király  czímere.  —  6.  Perényi-czímer.  —  7.  Csáky-czímer.  —  8.  Szentgyörgyi-czímer.  —  9.  Buthkay-czímer. 
10.  Drugeth-czímer.  —  11.  Garay-czímer.  —  12.  Bebek(?)-czímer.  —  13.  Ujlaky-czímer.  —  14.  Szapolyai-czímer. 

15.  Magyar-czímer.  —  16.  Csupor-czímer.  —  17.  Országh-czímer. 

Széchy-czímerek.  Kettő  a  pajzsok  közül  teljesen  elmosódott, 
az  egyiknek  czímeralakja  egy  latin  kereszt,  talán  a  Bebek- 
család  kettős  keresztje  helyett,  másiké  három  (2.  1.)  ezüst 
patkó,  veres  mezőben,  valamelyik  külföldi  főúr  családi  czímere. 
Összesen  14  czímer,1  mindannyi  kifogástalanul  s  könnyen  fel¬ 
ismerhetően  adja  vissza  az  akkor  szereplő  főúri  családok  czíme- 
reinek  alakjait,  de  nem  egyszersmind  színeit  is.  A  színezés,  a 
többszöri,  néhol  önkényesen  választott  színekkel  történt  átfestés 
következtében  nagyrészt  elvesztette  megbízhatóságát.  Ezenfelül, 
ezen  festett  czímereknek  nagy  hátránya  az,  hogy  mindannyi 
pajzsczímer,  a  sisakdísz  mindenikről  hiányzik.  A  mi  ezen  korban, 
a  czímerművészet  fénykorában,  a  német  heraldika  befolyása  és 
hatása  alatt,  feltűnő. 

Ugyanezen  hátránya  van  a  kassai  szentségház  festett 
czímereinek  is.2  A  dóm  szentségházának  négy  oldalán,  az  olda¬ 
lakra  beillesztett  áttört  művezetű  bronz  ajtókon,  egyiken  5,  a 
többi  hármon  4 — 4,  összesen  17  jkis  bronz  czímerpajzs  van 
erősítve  s  ezek  egyikére  reáfestve  a  királyi  czímer,  melynek 
középpajzsa  a  gyűrűt  tartó  hollóval,  meghatározza  a  kort, 
I.  Mátyás  korát,  a  melyben  ezen  czímereket  festették.  A  királyi 
czímerhez  sorakoznak  az  ország  pólyái,  Csehország,  Szlavónia 
és  Kassa  város  czímerei  és  a  főúri  czímerek  közül :  a  Perényi-, 
Csáky-  (?),  Szentgyörgyi-,  Buthkay-,  Drugeth-,  Garay-,  Bebek-  (?), 
Ujlaky-,  Szapolyay-,  Magyar-,  Csupor-  és  a  guthi  Országh-csalá- 
doké.  Ezen  sorozat  czímereinél  úgy  látszik,  újítások  alkalmával 
figyelemmel  voltak  az  eredeti  színezésre,  mert  mindazon  czímerek, 
a  melyeknek  színeit  más  források  után  is  ismerjük,  színeikre 
nézve  a  szentségház  czímereivel  többnyire  egyeznek.  Feltéte¬ 
lezhetjük,  hogy  azon  czímerek  is  helyesen  vannak  színezve,  a 
melyek  eddig  csak  pecsétek  vagy  sírkövek  után,  színek  nélkül 
ismertünk.  Ez  adja  meg  ezen  czímersorozatnak  kiváló  heral¬ 
dikai  fontosságát. 

1  Schulz  Ferencz,  1870-ben  újabb  falfestményeket  fedezett  fel  a 
várban,  a  hol  alakok  mellé  a  Hunyadi-  és  Szilágyi-czímerek  voltak  festve. 
A  szaktudósok  a  rongált  festésű  alakokban  Hunyadi  János  és  Szüágyi 
Erzsébet  egykorú  arczképeit  sejtették.  (Archaeologiai  Értesítő.  Régi  folyam, 
ni.,  266.  Rómer :  Magyar  falképek :  147.  1.) 

2  Turul :  VH.  21.  Csorna :  A  kassai  szentségház  czímerei. 

Hasonló  czímercsoport  van  festve  a  pozsonyi  szent  Már¬ 
tonhoz  czímzett  koronázási  templom  szentélyének  zárköveire. 
Itt  Mátyás  király  országos  czímere  nyitja  meg  a  sorozatot, 
hollós  középpajzsával.  Ezt  követik  a  királynénak,  Beatrixnak, 
Magyarországnak,  s  az  általuk  uralt  tartományoknak,  néhány 
magyar  s  német  főúri  családnak  czímerei.  A  magyar  uraké 
közül,  a  Dóczy-,  Hunyadi-,  Bánffy-  és  Czobor-családoké.  Összesen 
23.  A  czímerpajzsok  közül,  kettőre  két  évszám  van  festve, 
egyikre  1476,  másikra  1487.  Egyik  a  szentély  építése  korát, 
másik  minden  valószínűség  szerint  díszítésének  s  a  czímerek 
festésének  korát  jelzi.  Ezen  nézeten  van  dr.  Ilenszlmann  Imre 
is,6  ki  azt  a  Czobor-czímerről  következteti.  Czobor  Imre  ugyanis 
történelmi  forrásaink  szerint  1488.  évben  volt  pozsonyi  várkapi¬ 
tány  s  valószínűleg  már  1487-ben  is.  Czímere  ezen  állása  után 
vétethetett  fel  a  sorozatba.  Ezen  állítás  igazságát  megerősíti  a 
czímerek  stílja  és  kompozicziója,  mely  valódi  összetétele  a  már 
nálunk  dívó  olasz  renaissance-nak,  a  nyugaton  használt  késő 
csúcsívvel.  Minden  egyes  czímerpajzs,  azon  ötszögűnek  neve¬ 
zett  pajzs,  a  mely  Jagelló  királyaink  korában  csaknem  kizáró¬ 
lagosan  használatban  volt  a  czímereknél  s  ezen  renaissance 
pajzsba  vannak  aztán  beléfestve  a  tulajdonképeni  czímerek, 
tárcsapajzsaikkal,  csőrsisakjaikkal,  sisakdíszeikkel  és  takaróikkal, 
a  nyugaton  dívó  késő  csúcsív  stíljában.  A  czímerfestő  tehát  itt 
közel  az  ország  nyugati  határszéléhez,  még  nem  tartozott  a 
már  akkor  Magyarországon  széliében  virágzó  olasz  renaissance 
követői  közé. 

A  leírtakhoz  sorakoztathatjuk  még  a  gógányváraljai  temp¬ 
lom  famennyezetének  festményeit.  A  koczkázott  mennyezet  egyes 
koczkáiban,  bibliai  jelenetek,  virágdíszítmények  és  czímerek 
váltakoznak.  Ez  utóbbiak  száma  hat.  Egyike  Magyarország 
czímere,  négyeit  pajzsban,  olyan  elrendezéssel,  a  minővel  azt 
I.  Mátyás  királyunk  használta.  A  következők :  veres  pajzsban 
ezüst  kígyó,  szájában  keresztes,  arany  almával,  egy  másik 
czímer  pajzsában :  zöld  tövises  száron  három  fehér  rózsa,  a 
következőnek  veres  pajzsában,  három  ezüst  harántpólya;  az 
ötödik  sárga  hárslevél  és  arany  csillag,  az  utolsó :  veres  pajzsban 


6  Henszlmann :  Magyarország  csúcsíves  stílű  műemlékei.  153.  s  köv.  1. 

fehér  liliom.  Ezen  czímerek  tulajdonosait  még  nem  ismerjük, 
de  a  kígyós  czímer  egyezik  a  Dorozsma-nemzetség  czímerével, 
a  három  rózsa  a  Szente-Mágocs-,  a  hárslevél  a  Rathold-  és 
a  liliom-  a  Győr-nemzetség  czímerével.  Csak  a  három  haránt- 
pólyás  czímerre  nem  ismerünk  hazai  czímereink  között  analó¬ 
giát  mást,  mint  az  Ozorai  (Scolari)-családét,  de  a  mely  Zsig- 
mond  király  országlása  ulán  nem  szerepelt  hazánkban. 


Gógányváraljai  czímerek. 


A  mennyezet  nagy  fakoczkáiban  nagyon  kis  helyet  foglalnak 
el  a  czímerek.  Koszorúalakú  virágornamentika  közepébe  illesztett 
kis  körbe  vannak  beszorítva  a  czímerpajzsok.  Mind  a  hat  pajzs- 
czímer,  melynek  színei  ma  már  részben  meg  nem  határozhatók, 
alakjai,  ha  itt,  ott  nem  töltik  is  ki  egészen  a  pajzsot,  eléggé 
lendületesek  és  jó  hatásúak.  A  pajzs  alakja  a  harántpólyás 
czímernél  többszörösen  bekanyarított  oldalú,  esetlen  alakú,  a 
többinél  hol  jobbra,  hol  balra  fordított  tárcsa,  néhol  perspektiv 
alakban  festve,  de  mindig  ügyesen  beillesztve  a  köralakú  fog- 
lalvány  hajtásába.  Ezen  merész  hajlású!  tárcsapajzsok  meg¬ 
határozzák  a  gógányváraljai  mennyezetfestmény  korát  is,  mely 
az  1475 — 1500.  terjedő  időszakra  tehető. 

A  templomok  és  paloták  felsorolt  festett  czímerei,  ha 
czímerművészeti  szempontból  nem  is  valami  kiválóak  s  nem 
mérkőzhetnek  szépségben  és  értékben  a  sírkövekre  vésett  czíme- 
rekkel,  mégis  kiváló  fontosságúak.  Ezek  ismertetnek  meg  ugyanis 
néhány  régi,  már  kihalt  főúri  családunk  czímerének  színeivel. 
Ezek  pótolják  némileg  a  nálunk  hiányzó  czímer-  és  tornaköny¬ 
veket,  mely  külföldön,  majd  minden  régi  család  teljes  czímerét 
megmentette  a  feledéstől.  A  külföldi  czímer  és  tornakönyveknek 
még  nékünk  magyaroknak  is  van  némi  köszönni  valónk.  A  Gelre 
„Wappenboek“,  a  konstanczi  „Conciliumsbuch"  a  „St.  Cristo- 
phori  Bruderschaftsbuch“  és  a  Grünenberg  nagy  czímerkönyve 
is  felvették  czímersorozataikba  s  ezáltal  megmentették  a  fele¬ 
déstől  e  korban  virágzó  néhány  előkelő  családunk  czímerét. 

A  XV.  század  itt  elősorolt  czímerforrásai  tették  lehetővé 
azt,  hogy  a  heraldikai  kutatások  mai  állapotában  képesek 
vagyunk,  kisebb-nagyobb  mértékben,  sokszor  egészben  rekon¬ 
struálni  középkori  családaink  nagy  részének  czímerét. 


n. 

A  XV.  század  korszakalkotó  fontossága  a  festett  czíme- 
rekkel  díszített  armálisok  adományozásával  állott  be. 

Az  armálisokba  festett  czímerek  nemcsak  stílra  nézve 
voltak  újak  a  későcsúcsív  beálltával,  hanem  tárgyra  nézve 
is.  A  czímer  tárgyai,  akár  a  királyi  kanczelláriában  tervezték 
azt,  akár  az  adományos  vitte  a  kanczelláriába  a  kész  czímer- 
tervet,  az  mindkét  esetben  azon  kor  lelkületének  kedélyvilá¬ 
gának,  műveltségének,  ízlésének  hű  kifejezője  volt.  Ezen  emlékek 
czímerművészeti  és  művelődéstörténeti  szempontból  egyaránt 
érdekesek. 

A  czímeres  armálisok  kezdetének  ideje  összeesik  a  század 
kezdetével.  Pár  év  különbözettél  tűnik  az  fel  Közép-Európa 
egyes  államainál  és  Magyarország,  mint  ezekkel  szomszéd,  akarva, 
nem  akarva,  mint  eddig,  úgy  ebben  is  lépést  tartott  vélük  a 
heraldikában.  Németországban  Venczel1  és  utána  Rupprecht, 


1  Venczel  római  és  cseh  király  már  1392.  évben  adományozott 

Francziaországban  VI.  Károly,  Magyarországban  Zsigmond  király 
voltak  az  elsők,  a  kik  az  adományozott  czímer  festett  képével 
díszített  armálisokat  osztogattak. 

Zsigmond  királytól  aránylag  nagy  számban  maradtak  fenn 
czímerlevelek  s  ezek  nagy  részének  adományozása  utazásainak 
idejében  történt,  annyira,  hogy  eddig  ismert  és  eredetiben 
fennmaradt  czímerlevelei  közül  nyolczat,  s  ha  a  két  legrégibb 
kelethely  nélküli  armálist  is  ideszámítjuk :  tízet  adományozott 
itthon,  a  többi  hatvankettőt  külföldön  állíttatta  ki. 

A  tömeges  czímeradományozás  indító  oka,  nem  az  üres 
állampénztár  segélyezésében,  nem  is  híveinek  olcsó  úton  való 
megjutalmazási  módjában  keresendő.  Ennek  oka  a  magyar 
középnemesség  czímertelen  állapotára  s  a  király  utazásaiban, 
a  különböző  ünnepélyek  alatt  rendezett  harczjátékokra  vezet¬ 
hető  vissza.  A  tornákról  s  annak  egyes,  —  történelmünkben 
feltalálható  nyomairól,  Nagy  Lajos  király  haláláig  már  szó¬ 
lottám. 

Nagy  Lajos  királyunk  elhunytával  letűnt  egy  időre  a  lovag¬ 
intézmények  iránti  érdeklődés  is,  hazánk  1382 — 1410-ig  párt¬ 
villongások  és  belviszályok  színtere  volt.  A  harczjátékok  szüne¬ 
teltek  s  nagyrészt  feledékenységbe  mentek. 

Említenek  ugyan  ezen  időszakban  is  egy  harczjátékot' 
1396-ból,  a  midőn  II.  Mánuel  császár  felsegélésére,  a  török 
ellen  nagyobb  kereszteshad  indult,  melyben  több  mint  10.000 
franczia  lovag  vett  részt,  János  neversi  gróf,  Fülöp  és  Henrik 
Berry  herczegei  s  Jakab  lamarchei  gróf  vezérlete  alatt.  Ezen 
seregben  német,  angol,  olasz,  cseh  és  lengyel  lovagok  is  nagy 

straffurti  Conzmann  Hans  és  Claus  testvéreknek  czímert,  a  mely  az  okle¬ 
vélben  ki  is  volt  festve.  Hauptmann  Fr.  Dr.  Das  Wappenrecht  melléklete. 

A  Nemzeti  Múzeum  levéltárában  van  egy  oklevél,  állítólag  egy  XIV. 
századbeli  oklevélnek  a  XVII.  századból  származó,  egyszerű,  nem  hite¬ 
lesített  másolata.  Ezen  oklevél  egy  1378.  évben  kélt  armális,  melyben 
Nagy  Lajos  királyunk  Arcoanus  de  Buzzacarinis  nevű  hívének  czímert 
adományoz  :  veres  pajzsban,  aranynyal  fegyverzett  koronás  fekete 
sast.  Az  oklevél  eme  szavai  „arma  inferius  depicta",  bizonyítják,  hogy  a 
leirt  czímer,  az  oklevél  közepére  le  is  volt  festve.  Ha  ezen  oklevél  hite¬ 
lességét  be  tudnánk  bizonyítani,  akkor  Magyarországon  állították  volna 
ki  az  első,  festett  czímerrel  díszített  armálist,  14  évvel  előzve  meg  az 
általában  eddig  ismert  ilynemű  legrégibb  oklevelet. 

számban  voltak.  Az  idegen  lovagok  tiszteletére  a  magyar  király 
Budán  nagy  és  fényes  harczjátékot  rendezett.1  Ezen  díszes 
hadsereg,  a  magyar  hadakkal  egyesülve  volt  az,  mely  a  niká- 
polyi  ütközetben,  a  török  hadak  ellenében  vereséget  szenvedett. 

így  érkezett  el  az  1414.  év  s  vele  a  konstanczi  zsinat 
megnyitásának  ideje.  A  bódeni  tó  partján  fekvő  kicsiny  város¬ 
kában  oly  nagy  és  olyan  fényes  nép  gyülekezett  össze,  minő 
talán  együtt  sehol,  soha  sem  volt.  A  zsinaton  megjelentek: 
Zsigmond  király,  a  birodalom  feje,  a  fejedelmek,  főurak  és 
grófok,  a  főpapok  s  ezek  némelyike  egész  hadcsapatot  kitevő 
kíséretet  hozott  magával.  Az  egyházi  férfiak  száma  18.000 
volt,  az  összes  idegeneké  másfélszázezer,  melyek  nemzetek  és 
nemzetiségek  szerint  egymást  akartak  felülmúlni  fényben  és 
pompában.  Köztük  a  magyar  főurak  és  nemesek,  fényes  kisé- 
reteikkel.  Garay  Miklós  nádornak  300  főből  álló  kisérete  volt, 
az  esztergomi  érseknek  és  Ozorai  Pipónak  egyenkint  160. 

A  fényes  gyülekezet,  mely  négy  évig  ülésezett  a  keresz¬ 
tény  egyház  ügyeinek  rendezésében,  a  pihenés  napjait  az  oda¬ 
gyűlt  színészek,  szemfényvesztők  nézésével,  játékokkal,  fényes 
díszmenetek  s  harczjátékok  rendezésével  töltötte  el.2 

S  ezzel  elértünk  annak  okához,  hogy  miért  adományozta 
Zsigmond  király  olyan  tömegesen  a  czímereket  külföldi  útjaiban 
s  különösen  Konstanczban  ? 

A  mi  magyar  nemes  uraink  itthon,  a  haza  határain  belül, 
büszkék  voltak  ugyan  nemesi  voltukra,  féltékenyek  nemesi  bir¬ 
tokaikra,  kiváltságaikra,  az  ősiségi  törvényekre  való  tekintetből 
gondos  evidentiában  tartották  családfájukat,  de  nem  lévén  fogé¬ 
konyságuk  a  czímerek  iránt,  nem  is  sokat  gondoltak  azzal. 
Hiszen  adományleveleiket  a  király,  perpatvaros  irataikat  a  nádor, 
országbiró,  káptalan  vagy  vármegye  úgyis  megpecsételte.  Sok 
olyan  régi  nemes  úr  veit  részt  Zsigmond  király  kíséretében, 
kinek  czímere  nem  volt,  minő  többek  között  a  király  allovász- 
mestere  is,  Halmaji  Bor  Mihály,  ki  máskülönben  régi  jó  nemes 
családból  származott. 


1  Boucicaut  marsall  viselt  dolgainak  könyve. 

2  Egy  ilyen  harczjáték  alkalmával  szökött  meg  XXffl.  János  pápa, 
Ausztriai  Frigyes  segélyével,  futárnak  öltözködve. 

De  midőn  ezek  Konstanczban  időztek,  meglátták,  hogy  a 
díszmeneteknél,  harczjátékoknál  a  czímer  nem  nélkülözhető, 
hogy  különösen  a  ki  az  utóbbiakban  részt  akar  venni,  okvetetlen 
czímerrel  kell  bírnia,  nemcsak  azért,  hogy  azzal  pajzsát,  lova 
köpenyét  díszítse,  de  hogy  sisakdíszét  a  harczjátékokat  meg¬ 
előző  bírálatnak  (Helmschau)  alávethesse. 

Ezen  hiány  gyors  pótlásának  következményéül  tekintjük 
mi  a  Konstanczban  kelt  czímerlevelek  nagy  számát,  melyek 
ezen  nagy  szám  mellett,  még  többnyire  közös  czímerek  is,  a 
mennyiben  nemcsak  az  egy  közös  törzsből  származóknak,  hanem 
ezek  rokonai,  ismerősei,  sőt  barátaiknak  is  adományoztalak. 
A  Konstanczban  rendezett  fényes  ünnepségekre  vezethető  vissza 
a  Soósok,  Nagymihályiak  azon  kérelme  is  a  királyhoz,  hogy 
meglevő  czímereiket  nemességük  fényének  emelésére  arany 
koronával  ékesíthessék.  Ezen  feltevés  mellett  bizonyít  az  is, 
hogy  a  konstanczi  zsinatot  megelőzőleg  az  első  ismert  czímer- 
levél  kiadásától  1405-től  1414-ig  számított  kilencz  évi  idő¬ 
szakból  csakis  két  czímeradományozást  ismerünk:  a  Garázda 
Miklósét  és  a  Hideghéthy-családét,  a  konstanczi  zsinat  meg¬ 
nyíltával  azonban  nagy  számban  sorakoznak  egymásután,  az 
adományozott  czímerlevelek. 


III. 

A  festett  czímerek  kivitele,  technikája,  műbecse  nagyon 
különböző.  A  Zsigmond  királytól  adományozottak  némelyike, 
különösen  egyes  olasz  földön  és  Nümbergben  festettek,  valóságos 
miniatűr  műremekek,  mások  durvább  kivitelűek,  de  ezeknek 
mesterei  is  ismerték  a  heraldikai  szabályokat  és  formákat. 
Osztályozni  ezeket  országok  szerint,  egyik  országban  festetteket 
a  másik  felé  helyezni  alig  lehet.  Mindenütt  vannak  kiválóbbak 
és  vannak  gyengébb  kivitelűek.  Egyes  városokban  minők  Basel, 
honnan  egyhavi  időközből  (1434  márczius  12 — április  24-ig) 
három  czímert  ismerünk,  mindenik  czímer  más  festő  műve,  még 
pedig  a  Básznay  czímer1  festője  egy  kiváló  műremeket  adott, 

1  Turul,  XV.  91. 

Csorna  József :  A  magyar  heraldika  korszakai. 

a  Karcsay-czímer1  is  kifogástalan,  de  már  a  báchvai  Dempse 2 
czímer  festője,  bár  ügyeskezű  művész  volt,  de  munkájából 
minden  heraldikai  ízlés  és  lendület  hiányzik.  Bár  egyes  váro¬ 
sokban,  hol  Zsigmond  király  külföldi  útjában  hosszasabban  tar¬ 
tózkodott  s  ideje  volt  nagyobb  számú  czímereket  adományozni 
5 — 6  czímerünk  is  van,  a  melyeknél  egy  és  ugyanazon  festő 
művére  ismerünk,  de  mivel  ezen  czímerfestmények  kivitele, 
technikája  csaknem  városok  szerint  'változott,  feltételezhetjük 
azt,  hogy  ezen  czímereket  Zsigmond  király,  hosszas  utazásai 
alatt  itt,  ott,  helyi  czímerfestők  festették. 

Az  is  észlelhető  ugyan,  hogy  egyes  esetekben,  hosszabb 
vagy  rövidebb  ideig  Zsigmond  király  kiséretében  czímerfestő  is 
utazott,  mert  Yajday  György  czímerét3  1431  november  1-én 
ugyanaz  a  kéz  festette  Feldkirchenben,  a  ki  Bethleni  Gergelyét4 
1431  decz.  17-én  Milanóban,  a  Mérey  Petheőjét5  1432-ben 
Pármában  és  talán  a  Szlopnay  Péterét  is  1432  október  18-án 
Sienában.6 

A  Zsigmond  király  utódaitól  adományozott  festett  czíme- 
reknél  még  kevésbé  fedezhető  fel  valamely  hosszasabban  működő 
czímerfestő.  Ezeknek,  de  különösen I.  Mátyás  királyunknak  minden 
egyes  czímeradománya  más  festő  műve.  Ez  olyan  jelenség,  a 
melyből  biztosan  következtethetjük,  hogy  a  királyi  kanczelláriák- 
ban  sem  Zsigmond  alatt,  sem  utódai  alatt,  egészen  a  Jagellók 
s  különösen  II.  Lajos  uralkodásáig  nem  volt  rendszeresen  alkal¬ 
mazott  czímerfestő.  Legszebb  ezen  festett  czímerek  szerkezete 
és  kivitele  Zsigmond  király  uralkodásának  utolsó  éveiben  s 
utána  I.  Ulászló  és  Y.  László  korában.  Ezen  —  a  festett 
czímerek  korának  kezdetétől  számított  —  félszázados  időszak 
alatt,  lassankint  kibontakozik,  fejlődik  és  teljes  érvényre  jut  a 
későgót  modor,  a  félszázad  határán  adja  legszebb  alkotásait 
s  az  ezen  években  festett  czímerek  kiváló  szép,  minta  alkotásai 
a  középkor  későgót  czímerművészetének. 

1  U.  o.  XVI.  143. 

s  Orsz.  ltár. 

3  Turul,  Vm.  112. 

*  U.  o.  XX.  36. 

5  Jászói  konv.  levéltár. 

6  Turul,  V.  18. 

V.  László  halálával  beállott  a  hanyatlás.  I.  Mátyás  király 
tronraléptével  új  ízlés,  új  modor  lép  porondra  a  régivel,  hódítja 
a  tért  lépésről-lépésre,  míg  teljesen  érvényre  jut :  az  olasz 
renaissance. 

Ha  figyelembe  vesszük  azon  régi  heraldikai  szabályt, 
hogy  a  pajzs  síma  lap  lévén,  arra  a  czímeralakot  símán,  árnyék 
nélkül  csak  körvonalaiban  feltüntetve,  minden  plasztikus  jelzést 
kerülve  lehet  ráfesteni,  úgy  találjuk,  hogy  az  armálisokba  festett 
czímereknél,  ezen  szabályt  a  czímfestők  Zsigmond  király  egész 
uralkodása  alatt  szem  előtt  tartották.  Csak  utolsó  czímerado- 
mányánál,  az  1437.  évben  kelt,  különben  kiválóan  szép  Pátrohy 
Mihály-féle  czímernél 1  látunk  árnyékolást  és  kidomborítási  igye¬ 
kezetei.  Ámbár  V.  László  egynéhány  armálisánál  is  megtartották 
az  említett  heraldikai  szabályt,  különösen  az  1456.  évből  szár¬ 
mazó  Disznósy-,2  Szepesy-,3  Sirokay-czímereknél,4  sőt  1.  Mátyás 
király  adományai  között  is,  különösen  az  1488.  évből  hradnai 
Holy  Pál  czímerénél,5  mely  máskülönben  is  mintaszerű  czímer- 
festmény,  de  már  Zsigmond  halála  után  mindinkább  kidombo¬ 
rítva  festették  a  pajzsra  a  czímeralakokat,  a  míg  a  Jagellók 
alatt  ez  irányban  a  legnagyobb  természetességet  érték  el. 

A  XV.  században,  a  czímerművészet  ezen  jó  korszakában 
festett  czímerek  sem  hibátlanok.  Csergheö  Géza  két  czikkben 
isö  alaposan  kimutatta  a  Turul-folyóiratban  megjelent  középkori 
czímerek  egy  részénél  a  festőktől  elkövetett  technikai  hibákat. 
Legrégibb  armálisba  festett  czímerünk  is  telve  van  technikai 
hibákkal,  melyek  a  pajzs  erősen  dűlt  helyzete  következtében, 
első  pillanatra  nem  annyira  szembeötlők  mint  a  minők  valóban. 

Ha  a  pajzsot  függélyes  helyzetbe  hozzuk,  a  czímerállat, 
a  kövecset  tartó  féllábán  álló  darú  fekvő  helyzetbe  jut.  A  sisak 
követi  a  pajzs  dőlt  irányát,  de  sisakdísze  nem  s  ha  ezen  sisakot 
álló  helyzetbe  hozzuk,  mint  a  minőnek  lennie  kellene,  dísze : 

I 

1  Nyáry :  A  heraldika  alapvonalai,  116. 

a  Turul,  V.  66. 

3  U.  o.  XXI.  133 

4  U.  o.  XIX.  38. 

6  U.  o.  XIV.  135. 

6  Kritikai  megjegyzések  a  folyóiratunkban  közölt  XV.  századi  czi- 
merekre.  Turul,  IV.  146.  Néhány  XV.  századi  czimerlevél.  U.  o.  VI.  136. 

a  tekercsből  előtűnő  darúnyak  függélyes  helyzete  vízszintesre 
változnék. 

Csergheő  kifogásolja  a  Vídffyek  (1418)  idétlen  szélességű 
pajzsát,1  a  sisak  és  takarók  visszás  helyzetét,  a  Kisfaludy- 
czímer  (1419) 2  pajzs  alakjának  ferde  állását,  az  Azzywelghy- 
(1437)  czímerfelhőit,3  a  Disznósy-czímer  (1456)  perspektiv  hely¬ 
zetét  és  nehézkes  takaróit.4 

A  tudós  szerző  nem  folytatta  tovább  kritikai  megjegy¬ 
zéseit,  pedig  talált  volna  elvétve  a  többi  ezen  századból  szár- 


Tétényi-czímer. 

mazó  festett  czímereknél  is  technikai  hibákat.  A  Vadkerti-czímer 
(1415)  takaróinak  a  pajzs  színétől  eltérő  baraczkvirág  színét;5 
a  Kőszeghy-  (1415), 6  Chese-  (1818), 7  Harsági  Farkas-  (1418), 8 
Moghy-  (1418), 9  Kisfaludy-  (1419),  Szenthe-czímerek  (1456) 10 

1  Turul,  Hl.  1. 

2  u.  o.  n.  105. 

3  U.  o.  m.  166. 

4  U.  o.  V.  66. 
s  U.  o.  I.  82. 

6  U.  o.  X.  72. 

7  U.  o.  XVH.  155. 

8  U.  o.  XIV.  92. 

9  U.  o.  HL  57. 

10  Figdor  Albert  birtokában  Bécs. 

sisakjának  arányát  a  pajzshoz ;  a  Petneházy-  (1417), 1  Ábrán- 
falvy-  (1431), 2  Sírokay-czímerek  (1456)  sisakdíszének  túlságos 
nagyságát  a  pajzsalakhoz  viszonyítva ;  a  Mileki-czímer3  (1418) 
idétlen  pajzsát;  a  Szlopnay-(1432)  czímer  hanyatt  dűlő  pajzs 
alakját;  a  Dempse-czímer4  (1434)  ízléstelen  takaróit;  a  Kis- 
tárkányi-czímer 5  (1434)  elrajzolt  pajzsát  és  sisakját;  a  Hoff- 
maister-czímer6  (1454)  színeit;  a  Szepesy-czímer 7  (1456)  sisak¬ 
díszének  elhelyezését  a  pajzson ;  a  Tarnóczay-8  (1466)  és  Török- 
czímerek  (1481) 9  pajzsának  perspektiv  rajzát;  és  a  Huszár- 
czímer10  (1466)  sisakjának  fordított  helyzetét  a  pajzson. 

De  minő  elenyésző  csekély  hibák  ezek,  azon  szépségek 
mellett,  a  melyeket  ezen  XV.  századbeli  festett  czímereink  nyúj¬ 
tanak. 

* 


A  czímerlevelek  közül  némelyiket  a  király  saját  elhatá¬ 
rozásából  „proprio  rnotu"  adományozta  egyik-másik  hívének, 
kiemelvén,  hogy  az  adományozás  nemessége  nagyobb  dicső¬ 
ségére  történik,  másokat  befolyásosabb  egyének  ajánlatára.  Ez 
jelezve  is  van  az  oklevél  szövegében,  de  az  utóbbi  esetben  az 
„ad  majorem  nobilitatis  glóriám"  formula  kimarad.  Az  előbbi 
esetben  előkelőbb,  az  utóbbiban  szerényebb  sorsú  egyéneket 
ért  a  czímeradományozás.  De  Zsigmond  király  korában,  sőt  a 
mohácsi  vészt  megelőző  időkben,  csekély  kivétellel,  mindazok, 
kik  czímeradományt  nyertek,  már  előzőleg  is  nemesek  voltak. 

Néhány  czímerlevél  van  az  eddig  ismertek  között,  melyek 
magyar  embernek  adományoztattak  ugyan,  de  a  római  császári 
birodalmi  pecséttel  vannak  megerősítve,  ilyenek:  a  Somkereki 
Erdélyi  Antalé,  a  Kölkedi  és  Azzywelghyé  s  mások. 

1  Turul,  VI.  11. 

2  Orsz.  levéltár. 

3  Turul,  XVIII.  185. 

4  Orsz.  levéltár. 

5  Turul,  XIII.  162. 

6  U.  o.  XXIÍ.  192. 

7  U.  o.  XXI.  133. 

8  Orsz.  levéltár. 

9  Turul,  XV.  33. 

10  U.  o.  XXV.  148. 

Ezeknél  a  kanczellár  vagy  más  főméltóság  neveinek  fel¬ 
említése  is  hiányzik. 1  Ezen  oklevelek  magyar  királyi  adomány¬ 
nak  nem  tekinthetők,  habár  azok  méltó  helyet  foglalnak  el  a 
középkori  magyar  czímeres  emlékek  sorozatában. 

A  XV.  századbeli  armálisok  között  vannak  teljes  és  nem 
teljes  szövegűek,  a  szerint,  a  mint  azok  az  adományozott  czí- 
mert  le  is  írják,  vagy  csak  az  oklevél  elejére  festett  czímerre 
utalnak.  Az  armálisok  ezen  nem  teljes  szövegét  éppen  az 
oklevélre  festett  czímerek  hozták  használatba.  A  megelőző 
időkben  nem  lévén  festett  czímerrel  ellátott  armálisok,  az  ado¬ 
mányozott  czímert  feltétlenül  szükség  volt  a  szövegben  leírni. 
Míg  a  festett  czímerrel  ellátott  armálisoknál  azok  leírását  feles¬ 
legesnek  tartották. 

Sajnos,  az  oklevélnek  ez  utóbbi  alakja  volt  általánosan 
szokásban,  az  előbbi  csak  kivételt  képezett  s  ez  az  oka,  hogy 
több  olyan  e  korból  származó  armális  hiteles  szövegét  ismerjük 
részint  kiadott  kódexeinkben,  részint  káptalanok,  megyék  s 
egyesek  levéltáraiban,  melyeknél  az  adományozott  czímer  isme¬ 
rete  az  eredeti  oklevéllel  együtt  örökre  elveszett.3 


A  czímer  a  Tétényi-  Chapy-,  Kölkedy-  és  Hoffmaister- 
armálisoknál  az  oklevél  közepére  van  festve,  a  többinél  kivétel 
nélkül  annak  jobb  felső  sarkára  vagyis  kezdetére. 

Ez  utóbbi  elhelyezés  hátrányosabb,  mint  az  első,  mely 
Franczia-,  Angol-  és  Németországban  s  Németalföldön  dívott, 
hol  a  pajzsalak  szabadon  követi  azt  az  irányt,  melyet  akar  és 
nincs  kötve  azon  udvariassági  formulákhoz,  melyek  a  heraldi¬ 
kában  kötelezők.  A  heraldikában  szigorúan  kötelező  udvarias- 
sági  szabályok  vannak,  melyek  ellen,  különösen  a  régibb 

1  A  középkori  armálisokat  közjogi  és  diplomatikai  szempontból 
alaposan  és  kimerítően  ismerteti  dr.  Fejérpataky  László  „Magyar  czíme¬ 
res  emlékek"  czímű  diszmtí  bevezető  czikkeiben.  Kiadja  a  Magyar  Heral¬ 
dikai  és  Genealógiai  Társaság. 

a  Eredeti  armálisunk  is  maradt  fenn  ezen  korból  olyan,  melybe 
a  czímer  helye  üresen  maradt,  a  czímer  nem  lett  kifestve,  minők  a  Bos- 
sányi-  és  Kocsi-armálisok  s  mások. 

heraldika,  csak  a  legritkább  esetekben  vétett.  Ezen  udvarias¬ 
ság  következtében  a  pajzsalak  szembefordult  a  feleség  czíme- 
rének,  az  összetett  czímereknél  a  következő  pajzsalaknak,  ha 
sisakdíszül  alkalmazzák  a  társsisakdísznek,  ha  sírkőre  van 
vésve  az  oltárnak,  az  armális  elejére  festett  czímer,  az  ado¬ 
mányozó  koronásfő  nevének. 

A  mi  XV.  századi  armálisba  festett  czímereink,  kevés 
kivétellel,  —  a  heraldika  szabályai  ellenében,  —  mind  ilyen 


Lovas  alak  (pecsét). 


udvariassági  kényszer  következtében  fordulnak  balra.  Ha  ezen 
czímereket  helyesen  akarjuk  alkalmazni  és  ábrázolni,  jobbra 
kell  fordítanunk  az  egész  czímert  s  így  nyerjük  az  igazit,  mely 
az  adományozó  és  adományos  szándékának  s  a  heraldika  sza¬ 
bályainak  is  megfelel. 

Mint  tudjuk,  a  harczos  csak  balkarjára  erősítve  hord¬ 
hatta  a  pajzsot,  mert  jobbkarját  a  fegyver  használatára  sza¬ 
badon  kellett  tartania.  Ez  volt  oka  azon  kizárólagos  heraldikai 
szabálynak,  mely  szerint  oldalt  álló  czímeralakoknak  mindig 
jobbra  kellett  fordulniok,  hogy  a  támadó  ellenséggel  szembe¬ 
nézzenek. 

Mert  mivel  magyarázható  meg  a  középkori  czímerpajzsok 
dűlt  helyzete,  különösen  az  élő  heraldika,  a  pajzsnak  tényleges 
használata  korában?  Azzal,  hogy  egy  teljes  czímerhez  hozzá¬ 
képzelték  a  lovagot  is,  kinek  fején  volt  a  sisak  a  sisakdíszszel 
s  balkarján,  a  kar  hajlását  követve  függött  a  pajzs,  melylyel 
felső  testét  védelmezte. 

Erről  a  legélénkebb  bizonyságot  teszik  a  lovaspecsétek. 

A  mellékelt  ábrán,  Osztrák  Rudolf  pecsétjén  1305-ből, 
a  pajzs  és  sisak  helyzete  természetes,  a  mint  azt  a  lovag  a 
tornákban  használta. 

Ha  ezen  czímertől  elképzeljük  a  lovagalakot,  a  czímer 
azon  helyzetben  marad,  a  minőben  azt  a  heraldika  fénykorá¬ 
ban  ábrázolva  látjuk  s  a  mint  azt  a  Zsigmond- 
kori  czímereknél  is  tapasztaljuk.1 

De  hogy  a^teljes  czímerhez  hozzáképzel¬ 
ték  a  lovagot  is,  e  mellett  legfőbb  bizonyíték 
azon  napjainkig  fennálló  heraldikai  szabály, 
mely  szerint  a  sisak  elhelyezésének  a  pajzs¬ 
alak  irányát  kell  követni  s  minden  másképen 
összeállított  czímer  hibás.  Ha  egy  czímert 
egyszerűen  csak  fegyvertrofeumnak  tekinte¬ 
nénk,  felesleges  volna  ezen  szabály  s  nem 
követnénk  el  hibát,  ha  a  sisakot,  tekintet  nél¬ 
kül  az  alatta  függő  czímerpajzsra  s  abban  a  pajzsalak  irá¬ 
nyára,  akár  jobbra,  akár  balra  fordulva  függesztenénk  fel.  Ez 
magyarázata  annak  is,  hogy  koragót  czímereinknél  csak  a  sisak 

1  A  magyar  régibb  pecsétek  között  is  találunk  egyet,  a  mely  mai 
állapotában  nagyon  alkalmas  volna  az  elmondottak  bizonyítására.  Ez 
Drugeth  Vilmos  nádor  1337.  évi  pecsétje  (Orsz.  lt.  Dl.  3083),  hol  a  Dru- 
geth-czímerpajzs  felett  egy  nyílt  sisakú  jellegzetes  horgosorrú  arcz  lát¬ 
szik,  a  nyílt  sisakon  sisakdíszül  egy  térdeplő  angyallal.  Nincs  kizárva, 
hogy  ez  valóban  egy  arcz,  a  melynek  az  látszik  s  mintegy  utómarad¬ 
ványa  a  Drugethek  lovaspecsétjének,  hol  az  egyén,  a  személyiség  volt 
a  fő.  Ilyen  képes  czímemek  ismeri  a  magyar  sphragistikai  irodalom  is. 
De  reánk  azt  a  hatást  teszi,  hogy  itt  egy  egyszerű,  de  a  századok 
folyamán  töredékessé  vált  csuporsisakkal  van  dolgunk,  melynek  homlok¬ 
pántja  a  horgos  orrot,  szemnyílása  ilyen  állapotban  az  orrczimpát  s  a 
felső  ajkakat  képezi.  —  A  m  kir.  orsz.  levéltár  diplomatikai  osztályá¬ 
ban  őrzött  pecsétek  mutatója.  III.  tb.  11.  sz. 

hátulsó  részéről  függenek  le  a  takarók,  elül  hiányzanak,  nehogy 
a  lovag  látását  akadályozzák. 

A  pajzs  és  sisak  ezen  helyzete  Zsigmondkori  czímer- 
leveleinknél  is  hagyományszerűen  fennmaradt,  de  idők  múltával 
feledésbe  menvén  az  elhelyezés  oka,  lassanként  a  fegyver- 
trofeum  jellegét  vette  fel  s  a  sisak  gyakran  takarja  nyak¬ 
vasával  a  pajzs  felső  karimáját. 

Az  olasz  renaissance  feltüntével  mindinkább  figyelmen 
kívül  hagyták  az  udvariassági  szabályt.  Későbbi,  mohácsi  vész 
előtti  czímerleveleinkben  a  balra  fordult  czímerek  lesznek  rit¬ 
kábbak  s  a  Habsburg-ház  trónralépte  után,  a  német  renaissance 
beálltával,  a  midőn  az  armálisok  a  szövegben  is  kivétel  nélkül 
adják  az  adományozott  czímer  leírását  is,  teljesen  mellőzték 
az  adományozó  uralkodó  nevével  szemben  az  udvariassági  sza¬ 
bályokat  s  a  czímerek  az  armálisban  azon  helyzetben  lettek 
lefestve,  a  mint  azok  adományozva  s  a  czímerlevél  szövegében 
leírva  voltak. 


IY. 

Legnagyobb  változatosságot  találunk  a  pajzs  idomainál. 
Vannak  ezen  czímerfestményeknél  háromszögpajzsok,  de  ezek 
már  nem  tekintendők  az  uralkodó  stíl  kifolyásainak  s  nem  is 
átmenetileg,  hanem  szórványosan  fordulnak  elő  a  legrégibb 
Tétényi-czímertől  betlenfalvi  Szepesy  György  1456.  évből  szár¬ 
mazó  czímeréig. 

Gyakran  használt  idom  az  alul  kerek  pajzs,  mely  alkal¬ 
mas  volt  a  szövevényesebb  czímeralakok  befogadására  is  és 
alkalmazása  mintegy  szükségessé  vált  a  háromszögpajzsban 
nehéz  elhelyezésű  czímerképeknél. 

A  harmadik,  a  leggyakrabban  használt  pajzsidom,  az 
alul  kerek  pajzsokból  fejlődő  tárcsa  volt.  Ez  eleinte  csak  a  pajzs 
egyik  oldalvonalának  csekély  behajlásában,  majd  a  jobb  sarok 
kicsúcsosodásában  nyilatkozott.  Később  azonban  mindjobban 
fejlődik.  A  Hoffmaister-  (1451),  Sánkfalvai-  (1455)  czímerek  s 
több  más,  közöttük  főképen  a  Kossuth-czímer  (1479)  tárcsái 1 

1  Turul  XII.  161. 

egészen  fejlett  alakúak,  némelyike  ezeknek  a  dárda  befogadá¬ 
sára  szükséges  köralakú  bevágással  is  el  van  látva,  de  ezen 
pajzsoknál  közös  azon  heraldikai  hiba,  melyet  a  német  czímer- 
művészet  nagymesterei  honosítottak  meg,  perspektiv  helyzetben 
ábrázolván  a  pajzsot. 

Ezen  korszak  főfontosságát  az  újonnan  adományozott 
czímerek  pajzsaiba  foglalt  czímeralakok  képezik.  De  mielőtt 
erről  szólanánk,  érintenünk  kell  általánosságban  a  középkori 
czímerszimbolikát. 

Ámbár  a  valódi  heraldikus  csak  úgy  tekinti  és  látja  a 
czímereket  a  mint  vannak,  s  nem  igyekszik  azok  jelentését 
kutatni  vagy  értelmét  magyarázni,  mindennek  daczára  el  kell 
ismernünk,  hogy  a  czímerképek  egy  részénél  bizonyos  szim¬ 
bolika  a  legrégibb  idő  óta,  még  azon  korból  észlelhető,  midőn 
a  czímereket  még  önként  vették  fel  és  nem  uralkodók  ado¬ 
mányozták. 

Sajnos,  hogy  nemzeti  irodalmunk,  a  heraldikát  egész 
múltján  át,  folyton  mostoha  gyermekének  tekintette.  A  nyugat 
históriás  énekei  még  a  germán  mithológia  hőseit  is  czímerekkel 
ékesítik  fel,  egy-egy  troubadour  éneke,  czímerkönyv  módjára 
ontja  a  czímerleírásokat,  czímer-  s  tornakönyvek  és  czímer- 
tanok  nagy  száma  áll  rendelkezésükre  s  később  is  a  XVI — 
XVni.  század  krónikásai  folyton  a  heraldikát  léptetik  előtérbe, 
képes  ábrázolataik  a  csataképek  s  hősök  arczképei  mellett, 
főképen  czímereket  ábrázolnak.  Nálunk,  históriás  énekeink, 
krónikáink  —  kivéve  talán  a  képes  krónikát,  —  a  czímerekről 
mélyen  hallgatnak,  czímerkönyveink  és  czímertanaink  nincsenek 
s  daczára  annak,  hogy  nemességünk  folyvást  használta  pecsétem 
czímerét,  azzal  nem  sokat  gondolt,  czímerbitorlásért  soha  szót 
nem  tett.  Innen  van  az,  hogy  a  ki  nálunk  kutatásai  alapján 
valamely  heraldikai  elvet  vagy  tételt  felállít,  annak  helyességét 
s  valódiságát  külföldi  kútfőkből  kell  bizonyítania  és  azután 
alkalmazni  heraldikai  viszonyainkra. 

Német  hősmondákban  már  a  XIII.  század  legelején  talá¬ 
lunk  czímerszimbolika  nyomaira.  A  „Vigalois“-ban  1212.  évből 
Wirnt  von  Gravenberch  czímerére  vonatkozólag  ezt  olvassuk : 

„Uf  ir  schilde  waren  geslagen 
Bare  von  rőtem  golde 

Da  bi  mán  sehen  solde 
Daz  ir  herre  was  erslagen."1 

Az  1300-ik  évből  származó  Veronai  Detrének  (Dietrich 
von  Bern)  mondája2  egész  sorozatát  adja  a  szimbolikus  czímer- 
leírásoknak,  a  hol  Detre  királynak  és  fegyvertársainak  czímereit 
írja  le.  Ezekből  idézek  néhány  példát : 

„Detre  király  paizsa  következő  volt :  veresre  volt  mázolva 
belé  arany  oroszlán  festve.  Mióta  Detre  veronai  király  lett? 
megbővítette  azzal,  hogy  az  oroszlán  fejére  arany  koronát 
illesztett.  Ezen  czímert  viselte  zászlaján,  nyergén,  hadi  öltö¬ 
nyén,  erről  ismertek  rá  bármerre  lovagolt.  Ezen  czímert  azért 
viselte,  mert  miként  az  oroszlán,  a  legnemesebb  állat  mél¬ 
tóságára  és  bátorságára  nézve  s  a  világ  minden  állatai  fél¬ 
nek  tőle  ;  úgy  volt  Detre  király  is  rettenthetetlen  s  minden 
emberek  között  leghatalmasabb  és  mindenki  félt  tőle  és  fegy¬ 
verétől.  És  régi  szokás  szerint  oroszlánt  senki  sem  viselhetett 
pajzsán,  ki  valaha  megfutott. 

A  gőgös  Heime  pajzsa  kék  volt,  rajta  egy  ló  világos 
színben,  ez  volt  látható  összes  fegyverzetén.  A  kék  szín 
hideg  keblét  és  ádáz  szívét  jelentette,  a  ló  rokonai  foglalko¬ 
zását  (lótenyésztők  és  lóidomítók  voltak)  s  azt  jelentette,  hogy 
ő  volt  a  legjobb  lovas. 

Witignek  pajzsa  fehér  volt,  benne  a  veres  kalapács  és 
harapófogó  atyja  mesterségét  s  a  három  karbunkuluskő,  anyját 
jelentette.  Sisakján,  veres  aranyból,  mérget  okádó  sárkányt 
hordott,  hogy  mindenki  tudja  ki  véle  találkozik  vagy  mérkőzni 
akar,  hogy  minő  félelmes  az  ő  ereje  és  haragja. 

Hornboge  paizsa  barna  volt,  benne  arany  ölyv,  mely  előtt 
két  madár  repült.  A  barna  szín  lovagi  voltát  jelentette  s  a 
mint  gyakran  egy  ölyv  előtt  két  madár  repül,  úgy  lovagolt 
Hornboge  az  ő  ménlován,  gyorsan  és  bátran  ellenségei  után. 

A  büszke  Fasold  és  testvére  Ecke  pajzsa  olyan  volt,  mint 
az  arany  és  reá  veres  oroszlán  volt  festve,  mint  Detre  királynál, 
csakhogy  ez  széliében  feküdt  a  pajzson  és  nem  volt  koronája. 


1  Seyler.  Gesch.  dér  Heraldik. 

2  Wilkina  und  Niflunga  Saga  oder  Dietrich  von  Bern  und  die 
Niebelungen.  —  Uebers.  von  F.  H.  von  dér  Hagen,  II.  kötet  7 — 15  lap. 

Az  oroszlán  azt  jelentette,  hogy  ők  inkább  meghalnának,  mint 
megfutamodjanak. 

Detrének  pajzsa  azért  volt  aranyos,  mert  anyja  nemes 
volt.  Gunther  király  pajzsa  fehér  volt,  benne  sas,  fején  koroná¬ 
val.  A  sas  fején  azért  volt  korona,  mert  ő  király  volt  és  azért 
viselte  ezt  a  jelvényt,  mert  a  sast  minden  állatok  királyának 
nevezik.  Testvére,  Hagen  pajzsán  a  sasnak  nem  volt  korona 
a  fején,  mert  ő  nem  király  stb.“ 

Ezen  példákból  meggyőződünk,  hogy  a  czímer-szimbolika 
nem  egyedül  a  czopfheraldika  vívmánya,  virágzott  az  már  a 
heraldika  fénykorában  is,  a  miről  a  minden  nemzeteknél  elő¬ 
forduló  nagyszámú  és  igen  régi  korból  származó  beszélő 
czímerek  is  tanúskodnak. 

Hazai  heraldikánknak  a  czímer-szimbolikára  vonatkozó 
legrégibb  Írott  emléke  V.  Lászlónak,  Hunyady  János  részére 
1453-ban  adományozott  armálisa,  melynek  szövege  szerint  a 
czímerbővítés  új  részleteinél  a  fehér  alap  a  hős  igazlelkűségét, 
a  koronát  tartó  veres  oroszlán  magát  a  hőst  jelképezi,  ki  a 
koronát  s  jogait  hőstetteivel  támadóitól  megvédelmezte  s  a 
királyt  annak  birtoklásába  segítette. 

A  korra  régibb  Kölkedy-armálisba  foglalt  erőszakolt 
czímermagyarázat1  alig  képez  adatot  a  czímerszimbolikához. 

Ezen  első  írott  emléket  századokkal  megelőzőleg  érezzük 
a  szimbolikát  a  magyar  heraldikában.  A  Berzeviczyek  és  Zsegrai 
Poóchok  kőszáli  kecskéje  csak  a  Kárpátok  tövében,  az  Ilos- 
vayak  és  Nadányiak  hala  ezen  családok  legrégibb  czímereiben, 
csakis  a  halakban  gazdag  Tisza  partján  teremhetett  meg.  Ezen 
példák  megfordítva  alig  képzelhetők.  Egy  olyan  család  czímeré- 
ben,  a  mely  az  alföldi  síkon  élt,  alig  képzelhetünk  olyan 
állatot,  mely  a  felvidék  rengetegeiben  tanyázott. 

Ha  a  XV.  századból  származó  késő  csúcsíves  eredeti 
magyar  czímeradományozásokat  általában  jellemezni  akarjuk, 
el  kell  róluk  ismernünk,  hogy  azok  kevés  kivétellel  az  egész 
korszakon  keresztül  egyszerűek.  Legtöbbnyire  egyes  alakok, 
néhol  a  pajzslábban  elhelyezett  koronából  kinőve  vagy  előtűnve 


1  Schönherr  Gyula  :  A  Kölkedy-család  czimerlevele  1429-böl,  Turul, 


XIV.  36. 

egy  griff,  egy  hal  vagy  rák,  egy  darú,  egy  farkas,  szarvas, 
oroszlán,  sas,  medve,  kutya,  egyszarvú,  kakas,  egyes  emberi 
testrészek  törzs,  kar,  lábszár,  oroszlánfej,  sasláb.  Csakhogy  a 
hal  és  rák  feltálaláshoz  van  díszítve,  a  darú  nyakára  arany 
kígyó  van  csavarodva,  a  farkas  torkát  pallos  ütötte  át,  a 
szarvas  szarvai  között  eltépett  háló  foszlányai  csüngenek,  vagy 
szemébe  nyílvessző  van  fúródva,  a  griff  karmaiban  legyezőt 
tart,  a  medve  torka  dárdával  van  átütve,  szeme  nyíllal  átlőve, 
vagy  kádban  üldögél,  az  oroszlánnak  szájában  szarvasagancs, 
vagy  karmaiban  nyíl,  sisak,  vár,  a  sas  csőrében  gyűrű,  a 
kutya  szájában  csont,  az  egyszarvú  nyaka,  a  sas  lába,  az 
oroszlán  feje,  az  emberi  kar  és  láb  vagy  nyillal  átlőve,  vagy 
dárdával  átszúrva,  vagy  karddal  átütve. 

Minden  egyszerű  czímeralakhoz  van  adva  egy  attribútum, 
a  mely  a  czímerszimbolikának  egy  új  faját  teremti  meg.  Míg 
a  régibb  czímerszimbolika  egy-egy  czímeralak  faji  vagy  egyéni 
tulajdonságaiból  indul  ki,  azt  szimbolizálja,  az  oroszlán  bátor¬ 
ságát,  a  medve  erejét,  a  sárkány  félelmes  voltát,  a  darú  éber¬ 
ségét,  a  sas  fenségét,  addig  tárgyalt  czímereink  nem  egyéni 
tulajdonságokat,  hanem  megtörtént  eseményeket  szimbolizálnak. 
A  magyar  felfogás  az  volt,  hogy  ezen  adományban  kért  és 
nyert  czímerek  nemcsak  másoktól  megkülönböztető,  hanem  az 
utódokra  nézve  emlékeztető  jelvény  legyen. 

Ez  a  szimbolizmus  adja  az  első  faji  vagy  nemzeti  jelle¬ 
get  a  magyar  heraldikának. 

Van  ezen  czímeradományok  között  több  olyan,  mint  a 
Barócz,  Békássy,  Szecsődy,  Ölsvay,  Kökényesy,  Berényi,  Kar- 
csay,  Báznay,  Szalóky,  Pogány,  Sirokay,  Pyber,  a  melyek 
nemes  egyszerűségükkel  mintegy  folytatását  képezik  az  előző 
század  klasszikus  szépségű  heraldikájának. 

Vannak  viszont,  a  melyek  szövevényességükkel  tűnnek  fel. 

A  Vadkerti  Benedek  czímere  1415.  évből  elég  korai  arra, 
hogy  szövevényes  czímer alakjával  feltűnővé  legyen.  Felhőből 
kinyúló  két  kar,  egy  háromtornyú  veres  vár  felett,  liliomos 
arany  koronát  tart.  Kétségtelenül  valamely  eseményt,  regét 
vagy  mondát  jelképez,  de  jelentősége  nem  olyan  szembeötlő, 
mint  a  Chontos-féle  czímeré,  a  mely  egy  egész  hadtörténeti 
epizódot  állít  elénk.  A  vár  őrtornyán,  még  pedig  a  mint  a 

csillag  jelzi,  éjjel,  a  toronyban,  az  őrködő  Chontos  Pétert,  ki 
a  közelgő  ellenséget  észrevéve,  kürtjébe  fú.  Ebből  következ¬ 
tetjük,  hogy  kürtjével  felriasztva  az  őrséget,  az  éj  fedezete 
alatt  közelgő  és  támadó  ellenséget  készen  várva  visszaverik. 


Chontos  Péter  czímere. 


Kistárkányi  Dénes  egész  természetességében  rajzoltatta 
meg,  valószínűleg  szintén  éjjeli  kalandját,  a  midőn  ő  csak  egy 
ingbe  öltözve  pallosával  megöli  az  őt  megtámadó  farkast.  Ez 
túlságos  naturalizmusával,  keletkezésének  korát  szinte  meg¬ 
előzte  és  a  XV.  században,  a  magyar  heraldika  előnyére 

csak  kivételt  képez.  De  a  többi,  attribútumokkal  ellátott  egy¬ 
szerű  czímeralakoknál  is  szembeötlik  azonnal,  hogy  azzal  az 
adományos,  életének  egyes  emlékezetes  epizódját  akarta  meg¬ 
örökíteni. 


Miként  fentebb  láttuk,  az  oroszlán  a  heraldikában  a  régi 
lovagiság  legkifejezőbb  jelképe  volt,  az  erős,  a  bátor,  a  nagy 
szívű  oroszlán,  legjobban  kifejezte  a  középkori  lovag  eszmé¬ 
nyét.  Ezért  találkozunk  véle  általában,  de  különösen  hazai 

czímereinkben  oly  gyakran,  hogy  a  magyar  heraldikát  —  g 
németek  sas-heraldikájának  s  a  francziák  liliom-heraldikájánal 
mintájára  —  bízvást  az  oroszlán  heraldikájának  nevezhetjük, 
Ennek  jelképét  látjuk  a  Chapyak  czímerében  is,  hol  a  jobb 
színen  nyíllal  megsebesített  oroszlán  maga  Chapy  András, 
kinek  érdemeit  az  oklevél  felsorolván,  megemlíti  a  morva 
Osztró  vára  alatt  vívott  ütközetben  tanúsított  vitézségét,  hol  a 
csata  hevében  félszemét  kilőtték.  Valószínűleg  ilyen  szimboli¬ 
kus  arczképe  lászlókarcsai  Török  Pálnak  azon  oroszlánfő, 
melyen  a  czímerpajzsba  bevett  széles  pallos  mély  sebet  vágott. 

Az  oroszlán  a  régibb  heraldikában  nagyon  előkelő  czímer- 
állat  volt,  de  az  később  nálunk  annyira  általános  és  közön¬ 
séges  lett,  hogy  minden  jobbágy,  ki  czímerlevelet  hozatott 
magának,  felvehette  czímerébe  és  fel  is  vette  azt  igen  sok 
esetben,  többnyire  karmaiban  kardot  tartva.  Sőt  nálunk  sok 
olyan  család,  mely  ősi  czímerét  elfelejtette,  hamar  helyettesí¬ 
tette  azt  a  kardot  tartó  oroszlánnal. 

Sajátságos,  hogy  ezen  egész  alakú  vagy  koronából  növekvő 
oroszlán-czímeralak  karmaiban  kardot  vagy  buzogányt  tartva, 
mely  a  XVI — XVIII.  századból,  több  mint  négyszáz  különböző 
család  közös  czímeralakja,  a  mohácsi  vészt  megelőző  időkben, 
czímereink  között  egyszer  sem  fordul  elő. 

A  legtöbb  ezen  korból  származó  czímerben  feltaláljuk  a 
szimbolikus  motivumot.  Minő  hadi  drámát  örökíthet  meg  pél¬ 
dául  a  Sye-család  szűkszavú  czímere,  az  arany  koronára  haránt 
helyezett  véres  pallos !  A  harsági  Farkasok  dárdával  átszúrt 
koronás  medvéje,  a  Petneházyak  nyilazó  oroszlána,  a  Keszőiek 
pallossal  átszúrt  farkasa,  a  Leszteméryek  nyíllal  átlőtt  lába, 
az  Ábrámfalvyak  nyíllal  megsebzett"  medvéje,  a  Vayaknak 
szintén  nyíltól  talált  szarvasa,  a  F odorok  dárdától  átütött  pán- 
czélos  karja,  a  szerdahelyi  Huszárok  karddal  megvágott  láb¬ 
szára  stb.  mind  egy-egy  hadi  vagy  vadászati  momentumot 
örökít  meg. 

Az  Eresztvényi  Ferencz  czímerének  nyárson  sülő  hala 
a  király  szakácsának  foglalkozását  jelképezi.  Ilyen  feltálalt 
rákot  ábrázol  a  Szirmay-czímer  is.  A  Daby  Mátyás  czímerében 
az  arany  szarufa  közé  illesztett  három  fog,  szintén  a  czímer- 
szerző  udvari  kirurgus  foglalkozására  vonatkozik.  Kőszeghy 

László  czímerében  a  koronából  kinyúló  két  kar  —  a  jobban 
kard,  a  balban  kalászok  —  mutatja,  hogy  ő  a  háborúban  vitéz 
katona,  a  békében  nyugodalmas  szántóvető  ember  volt. 

!  Sajátságos,  hogy  a  czímerszimbolikának  egyik  faja:  a 
beszélő  czímer,  a  régibb  magyar  heraldikából  teljesen  hiány¬ 
zott,  holott  az  nyugaton  nagy  mértékben  dívott.  A  czímeralak, 
a  pajzs  színe,  a  czímeralakok  rejtvényszerű  elhelyezése,  gyakran 
jelentette  a  czímertulajdonos  családi  nevét.  A  mi  heraldikánk¬ 
ban  az  egész  középkoron  keresztül  alig  egy-két  beszélő  czímert 
ismerünk. 


y. 

Vannak  a  XV.  század  czímerlevelei  között,  melyek 
mint  művelődéstörténeti  adatok  és  mint  viseletképek  érdekesek. 
Az  utóbbiak  között  vannak  a  közéletből  és  a  hadi  életből 
merített  tárgyúak.  Az  előbbiek  ritkábbak,  az  utóbbiak  gyakoriak, 
mert  hiszen  ezen  korban,  a  nemes  úr  életének  javát  hadban 
töltötte  el,  az  foglalta  el  lelki  világának  nagy  részét  is.  Nem 
csoda,  ha  czímerében  ezen  hadviselés  egy-egy  kimagasló  vagy 
szomorúan  emlékezetes  momentumát  óhajtotta  megörökíteni. 

A  közéleti  viseleteket  mutató  czímerek  leginkább  Zsig- 
mond  királynak  külföldön  eltöltött  éveiből  származnak,  számuk 
nagyon  csekély,  alig  három,  négy.  Ezeknél  kétségünk  támad, 
iá  vájjon  van-e  ezeknek  értékük  nemzeti  szempontból?  Magyar 
viseleteket  ábrázolnak-e  az  alakok,  vagy  külföldieket?  Vett-e 
annyi  fáradtságot  a  külföldi  festő,  ki  ezen  czímereket  festette 
íogy  alakjait  magyar  viseletbe  fesse,  vagy  csak  állását  és 
foglalkozását  vette  tekintetbe  s  úgy  festette  azt  meg,  a  minő 
viseletét  saját  hazájában,  hasonló  állásban  viseltek? 

A  czímerképek  tüzetesebb  vizsgálata  után  azt  tapasztaljuk, 
hegy  ezek  hazai  szempontból  nem  értékesek. 

Moghy  Máté  czímerének  pajzsalakja  egy  szarvason  lovagló 
kékruhás,  sárgaföveges  leány,  ki  jobbjában  korbácsot  tart. 
Már  a  gondolat  sem  volt  szerencsés,  de  a  kivitele  még  sze¬ 
rencsétlenebb.  Jeles  heraldikusunk  Csergheő  Géza  a  czímer- 
alakról  írva,  találóan  jegyzi  meg,  hogy  az  „egy  játékkeres- 

Csoma  József:  A  magyar  heraldika  korszakai.  5 

kedés  kirakatába  illenék".  Mint  viseletkép  felette  érdekes,  de 
nem  hazai  szempontból.  A  ruháról  nem  sok  megjegyezni  valónk 
van.  Sarkig  érő  az,  mint  általában  minden  nyugateurópai  öl¬ 
tözék  e  korban.  Hogy  derekán  övvel  van  leszorítva,  ezt  a  lovag¬ 
lás  feltételezi.  Hogy  magyarnak  tartsuk,  arra  nézve  nincsen 
semmi  jellemző  ismertetőjele.  Jellemzetesebb  a  fejét  takaró 
föveg.  Ez  a  XIV.  században  általában  s  a  XV.  században  is 
dívott  a  németeknél  s  valószínűleg  csak  a  hajadonokat  illette, 
mert  viselőjének  hajzata  mindig  szabadon  omlott  vállaira.  Az 
előkelőbbeknél  felső  karimáján  koronás  csipkézet  volt,  az 
alsóbb  rangúaknái  síma  s  mindkét  esetben  béléséhez  varrt 
szalaggal  volt  az  állhoz  erősítve.  A  Manesse  kódex  női  alakjai 
legnagyobbrészt  ilyen  fejdíszszel  vannak  ábrázolva.1  A  XV-ik 
században  ezen  fej  dísz  eléri  azon  magasságot,  mely  a  Moghy- 
féle  czímeralakon  látható,  ekkor  azonban  a  föveg  felül  van 
fátyollal  az  álion  megerősítve,  mert  azt  s  a  szájat  is  takarja.2 
Ezen  XV.  századi  föveget,  mint  báró  Nyáry  a  czímer  ismerteté¬ 
sénél  megjegyzi,3  az  erdélyi  szász  nők  mai  napig  is  viselik. 
A  női  alak  kezében  a  korbácsot,  báró  Nyáry  az  orosz  biro¬ 
dalom  félvad  népeinél  ma  is  dívó  lovaglóeszköznek  tartja, 
dr.  Szendreit4 5  ez  szintén  az  északi  népek  szokásaira  emlékez¬ 
teti.  Utóbbi  az  egész  alakot,  úgy  a  mint  a  pajzsba  foglalt 
szarvason  lovagol,  jelmezalaknak  tartja  s  ez  valószínű  meg¬ 
fejtése  is  e  csodálatos  czímeralaknak,  melynek  mását  a  czímer- 
szerző  a  konstanczi  fényes  farsangi  jelmezes  menetekben  köny- 
nyen  megtalálhatta. 

Viseletképet  ábrázol  a  Bárczay-család  czímeralakja  is,6 
a  koronából  növekvő  vadászlegény.  Az  ezen  alakon  látható 
két  öltönydarab,  a  gallértalan,  testhez  álló,  szűk  ujjú  öltöny 
s  a  lapos,  puha  lecsüngő  fekete  sapka  ismét  olyan  öltözék, 
melynek  mását  ezen  korban  megtaláljuk  általában  a  nagyobb 
urak  szolgaszemélyzeténél,  a  vadászoknál,  sáfároknál,  a  bor-,  sör- 


1  Manesse-Liederhandschrift,  XVII — XXI.  XLVTII.  tábla. 

2  Schulz  Alwin.  Deutsches  Leben  im  Mittelalter,  384.  1. 

3  Turul  m.  57. 

*  Dr.  Szendrei  János :  Magyar  viseletképek  czímerleveleinkben. 

5  Turul  IX.  86. 

dézsmaszedőknél  s  az  ú.  u.  „Blutvogt" -oknál.1  Ezen  öltönyre 
hidegebb  időben  egy  másik,  szintén  testhez  állót  húztak  fel, 


Moghy-czimer. 

melynek  gallérja  volt  ugyan,  hogy  a  nyakat  védje,  de  ujja 
nem,  hogy  a  szabad  mozgást  ne  akadályozza. 

A  Bárczay-czímer  alakja,  mint  a  jobb  kart  helyettesítő 

1  A  dvorniki  templom  XV.  századbeli  üvegfestményén  :  Kleinpaul : 
Mittelalter  II.  k.  521. 

szarvasagancs  mutatja,  vadászlegény  volt.  E  motívum  ugyan 
sem  esztétikai  sem  heraldikai  szempontból  nem  mondható 
szerencsés  gondolatnak. 

Az  1482.  évben  Piacenzában  festett  Herencsényi-czímer1 
térdeplő  női  alakot  ábrázol,  ki  kezeit  összetéve  veresszemü  olva¬ 
sóval  imádkozik.  Termetét  sarkig  érő  veres  ruha  fedi;  mely¬ 
nek  öve  karjaitól  nem  látszik.  Fejét,  nyakát,  vállait  gazdag 
redőzetü  fehér  kendő  takarja,  melynek  vége  hátul  övig  ér. 
Fejére  veres  rózsákból  és  zöld  rózsalevelekből  font  koszorú 
van  téve.  Ezen  öltözet  kétségtelenül  valamely  női  szerzet  egyen¬ 
ruhája  s  a  fejére  illesztett  koszorú  arra  enged  következtet¬ 
nünk,  hogy  a  fiatal  nő  azon  alkalomból  van  a  czímerpajzsban 
megörökítve,  a  mint  a  szerzetesi  fogadalmat  leteszi. 

Az  itthon  készült  czímerek  között  is  van  viseletkép,  a 
Kistárkányi  Dénesé  (1434),  ki  egy  farkassal  küzdve,  egyedüli 
öltözékül  egy  térdig  érő  fehér  inget  visel.  Ez  érdekes  kultúr- 
történelmi  adat,  mert  ebből  megtudjuk,  hogy  miből  állott  a 
magyar  urak  éjjeli  öltözéke  a  XV.  század  közepén. 

A  legfontosabb,  legérdekesebb  adat  a  Szentbenedeki 
Balázs  (1434)  czímerpajzsának  növekvő  férfialakja,  reánk  nézve 
örökre  elveszett.  Ez  mutatta  volna  meg,  miként  öltözött  azon 
korban  a  magyar  középnemesség?  Minő  szabása,  minő  díszí¬ 
tése  volt  öltönyének,  minő  föveget  viselt  a  magánéletben? 
Mindezen  becses  részletek  elmosódtak  az  alig  kivehető  rongált 
festményen  s  többé  nem  láthatók. 

Nagyobb  számmal  vannak  ezen  czímer  alakok  között 
olyanok,  a  melyek  a  XV.  századi  harczi  viselet  és  fegyvere¬ 
ket  ismertetik,  részint  egész  alakok,  részint  félalakok,  vagy 
egyes  testrészek,  minők  kéz,  láb,  azon  korban  dívó  mezben 
és  fegyverekkel.  Sőt  van  ezen  czímerek  között  olyan  is,  mely 
csak  fegyver,  minő  a  Sye-család  czímere,  a  koronára  helyezett 
véres  pallos. 

A  legrégibb  ezen  hadi  viseletképek  között  az  1414.  évből 
származó  Bocskay-czímer.  Érdekes,  mint  legrégibb  czímer  is, 
mely  egész  lovasalakot  ábrázol.  Az  alak  teljes  csúcsíves  vér- 
tezetbe  van  öltözve,  fejét  ú.  n.  német  „Kesselhaube*  fedi, 


1  Eredetije  a  Magyar  Nemzeti  Múzeumban. 

hosszú  dárdát  tart  kezében.  Ehhez  sorakozik  a  külföldön  ki¬ 
állított  czímerek  közül  a  Kőszeghy,  Petneházy,  Török,  Chapy, 
Chese,  Mohoray,  Sye,  Lesztheméry,  Irsay,  Gyoroky,  Szlopnay, 
Hoffmaister,  a  hazai  termékek  közül  a  Berekszói,  Fodor,  Becz, 
Disznósy,  Both,  Huszár. 

Feltűnő,  hogy  ha  a  külföldi  fegyverzeteket  és  fegyvereket 
a  hazaiakkal  összehasonlítjuk,  úgy  találjuk,  hogy  azok  között 
nem  nagy  a  különbség.  Egyenes  pallosok,  nyilak,  dárdák,  nyíl¬ 
vesszők  nagyrészben  ugyanazok  a  külföldön  festett  czímereken, 
mint  a  hazaiakon.  Mind  az  ismertebb,  Középurópában  általá¬ 
nosan  használt  típusokat  mutatják,  s  miután  a  Budán  vagy 
Tordán  működő  festőművésztől,  ki  magyar  hadi  epizódokat 
akart  megörökíteni  a  festett  czímerben,  nem  feltételezhetjük, 
hogy  idegen  mintákat  használt  volna  a  fegyverekhez,  azt  kell 
hinnünk,  hogy  vagy  elfogadták  nálunk  is  e  korban  a  nyugati 
fegyveralakokat  s  azok  szerint  készítették  a  fegyvereket  fegy¬ 
verkovácsaink,  vagy  a  mint  azt  később  Bonfinius  feljegyezte, 
a  gyakori  hadviselés  nálunk  sok  fegyvert  igénylett,  s  a  szük¬ 
ségleteket  őseink  részben  külföldről  szerezték  be. 

Vannak  a  hadi  viseletképek  között  keletiek  is.  Mindenik 
hűen  adja  vissza  a  török  harczosok  viseletét,  a  Mohoray-, 
Olsvay-,  Berekszói-czímerek  mellképeiben.  Kettőnél  ott  látható 
a  keleti  jellegű  széles,  rövid,  görbe  kard  s  egy  hosszabb  és 
keskenyebb  a  Huszár-czímerben  1466.  évből. 


♦ 


Vadászat  köréből  vett  motívumokat  a  Bárczay-czímeren 
kívül,  más,  ezen  korszakból  származó  czímereinknél  is  találunk. 
A  Kesew-i  Jakab  czímerének  farkasa1  torkán  egyenes  pálos¬ 
sal  átütve.  A  Hotvafői  czímer2  arany  leopárdjának  karikával 
ellátott  veres  nyakörve  mutatja,  hogy  szelídítve  van  és  vadá¬ 
szati  czélokra  használják.  A  vadászat  ezen  neme,  noha  nagyon 
ritkán,  tényleg  dívott  a  XV.  és  XVI.  században,  a  midőn  a 
lovasvadász  a  szelídített  leopárdot  háta  mögé  a  lóra  ültette, 

1  Turul,  XXm.  127. 

*  U.  o.  K  58. 

nyakörvének  karikáján  áthúzott  kötélen  tartotta  s  csak  akkor 
bocsátotta  szabadon,  ha  a  lovas  előtt  az  üldözendő  vad  fel¬ 
ugrott.  1 

A  Zemléni  Dávid  czímerének2  heraldikai  leírása  követ¬ 
kező  :  ezüst  pajzs,  a  pajzsfőnél  három  növekvő  sólyom,  hátra 
lebbenő  aranyzsinóros  veres  sapkával,  a  pajzs  alsó  része  feke¬ 
tével  haránt  rostélyozott.  A  valóságban  azon  czímer  nem  egyéb, 
mint  a  sólyomketrecz  rostélykerítése,  melynek  tetején  a  három 
sólyom  sort  képezve  áll.  A  sólymokkal  való  vadászatról  bőven 
emlékeznek  a  középkori  művelődéstörténetet  tárgyazó  művek. 
A  sólymok  szemeit  elfedő  sapkák  karmazsinbőrből  készültek 
s  azért  voltak  szükségesek,  hogy  a  sólymok  szórakozottak  ne 
legyenek  és  hogy  a  felugrott  vagy  felreppent  vad  után  —  a 
midőn  a  zsinór  segélyével  a  sapkát  fejükről  lerántották  —  na¬ 
gyobb  vadászkedvvel  repüljenek. 

A  vadászsólyom  tulajdonosának  nagyon  becses  jószág 
volt.  Úgy  a  külföldi,  mint  a  hazai  krónikák  mesés  összegeket 
jegyeztek  fel,  a  melyeket  egyes  kiválóbb  példányokért  fizettek. 
II.  Lajos  király  állítólag  40,000  aranyat  fizetett  az  akkori  egri 
püspöknek  egy  vadászsólyomért.  A  sólyommal  történt  vadá¬ 
szatok  fénykorában,  társas  összejöveteleknél  a  becses  vadász¬ 
sólymoknak  is  egész  csapata  került  együvé.  Hogy  tehát  tulaj¬ 
donosaik  saját  sólymaikat  másokétól  megkülönböztessék,  egy 
bronzgyűrűvel  kisded,  saját  czímerükkel  ellátott  czímerpajzsot 
illesztettek  a  sólyom  lábaira.  A  németek,  kik  ezen  18 — 20  mm 
hosszú  czímerpajzsok  eredeti  rendeltetését  elsőknek  ismerték 
fel,  több  ilyennek  leírását  közlik  szaklapjaikban3  a  trieri  püs¬ 
pök,  a  Salm  grófok,  Montmorency  grófok  stb.  czímereivel. 
Ezen  kis  pajzsok  mind  a  Xn — XTV.  századból  származnak. 
Egyes  esetekben  csörgőket  is  kapcsoltak  a  vadászsólyom  lábaira. 
Ilyen  csörgős  sólyom  képezi  az  olasz  Montefalcone-család  be¬ 
szélő  czímerét.4 

1  Egy  ilyen  jelenetet  örökít  meg  van  dér  Straet  János  festőnek  (f  1605) 

a  XVI.  századból  származó  rézmetszete  :  Kleinpaul :  Mittelalter  I.  245. 

3  Turul,  X.  22. 

3  Dér  Deutsche  Herold.  1892.  106—1894.  122.  1. 

4  Egy  XVl-ik  századbeli  czímerkódexben.  Ismertetve  Dér  Deutsche 
Herold.  1909.  3.  sz. 

A  vadászsólyom  később  is  kedvencz  czímeralak  volt  a 
magyar  heraldikában,  a  mint  azt  erősen  keztyűs  kézben  tart¬ 
ják.  Ilyenek  a  Vatthioni  czímer  1511-ből,1  Bekényi  Benedek 
czímeres  pecsétje  1525-ből,2  sőt  még  a  XVII.  században  is, 
Grego  Andrásnak  III.  Ferdinándtól  1642.  évben  adományozott 
czímerében,3  a  ki  bizonyára  valamelyik  nagy  úr  sólymára  volt. 
Ez  azt  mutatja,  hogy  a  sólyom  vadászat  még  a  XVII.  szá¬ 
zadban  sem  múlta  divatját. 

A  vadászjeleneteket  ábrázoló  czímerekhez  társulnak  még 
Zsigmond  király  korából  a  Thamásfalvy,  Vay,  harsági  Farkas, 
Mileky,  Ábránfalvy  és  I.  Ulászló  király  korából  a  Pettendy- 
Buday  hamisított  néven  ismert  czímer. 


VI. 

Ha  ezen  festett  czímerek  színezését  nézzük,  első  tekin¬ 
tetre  nagyon  sok  közöttük  a  gáncsos  czímer,  nem  tartva  be  a 
régi  heraldika  azon  szabályait,  hogy  a  czímerek  szerkesztése 
és  színezésénél  a  színre  szín,  vagy  fémre  fém  alkalmazását 
kerüljük. 

Ezen  korban  divatba  jött  a  heraldikában  a  természetes 
szín,  a  midőn  a  czímerállatokat,  sőt  egyéb  czímeralakokat  is, 
nem  a  természetes  színükhöz  legközelebb  álló  heraldikai  szín¬ 
nel  színezték,  hanem  valósággal  természetes  színükben  festették 
meg.  Ez  egy  semleges  szín  lett,  melyet  szabadon  alkalmaztak 
színre  is,  fémre  is,  a  nélkül,  hogy  ezzel  heraldikai  hibát  követ¬ 
tek  volna  el. 

Ha  ezt  figyelembe  vesszük  ezen  czímerfestmények  vizs¬ 
gálatánál,  nagyban  fog  csökkenni  a  gáncsos  czímerek  száma. 
De  marad  így  is  elég.  Ezek  között,  mint  helytelenül  színezett 
czímer,  a  legkiválóbb  a  különben  mesterileg  stilizált  Hoffmaister 
czímer,  ezüst  pajzsával  és  arany  oroszlánával.4  Ehhez  sora- 


1  Orsz.  ltár.  DL.  29089. 

U.  o.  DL.  24219. 

*  H.  M.  Gömör  m.  levéltára. 

4  Turul,  XXII.  192. 

koznak  a  színben  osztott  pajzsok,  a  melyeknek  szintén  nem 
egy  példájára  találunk. 

Hibás  színezésnek  kell.  tartanunk  azt  is,  ha  a  takarók 
színei  nem  egyeznek  a  pajzs  színeivel.  Itt  két  fokozatot  külön¬ 
böztethetünk  meg.  Egyik,  hol  a  takarók  külseje  egyezik  a 
pajzs  színével,  de  bélése  érczszín,  mert  a  czímeralak  termé¬ 
szetes  színű.  Ez,  ha  elüt  is  színeiben  a  pajzsétól,  a  heraldikai 
jóízlésben  leli  mentségét.  A  másik  súlyosabb  hiba,  a  midőn  a 
takarók  színei  sem  a  pajzs  színeivel,  sem  a  heraldikai  szabá¬ 
lyokkal  nem  egyeznek.  Ennek  legszembeszökőbb  példái:  a 
Vadkerti-czímer  (1415),  hol  a  pajzs  főszínei:  kék  és  veres,  a 
takaróké  baraczkvirágszín  és  a  harsági  Farkas-féle  czímer, 
melynek  főszíne  kék  és  a  medve  természetes  színe,  a  takarók 
zöldek.  Hibásnak  tekintendő  a  Hotvafői-czímer  is,  hol  a  pajzs 
kék-arany,  a  takarók  kék-ezüst,  a  Koltai-czímernél  a  pajzs  kék¬ 
ezüst,  a  takarók:  kék-arany.  Ilyenek  még  a  Ders,  Soós,  Chese, 
Leszteméry,  Azzywelghy,  Tordásy  stb.  czímerek. 

Gyakran  úgy  tapasztaljuk,  hogy  a  takarók  inkább  s 
sisakdísz,  mint  a  pajzs  színeit  adják,  különösen  olyan  czíme- 
reknél  észlelhető  ez  világosabban,  a  hol  a  sisakdísz  a  pajzs¬ 
alaktól  eltérő.  A  Kisíaludy-czímernél  mindkettő  egyezik  ugyan, 
de  az  itt  említett  jelenség  itt  is  feltűnik.  A  pajzs  két  főszíne 
az  ezüst  pajzs  és  a  fekete  holló,  az  arany  kereszt  a  holló 
mellett  csak  mellékes  czímeralak.  A  sisakon  már  csak  a  fekete 
holló  és  az  arany  kereszt  ismétlődik,  a  legfőbb  szín:  a  pajzs 
ezüst  színe  elmarad.  A  takarók  színe,  mint  a  sisakdíszé : 
fekete-arany. 

Még  feltűnőbb  ez  a  Chese-czímernél,  hol  a  takarók  szí¬ 
nezésénél  teljesen  figyelmen  kívül  hagyták  a  pajzsot  és  a 
pajzsalakot  s  a  takarók  színei  a  sisakdíszül  festett  szörnyalak 
színeit  követik,  vagy  a  Szlopnay-czímernél,  a  melynél  a  pajzs 
színei:  veres  és  ezüst.  A  sisakdísz,  a  pajzsalaktól  eltérő,  az 
nyolcz,  ezüst-veres-kék  strucztoll,  a  takarók  is  —  ezen  kor¬ 
ban  nagyon  kivételesen  —  háromszínűek :  veres-ezüst-kék. 
Ezt  látjuk  a  Berekszói-  és  Palugyay-czímer éknél  is. 

E  helyen  tartom  felemlítendőnek  az  ezen  korbeli  s  kivált- 
képen  a  Zsigmond  királytól  adományozott  czímereknél  gyakori 
osztott  színű  czímerpajzsokat  az  egyhangúság  elkerülésére  s  a 
czímer  összhatásának  élénkítésére. 

Ebben  kétféle  módot  észlelhetünk.  Egyik,  a  mely  csak 


a  pajzs  színét  osztja,  de  a  pajzsalakot  nem  érinti,  ilyenek  az 
Eresztvényi-(1414),  Keszői  (1415),  Farnasi-(1417),  Barwy-  (1417), 
Bezerédy  (1430),  Ábránfalvy  (1431),  Zsigmond  király  uralko¬ 
dása  után  a  Both-  (1460)  és  Kossuth-  (1479)  czímerek;  másik, 
a  mely  a  pajzsalakot  is  váltakozó  színekben  adja  vagy  osztja, 
ilyenek  a  Szecsődy-  (1418),  Kölkedy-  (1429),  Bethleni-  (1431) 
és  Básznay-  (1434)  czímerek.  —  Ezen  czímerek,  talán  a  Szecsődy 

kivételével  —  miután  az  osztás  nem  érinti  a  czímer  integritá¬ 
sát,  osztott  czímereknek  nem  tekinthetők. 

Vannak  a  Zsigmondkori  czímerek  között  olyanok,  me¬ 
lyeknél  a  czímer  élénkítéséül  nem  a  pajzsmezőt  osztja  külön¬ 
böző  színekben,  hanem  az  egyszínű  pajzsmezőben  a  pajzs¬ 
alakokat.  Ilyen  a  Bor  Mihály  czímere  (1415),  melynél  kékben, 


Karchay-czímer. 


a  fél  griff  hasított:  elől  fekete,  hátul  arany.  A  Karchay-czímer 
(1434)  fehér  pajzsában,  felhőkből  növekvő  griffjének  teste  veres, 
szárnyai  kékek,  farka  és  nyelve  arany. 

Ezzel  teljesen  egyező,  csakhogy  fordított  színekben,  a 
Kökény esi-czímer,  melynek  ezüst  pajzsában,  az  arany  koro¬ 
nából  növekvő  griffnek  törzse  kék,  szárnyai  vörösek,  fegyver¬ 
zete  arany. 

Vannak  végül  valódi  osztott  czímerek:  a  Tétényi,  Kő- 
szeghy,  Mykchecz.1  A  két  elsőbbet  a  heroldalak  mint  pajzsláb 
osztja,  az  utóbbi  egy  egészen  kifejlett  osztás,  bár  hibás  szí¬ 
nekben  (veres-kék),  de  egymástól  eltérő  két  különböző  czímer- 
alakkal.  Zsigmond  korától  I.  Mátyásig  ismét  a  szigorúan  egy¬ 
séges  pajzsok  adományoztalak.  Csekély  kivételt  ismerünk. 
Egyik  a  Hunyady  Jánosnak  adományozott  négyeit  pajzs,  hol 
még  az  adományozott  oroszlán  szimbolikus  jelentését  is  meg¬ 
magyarázza  az  oklevél  szövege,  másik  a  Bécz-czímer:  osztott, 
felül  kékben  két  egymás  mellé  helyezett  arany  oroszlánfő,  egy 
nyíllal  vízszintesen  átütve,  alul  veresben  arany  csillag. 

Mátyás  király  három  osztott  czímert  adományozott,  a 
melyek  a  késő-gót  modor  nem  éppen  szerencsés  termékei: 
a  Lipthay-  (1476),  Nagyluchei-  (1480)  és  a  Török-család  (1481) 
czímereit.2 


vn. 

A  Zsigmondkori  armálisokba  festett  czímerek  —  a  leg¬ 
régibb  Tétényi-czímert  kivéve,  —  későgót  modorban  készül¬ 
tek,  noha  még  akkor  a  pecséteket  nagyrészt  kora-gót  modor¬ 
ban  vésték.  A  csupor-  és  csöbörsisakot  a  csőrsisak  váltja  fel, 
s  ezt  alkalmazzák  is  mindvégig  következetesen  még  pedig  min¬ 
dig  oldalt  helyezve. 

Ezen  időszakban,  a  szomszéd  Németországban  a  buzogányos 
tornánál  (Kolben-Turnier)  használt  pántos  és  rostos  sisakot 
kezdték  divatba  hozni  a  heraldikában.  —  Behozatalának  kora 
az  1430-ik  évre  tehető,  mert  a  czímerpajzsokra  való  alkalma¬ 
zásának  első  példája  Zollerni  Eitel  Frigyes  pecsétje  1428. 
évből.3  —  Különösen  Svábföldön  dívott,  az  1450  év  előtt 
ismert  pecsétek,  mind  ezen  tartományból  valók.  —  Az  1450. 
év  után  körülbelül  80  év  tartama  alatt,  a  pántos  sisak,  a 
tomanemesség  rangjelvényévé  vált  és  azt,  mint  ilyent,  az  udvari 
kanczellária  is  tekintetbe  vette  s  csakis  a  legritkább  esetekben 


1  Délszláv  akadémia.  Zágráb. 

8  Turul  IX.  29;  XVI.  67;  XV.  33. 

3  Dér  Deutsche  Herold  1898.  135.  1. 

adományozta  alsóbb  nemeseknek  és  akkor  is,  mint  kiváló 
kitüntetést.  —  Ilyen  kitüntetés  érte  1462-ben  Kergl  Richárd 
egyszerű  bajor  nemest,  a  midőn  a  császár  pántos  sisakot  ado¬ 
mányozott  neki  azon  érdemeiért,  melyeket  a  császár  szolgála¬ 
tában  akkor  szerzett,  midőn  a  bécsiek  a  Hofburgot  megostro¬ 
molták.1  Az  1506  —  1507.  években,  a  bajor  tartománygyűléseken 
még  panaszban  adja  elő  a  főnemesség,  hogy  az  alsóbb  nemes¬ 
ség  pecséteken  és  sírköveken  a  pántos  sisakot  használja,  de 
már  pár  évtizeddel  később  általános  lett  a  szabály,  hogy  a 
pántos  sisak  a  nemeseket,  a  csőrsisak  a  polgárokat  illeti  meg 
s  az  előbbieket  az  armálisban  nemesítetteknek  is  osztogatták. 

Nálunk,  a  hol  nem  volt  kiváltságos  tomanemesség,  a 
pántos  sisak  ezen  kiváltsága  sem  dívott.  Pecséteken,  armá- 
lisokon  az  egész  késő  gót  korszakon  keresztül  a  csőrsisakot 
találjuk.  —  Első  nyoma  itt  már  a  renaissance  korszakba  esik 
s  itt  is  a  mohácsi  vész  előtti  armálisokon  csak  négy  esetben 
fordul  elő  (Bakócz  1486,  Drágffy  1507,  Imreffy  1523,  Petrécz 
1523.)2  Ezek  is  véletlenül  lettek  így  festve,  nem  czélzatosan 
adományoztattak.  A  legrégibb  a  Bakócz  Bálint,  egy  újon¬ 
nan  nemesített  jobbágy  czímerébe  van  festve,  vonatkozás 
nélkül  a  tornaképességre.  Magyarországon  minden  nemes  részt 
vehetett  a  tornában,  ott  van  az  új  armalista  armálisának  szö¬ 
vegében  is,  hogy  czímerét  „in  tomeamentis,  hastiludiis"  jogo¬ 
san  használhatja. 

II.  Ulászló  az  Ottendorfi  Lőrincznek  1493  évben  ado¬ 
mányozott  armalis  szövegében,  az  ezen  korszakban  általáno¬ 
san  és  kizárólagosan  használt  csőrsisakot  „galea  communis*- 
nak  nevezi. 

* 

*  * 

A  sisaktakaró,  a  czímer  legfiatalabb  alkatrésze.  —  A 
pajzsczímer  mellé  a  sisak  és  sisakdísz  társult  s  egy  századnál 

1  U.  o.  136.  1. 

2  A  Kölkedy-család  1429-böl  származó  pántosnak  látszó  sisakját 
csak  elrajzolt  csőrsisaknak  tekinthetjük,  melynél  a  másoló  az  eredetinek 
elmosódottsága  miatt,  tévedésből  rajzolt  pántokat.  —  Annyival  is  inkább 
mert  ezen  czímerlevél  magyar  földön,  Pozsonyban  kelt  s  korával  csak¬ 
nem  megelőzte  volna  a  pántos  sisakok  használatának  korát. 

több  idő  eltelt,  míg  a  takarók  is  érvényre  jutottak.  A  teljes 
czímernél  a  XHL  században  s  a  XIV.  század  elején,  még  nem 
alkalmaztak  takarókat.  Ezt  sisakdíszszel  'ellátott  pecséteknél 
láthatjuk.  Még  a  zürichi  czímertekercs  czímereinél  sincsenek 
takarók.  Csak  a  XIV.  század  közepe  felé  látunk  a  czímereken 
takarókat,  de  ott  is  nem  mint  a  czímerek  alkatrészeit,  hanem 
mint  a  sisaknak  a  természetben  is  használt  tartozékát  és  ékí- 
tését.  Ezért  van  az,  hogy  még  akkor  is,  a  midőn  mint  a  czímer 
egyik  alkotórésze  érvényesülni  kezdett,  a  blazonálási  sorrend¬ 
ben,  nem  mint  ma  a  leírás  végére,  hanem  a  sisak  említése 
után  következett,  mint  annak  közvetlen  tartozéka.  Ma  a  leírási 
sorrend:  pajzs,  sisak,  sisakdísz  és  takarók,  a  XV.  század  elején: 
pajzs,  sisak,  takarók,  sisakdísz. 

A  takarók  még  a  czímeradományozás  korának  elején 
sem  tekinttettek  a  czímerek  alkotórészének  és  adományozás 
tárgyát  nem  képezték.  Ezen  másodrangú  helyzetük  átnyúlik  a 
festett  czímeradományok  korába  is,  hol  az  adományozó  okle¬ 
vélbe  bevezetett  czímerleírásokban,  —  bár  a  festményen  lát¬ 
hatók  —  említve  sincsenek.  Rupprecht  római  király,  ki  a 
festett  czímerekkel  ékesített  armálisoknak  egyik  első  adomá¬ 
nyozója  volt,  gyakran  csak  pajzsczímert  adományozott,  külö¬ 
nösen  Olaszországban,  olasz  híveinek,  olasz  modor  szerint,  de 
ott  is  hol  teljes  czímert  adományozott,  csak  elvétve  tesz  a 
szövegben  a  takarókról  is  említést. 

Arra  nézve  nincs  egy  biztos  határvonal,  egy  határozott 
év,  a  midőn  a  takarók  a  czímernek  adományozással  fontos¬ 
ságra  emelt  alkatrészévé  emelkedtek,  mert  már  1401-ben 
Rupprecht  király,  midőn  a  kihalás  folytán  gazdátlanná  vált 
Schwabelsberg  czímert  Lawern  Jostnak  adományozta,  az  armá- 
lis  szövegében  következőleg  emlékezik  meg  a  takarókról  „und 
daroff  (a  pajzson)  einen  helme  mit  einer  wissen  kronen  und 
rotten  helmdeckeV  —  De  ezen  idő  után  az  1402.,  1403.,  1404. 
sőt  az  1408.  évben  adományozott  armálisaiban  a  szövegben 
teljesen  mellőzi  megemlíteni  a  takarókat. 


1  A  fehér  korona  itt  nem  tekinthető  sisakkoronaadományozásnak. 
A  király  a  Schwabelsberg  czímert  adományozta  az  anyai  leszármazó- 
nak  s  a  fehér  korona  ennek  czímeralakja  volt. 

Magyarországon  a  takarókra  nézve  is  bizonyos  rendszer¬ 
telenséget  észlelhetünk.  így  legrégibb  két  festett  armálisunk 
czímerleírásában,  a  Tétényi-  és  Mechynczey-armálisokban,  ado¬ 
mányozva  van  a  takaró  is,  de  az  1415.  évi  Vadkerti,  az  1429. 
évi  Kölkedy,  de  még  az  1474.  évi  Mérey-  és  az  1476.  évi 
Pyber-armálisok  blazonálásai  sem  írják  le  a  takarókat.  A 
Mérey  teljes  czímerből  csakis  a  pajzs  leírását  adja. 

Azon  csekély  számú  armálisunknál,  mely  teljes  szövegű 
s  magában  foglalja  a  czímer  blazonját  is,  ott,  hol  a  takarók 
adva  vannak,  a  leírás  a  középkori  sorrendet  követi  az  egész 
századon  át,  vagyis  a  takarók  leírása  a  sisak  említése  után 
történik.  Hogy  a  ma  is  használt  sorrend  mikor  lépett  életbe? 
Erre  teljes  bizonyossággal  nem  felelhetünk,  de  az  1507.  évben 
kiadott  Vay-Ibrányi-féle  armális  még  a  középkori  sorrendet 
követi,  az  1510.  évből  származó  Nádasdy-Erchy-armális  már  a 
ma  is  szokásban  levő  leírást  adja. 

Az  armálisokba  festett  czímerek  közül  csak  a  legrégibb 
Tétényi-féle  czímer  van  koracsúcsíves  modorban  festve.  Ennél 
eredeti  rendeltetéséhez  híven  még  csak  a  sisak  hátulsó  részé¬ 
ről  csüngenek  le  a  takarók,  de  már  az  utána  következőknél, 
fokozatosan  ornamentális  jelleget  vesznek  fel.  Elébb  sima  haj¬ 
tásokban,  de  már  két  oldalról  körítik  a  pajzsot,  majd  a  késő 
csúcsíves  modor  szellemében  négy  ágra  oszlanak,  két  ága  a 
pajzsot  foglalja  be,  a  másik  kettő  ékes  hajlásokban  felfelé 
irányul.  Általában  az  egész  korszakon  át  kétszínűek,  a  két 
színnel  a  szövet  színét  és  bélését  jelölve,  de  Magyarországon 
már  ezen  korszakban  is  akadunk  itt-ott  háromszínűre  is.1  Ezen 
kivételek  azonban  a  heraldikai  korrektség  rovására  történtek. 

* 

*  * 

A  sisakdísz  a  XV.  századból  származó  czímeradományok- 
nál  legtöbb  esetben  egyezett  a  pajzsalakkal,  bár  annak  ellen¬ 
kezőjére  is  elég  korai  példánk  van  az  1414-ik  évből  származó 
Bocskay  István-féle  czímerben.  —  Számarányban  a  pajzsalak- 

1  Ilyenek  a  Szirmay  (1417),  Zemléni  (1418),  Kolthay  (1431),  Szlop- 
nay  (1433),  Azzywelghy  (1437),  Fodor  (1452),  Nagyhídiéi  (1480),  melyek 
a  legnagyobb  lelkiismeretességgel  igyekeznek  visszaadni  a  pajzsalakok 
színeit. 

kai  egyező  sisakdísz  mintegy  nyolczszorosát  teszi  a  pajzsalak¬ 
kal  nem  egyező  sisakdíszeknek. 

Ha  közelebbről  vizsgáljuk  ezen  sisakdíszeket,  úgy  talál¬ 
juk,  hogy  bár  a  XV.  századi  magyar  heraldika  folyvást  a  német 
heraldika  hatása  alatt  volt,  mégis  több  olyan  nemzeti  sajátsá¬ 
got  észlelünk  a  sisakdíszeknél,  a  mely  a  német  heraldikától 
némileg  megkülönbözteti. 

Ilyen  nemzeti  sajátság  az,  hogy  a  lehetőség  határain  belül 
kerülte  a  segédsisakdísz  alkalmazását,  még  olyan  czímereknél 
is,  a  hol  ezt  a  heraldikai  jóízlés  megkívánta  volna  (Sye,  Leövey, 
Nagyluchei  czímerek). 

Ilyen  különlegességnek  vehetjük  azt  is,  hogy  a  míg  Német¬ 
országban,  különösen  ezen  korban,  széliére  használták  a  segéd¬ 
sisakdíszekül  szokásos  emberi  törzseket,  bölényszarvakat,  sap¬ 
kákat,  táblákat  stb.,  addig  nálunk  azon  tizenegy  czímernél, 
melynek  segédsisakdísze  van,  az  tíznél  nyitott  vagy  zárt  szárny, 
a  tizenegyediknél,  a  különleges  magyar  segédsisakdísz :  a  kar, 
a  Daby-czímernél,  hol  a  pajzsalakok  egyikét  a  liliomalakra 
stilizált  odvas  fogat  tartja  ujjai  között. 

A  nyitott  vagy  zárt  szárnyak  négy  esetben  a  pajzs  szí¬ 
neit  tüntetik  fel,  a  Kölkedy,  Básznay,  Both-  és  Kossuth  czí¬ 
mereknél,  a  többieknél  (Szecsődy,  Mykchez,  Szepesy,  Szerda¬ 
helyi,  Huszár,  Palugyay)  egészben  vagy  egyes  részeiben  a 
pajzsalakot. 

* 

*  * 


Miként  láttuk,  a  magyar  heraldika  az  egész  későcsúcs¬ 
íves  korban  elég  egészséges  nyomokon  halad.  A  német  heral¬ 
dikát  követi,  de  nem  vakon,  idomítja  lassanként  keleti  termé¬ 
szetéhez,  mely  ellensége  a  rideg  szabályoknak  és  a  merev 
stilizálásnak.  Megmarad  következetesen  'az  egyszerű  czímer- 
alakoknál,  de  annak  már  naturalisztikus  színezést,  helyzetet 
ad  s  hozzá  bizonyos  cselekvő  vagy  szenvedő  munkásságot  jelző 
attribútumot  mellékel.  A  természetes  irány  mindinkább  előtérbe 
lép,  egy-két  példa  már  is  előre  jelzi  az  inkább  faji  mint  nem¬ 
zeti  ízlést,  melyet  a  következő  korszak  czímerfestői  teljes 
érvényre  emelnek. 

Az  olasz  renaissance. 


\ 


A  XV.  század  utófelében  egy  új  korszak,  egy  új  irány 
nyílt  meg  a  magyar  heraldikában,  mely  megakasztotta  az 
eddigi  fejlődési  folyamot  s  egészen  más  és  új  irányba  terelte  azt. 

Ez  az  olasz  renaissance-korszak,  mely  Mátyás  királyunk 
alatt  áramlatában,  befolyásában  Magyarországot  érintette  és 
míg  más  nemzetnél  a  heraldika  fénykorának  letünte  után 
lassan  és  következetesen  halad  az  uralkodó  stílok  befolyása 
alatt  a  hanyatlás  lejtőjén,  egész  a  XIX.  század  közepéig, 
addig  nálunk  az  olasz  renaissance  térfoglalása  egy  sem  a  meg¬ 
előző,  sem  az  azt  követő  irányzattal  nem  egyező,  azzal  össze¬ 
köttetésbe  nem  hozható  új  korszakot  nyit  meg  heraldikánk 
történetében. 

Németországban  az  élő  heraldika  letüntével,  elsőrangú 
festőművészek,  minők  Schongauer,  Wolgemuth,  Burgkmeyer, 
Kranach,  Dürer,  Scháuffelein,  Holbein,  a  Behamok  stb.  azon 
klasszikus  irány  teljes  ismeretével,  melyet  az  alig  letűnt  élő 
heraldika  hagyott  maga  után,  a  czímerrajzolást  működésük  és 
művészetük  egyik  ágává  tették  s  kiváló  alkotásaikkal  a  XV. 
század  végén  s  a  XVI.  század  elején,  művészi  magaslatra 
emelték,  melynek  jó  hatása,  ezen  utóbbi  egész  századra  kiterjedt. 

Ezen  korszak  (a  XV — XVI.  század)  volt  a  czímerek 
használatának  legvirágzóbb  ideje  a  művészet  szolgálatában  az 

egész  nyugat,  nemcsak  Németország  városaiban.  Templomok, 
házak,  kapuk,  sírkövek,  ősök  arczképei,  pénzek,  pecsétek, 
bútorok,  szekrények,  ablakok,  serlegek,  tálak,  kályhák,  könyv¬ 
táblák  stb.  mind  czímerekkel  díszíttettek  s  valamint  a  műipar 
ezen  czikkei  mesterművek  voltak,  úgy  az  azokat  ékesítő  czí- 
merek,  a  valódi  régi  heraldika  szabályainak  teljes  és  alapos 
ismeretéről  tanúskodtak.  Ennek  hatásával  találkozunk  czímer- 
könyveikben,  czímereket  ábrázoló  szoborműveiken  s  uralko¬ 
dóktól  adományozott  czímerleveleiken.  Ezen  német  mesterek 
művészete,  a  valódi  régi  heraldika  alapos  ismeretében,  a  stíl¬ 
szerű  elrendezés  érzékében,  a  pajzsok,  sisakok  és  sisakdísz 
hatásos  megalkotásában,  a  pajzsalakok  és  sisakdíszek  valódi 
heraldikai  felfogásában  nyilatkozott. 

Az  élő  heraldikát  követő  korszak,  mint  láttuk,  hazai 
heraldikánkra  nézve  is  kedvező  volt.  Sok  becses  dolog  maradt 
reánk  e  korból.  Kiváló  mintaszerű  alkotásokat  találunk,  nem¬ 
csak  az  armálisok  festett  czímereinél,  de  kőbe,  márványba 
vésve  a  műépítmények  falain  s  a  templomokba  befalazott  sír¬ 
köveken. 

A  magas  műveltségű,  pompakedvelő  fiatal  Mátyás  király 
építészeket,  szobrászokat,  festőket  hívott  királyi  udvarába, 
ezekkel  templomokat,  palotákat  építtetett  Budán,  Visegrádon, 
Székesfehérváron,  Komáromban,  a  palotákat,  templomokat 
szobrászok  díszítették  szobrokkal,  műfaragók  szebbnél  szebb 
ornamentikákkal,  megalapította  világhírű  könyvtárát,  hol  a 
fényes  kódexek  írása,  díszítése,  miniatorok  nagy  számát  fog¬ 
lalkoztatta. 

Ezen  nagyarányú  mozgalmak  a  heraldikát  sem  hagyták 
érintetlenül  és  nálunk  nem  lévén  öntudatos  nemzeti  fejlődési 
irány  sem  a  műépítészetben,  sem  a  heraldikában,  mint  nyugaton, 
hol  a  német  csúcsív  után  a  német  renaissance,  a  franczia 
csúcsív  után  a  franczia  renaissance  következett,  nálunk  a  német 
befolyás  alatt  alakult  német  gótikát,  az  olasz  befolyású  olasz 
renaissance  követte. 

Olaszországban,  a  műépítészet,  festészet  és  szobrászat 
ezen  valódi  hazájában,  a  heraldika  soha  sem  vert  mély  gyö¬ 
keret,  a  czímer  mihamar  kiegészítő,  díszítő  motívummá  ido¬ 
mult.  Csak  annyit  ért  az,  a  mennyiben  mint  ornamentika 

Csorna  József :  A  magyar  heraldika  korszakai.  6 

felhasználható  volt  s  ezért  annak  olyan  karakterisztikus  öntu¬ 
datos  fejlődése  ott  soha  sem  volt,  mint  nyugaton.  A  sisakok, 
sisakdíszek,  takarók,  ha  a  díszítésbe  be  nem  vonathattak, 
legtöbbnyire  mellőztettek,  mivel  ezeket  nem  tartották  fontosak¬ 
nak,  mint  Németországban,  noha  nem  igyekeztek  mindent  a 
pajzsban  egyesíteni,  mint  Francziaországban. 

Mindezen  czímertani  hiányok,  hazánkban  is  gyorsan  új 
hazát  találtak,  mert  itten  sem  vert  a  heraldika  sohasem  mély 
gyökeret.  Erre  mutat  a  czímerére  nem  sokat  adó  magyar 
nemességnél  az  intagliók  szokatlan  megkedvelése  is,  a  mint 
azt  sok  más  oklevél  mellett  a  dr.  Csánki  Dezső  által  a  Turul¬ 
ban  közölt 1  országos  érdekű  harminczötpecsétes  oklevél  is 
bizonyítja,  hol  több  országnagy  mellőzve  családja  czímerét, 
intaglióval  pecsétel. 

Az  olasz  befolyás  Magyarországon  is  érvényesítette  a 
pajzs  heraldikáját  és  főképen  a  műépítészetnél,  szobrászatnál, 
a  sírkövek  czímereinél,  a  hártyakódexek  díszítéseinél  s  nagy¬ 
részt  a  pecsétekre  vésett  vagy  armálisokba  festett  czímerek- 
nél  is. 

így  látjuk  ezt  a  két  Báthory-féle  czímeres  kőnél,  melyek 
évszámmal  vannak  ellátva.  Egyik  Báthory  Miklós  váczi  püs¬ 
pöké  Yáczon  1487-ből,2  másik  Báthory  István  erdélyi  vajdáé 
1488.  évből  Nyírbátorban,3  Csáktornyái  Ernuszt  Zsigmond 
püspök  czímereinél  1488  Zágrábban  és  Pécsett,4  Szatmáry 
György  pécsi  püspöknek  a  kassai  városház  lépcsőházába  be¬ 
falazott  czímeres  emlékkövénél,5  az  ő  Corpus  Domini  oltárá¬ 
nál  Pécsett,6  a  menyői  templom  kapuján,  keresztelő  kútján  és 
pasztoforiumán  (1515); 7  a  Nagyrévi-féle  pasztoforiumon  (1507) 
Budapesten,8  a  bécsi  vár  romjainál  feltalált  czímereskőnél  stb.9 


1  Turul,  Y.  1.  1. 

3  Kubinyi  és  Vahot :  Magyarország  és  Erdély  képekben,  I.  67.  1. 

8  Csorna  J. :  Magyar  nemzetségi  czímerek  79.  1. 

4  Arch.  ért.  Új  folyam  XI.  153. 

5  Myskovszky  Viktor :  A  renaissance  kezdete  és  fejlődése  30.  1. 

6  Arch.  Ért.  Új  folyam.  XI.  153. 

7  Bunyitay  V.  Szilágy  megye  középkori  műemlékei. 

8  Szilágyi  S.  A  magyar  nemzet  története,  IV.  620. 

9  Myskovszky :  A  renaissance  stb.  32.  1. 

Hasonlóat  találunk  a  czímerkódexek  miniatűrjeinél  kivétel 
nélkül,  valamint  az  ezen  korból  származó  síremlékeinknél,  a 
minők:  Vitéz  Jánosé  (1472)  Esztergomban,1  Sirokay  Lászlóé 
(1487)  Sirokán,2  Szapolyay  Imréé  (1487)  és  Istváné  (1499) 
Szepeshelyen,3  Gosztonyi  Andrásé  (1499)  Esztergomban,4  Thurzó 


Báthory-czímer. 

Zsigmondé  (1512)  Nagyváradon,  Lardus  Tádéé  (1512)  Kassán, 
a  Forgách-családé  (1515)  Firenzei  Jánostól  Győrben,  Mariássy 
Istvánné  (1516)  Markusfalván,  a  Palóczyaké  (1519)  Sáros- 

1  Török  János :  Magyarország  prímása  I.  118. 

*  Csergheő-Csoma :  Alté  Grabdenkmáler  aus  Ungarn,  52.  1. 

3  Arch.  Ért.  Új  folyam  X.  133. 

4  Myskovszkv  V.  tollrajza. 


6' 

patakon,  Warkócz  Kristófé  (1520)  Késmárkon,  Perényi  Imre 
nádoré  (1519)  Tőke-Terebesen  s  több  mások.1 

Mindezen  felsorolt  emléken,  kizárólag  a  pajzs  heraldikája 
dívik.  Ezen  emlékek  czímereinél  ügyesen  alkalmazták  az  olasz 
heraldikában  használt  egyes  pajzsformákat.  Egyszerűbb  czímer- 
alakokat,  melyek  a  középkor  háromszögpajzsába  is  belefértek, 
szívesen  foglalták  a  csakis  Olaszországban  ismert  és  használt 
úgynevezett  lófőpajzsokba,  míg  komplikáltabb  czímeralakoknak 
alul  szélesedő  pajzsokat  adtak,  melyekbe  az  alakok  kényel¬ 
mesen  belefértek.  És  sajátságos,  hogy  míg  ezen  lófőpajzsokkal 
a  műépítészeti  emlékeken  és  a  hártyakódexek  miniatűrjein 
gyakran  találkozunk,  sőt  elmondhatjuk,  hogy  ezeknél  az  volt 
az  uralkodó  pajzsforma,  addig  sírköveinknél  csak  egyszer,  az 
armálisszövegbe  festett  czímereknél  ezen  pajzsformát  egyszer 
sem  találjuk. 

Az  egyetlen  sírkő,  melyen  az  elhunyt  czímere  lófőpajzsba 
van  foglalva,  a  Mariássy  Istváné  1516-ból. 

Mint  tudjuk,  a  Mariássyak  szintén  ezen  korban  1504-ben 
nyertek  czímert:  vörös  pajzsban  természetes  száras  liliomok¬ 
kal  rakott  halmok  közül  növekvő  pánczélos  alakot  leeresztett 
sisakrostéllyal,  mely  arczát  fedi,  emelt  jobbjában  feje  felett 
buzogányt,  leeresztett  baljában  pátriárka  keresztet  tartva. 
Mariássy  István  sírkövén  a  lófőpajzs,  melyet  mint  fegyverzete 
egy  részletét  balkezében  tart,  négyeit.  Az  első  és  negyedik 
mezejében  az  itt  mellőzött,  növekvő  pánczélos  alaknak  emelt 
jobbkarját  a  buzogánnyal,  a  második  és  harmadikban  rózsák¬ 
kal  rakott  halmok  közül  előtűnő  balkarját  látjuk,  a  pátriárka 
kereszttel.  Ez  egy  meg  nem  engedett  czímercsonkítás,  melyet 
a  mester  öntudatosan  követett  el,  de  ha  a  sírkő  legendája 
útba  nem  igazítana,  czímeréről  sohasem  ismernénk  rá  a  sírkő 
pánczélos  lovagjára. 

Hasonló,  heraldikailag  nem  okadatolható  önkényes  czímer- 
törést  látunk  a  Pálóczyak  sírkövén  a  sárospataki  vártemplom¬ 
ban.  Ennek  czímerpajzsában  a  pajzslábat  egy  önkényesen 
odavésett  nyugvó  oroszlán  képezi  és  erre  van  helyezve  a 
Pálóczy  czímer-pajzsalakja. 


1  Csergheő-Csoma  i.  m. 

Az  1519.  évben  készült  sírkő,  az  1519-ben  elhalt  Pálóczy 
Mihálynak  és  testvérének  a  mohácsi  ütközetben  elesett  Palóczy 
Antalnak,  a  nagy  múltú  család  két  utolsó  sarjadékának  ham- 


Mariássy-sírkö. 


vait  takarja.  A  nyugvó  oroszlán  a  czímerpajzsban,  a  kihalt 
hősi  nemzetség  örök  nyugalmát  jelképezi.  Ide  sorozható  a 
Báthoryak  czímertáblája  1488-ból  a  nyírbátori  templomban,  a- 
hol  a  művész  egy  önkényes  sisakdíszt  alkalmazott,  egy  sár- 

kány  kecses  alakját,  csak 
azért,  hogy  annak  szájában 
helyezze  el  a  könnyedén  lengő 
jelmondatos  szalagot. 

Mind  a  három  idézett 
példa  a  plasztika  köréből  való. 
Ezeknél  a  művész  egy  szép 
gondolatnak,  egy  idea  hangu¬ 
latos  megörökítésének  áldozta 


Hollós  pilaszter. 


Pálóczy-czímer. 


fel  a  heraldikai  hűséget.  Heraldikai 
szempontból  tévedés,  sőt  hiba,  de 
művészeti  szempontból  menti  a  poé- 
tikus  felfogás,  a  mely  azokban,  mint 
plasztikai  művekben  nyilatkozik. 

A  czímereknek  dekoratív  czé- 
lokra  való  felhasználásának  leg¬ 
szabadosabb  és  legheraidikátlanabb 
esete  az,  midőn  a  díszítő  művész 
kiveszi  a  czímeralakot  a  pajzsából 
és  kötelékeiből  felszabadítva,  sza¬ 
badon  alkalmazta  azt  díszítő  motí¬ 
vum  gyanánt.  E  munka  első  feje¬ 
zetében  erről  már  a  bécsi  képes 
krónika  tárgyalásánál  megemlékez¬ 
tem  és  ott  is  említettem,  hogy  ezen 
szokás  Olaszországban  dívott  s  ott 
már  erre  példát  a  Xin.  században 
is  találunk.  Ezen  szokás  az  olasz 
építő-  és  festőművészekkel  hoz¬ 
zánk  is  elérkezett.  A  Nemzeti 
Múzeum  folyosóján  egy  homok¬ 
kőből  faragott  pilasztertöredék 
van  felállítva,  melynek  mestere 

a  palmetták,  virág-  és  gyümölcsmotivumok  s  virágkosarakból 
összeállított  díszítmények  betetőzéséül  kivette  a  Hunyadiak 
gyűrűt  tartó  hollóját  a  pajzsból  s  azt  egy  váza  tetejére  illesz¬ 
tette.  Ezen  kő  egykor  Mátyás  király  budai  várpalotáját  díszí¬ 
tette.  Ennek  mására  a  pergamentkódexek  festett  díszítései  között 
is  találunk.  A  Nemzeti  Múzeumban  levő  „Johannis  Damasceni 
sententiae"  czímű  Corvin-kódexnek  Attavantestől  festett  czím- 
lapján  a  lapszéli  díszítésben,  mind¬ 
két  oldalon  összesen  négyszer  az 
ezüst  alapon,  arany  ágon  álló  fekete 
holló,  csőrében  az  aranygyűrűvel, 
pajzsából  kivéve  s  arany  ágakból 
összetett  dülénybe  helyezve  látható. 


n. 

Azonban  ezen  korszak  főérde¬ 
kességét  az  armálisokba  festett, 
újonnan  adományozott  czí merek  ké¬ 
pezik.  Ezekre  is  ráillik  az,  a  mit  az 
előző  korszak  tárgyalásánál  mon¬ 
dottam,  hogy  az  épületekre,  sír¬ 
kövekre  vésett,  kódexekbe  festett 
czímerek  már  régibb  kor  emlékei 
új  ruhába  öltöztetve,  de  az  armá¬ 
lisokba  festett  czímerek,  mint  új 
alkotások,  visszatükrözik  a  nemzet 
és  a  festőművész  kedélyvilágát,  ízlését,  heraldikai  érzékét  úgy 
az  ábrázolásban  mint  a  szerkezetben  és  kivitelben. 

A  Mátyáskori  armálisok  czímerei  mintegy  átmenetet 
képeznek  a  német  későcsúcsívből,  az  olasz  korarenaissance-ba 
Egyik  modorban  sem  tiszták,  mindkettőnek  nyomai  feltalál¬ 
hatók  minden  egyes  czímerben,  nehézkesek,  egyes  részleteik¬ 
ben  esetlenek,  minden  egyes  czímer  más  kéz  munkája  s 
általában  azt  a  hatást  teszik  a  nézőre,  hogy  olasz  festők  fes¬ 
tették  ó-német  modorban,  hogy  ismeretlen  téren  mozogtak, 
mert  lehetetlen  elképzelnünk,  hogy  azok,  vagy  azoknak  tanít- 

ványai,  kik  a  klasszikus  szépségű  V.  László  korabeli  czíme- 
reket  festették,  festhették  volna  a  Török-,  Nagyhídiéi-,  Mérey- 
stb.  armálisok  czímereit. 

Az  armálisoknál  az  olasz  renaissance  csak  a  nagy  király 
halála  után  lép  fel  tisztán  és  korlátlanul.  Ez  ideig  a  nagy 


Török  Ambrus  czímere. 

miniatűrök  a  világhírű  Corvin-kódexek  díszítéseivel  voltak  el¬ 
foglalva,  de  a  király  halálával  megszűnt  a  könyvdíszítések 
munkája  s  a  művészek  vagy  visszaköltöztek  hazájukba  vagy 
a  királyi  kanczelláriánál  nyertek  alkalmazást,  a  hol  még  év¬ 
tizedeken  át  festették,  heraldikailag  gyenge,  de  művészi  tekin¬ 
tetben  kiváló  czímeralkotásaikat. 

Ha  már  most  figyelembe  vesszük  azon  egyszerű  heral¬ 
dikai  szabályt,  mely  szerint  valamelyik  czímer  szabályszerű 
szépségét  a  pajzs,  a  pajzsalakok,  sisakdísz  s  a  takarók  helyes 
aránya  és  összhangja  képezi,  az  alábbiakból  kitűnik,  mennyire 
feleltek  ezen  szabálynak  a  czímerművészet  olasz  mesterei! 

A  pajzs  a  czímerleveleken,  többnyire  mindkét  oldalán 
egyenlő,  mérsékelt  hajlású,  háromszög  vagy  alul  kerek  paizs, 
néha  nagyon  is,  csaknem  karimásán  kihajló  felső  sarkai  legtöbb 
esetben  csapottak.  A  pajzs  ezen  alakja  eltekintve  a  felső  sar¬ 
koknak  néha  nagyon  is  túlmerész  kihajlásától,  mely  leginkább 
az  1515.  évtől  kezdve  lesz  feltűnővé,  eléggé  tetszetős.  Fő 
szépsége  abban  áll,  hogy  soha 
sincs  perspektiv  helyzetbe  állítva, 
holott  ezen  heraldikai  szabály¬ 
ellenességet  a  nagy  német  mes¬ 
tereknek  majd  minden  alkotá¬ 
sánál  tapasztaljuk.  Ezen  pajzs, 
alakjánál  fogva  alkalmas  volt 
bárminő  czímeralak  befogadá¬ 
sára  s  erre,  mint  alább  látni  fog¬ 
juk,  egyes  esetekben  nagy  szük¬ 
ség  is  volt. 

Ez  volt  az  általános  alak,  U  betű 

de  ezenkívül  találunk  tárcsákat, 

néhol  oldalkivágással,  (De  Ponté  1489,  Castelliono  1494)  és 
alul  kerek  pajzsokat  még  egyenes  oldalakkal  is  (Batthyányi 
1500,  Érky  1514). 

A  pajzsokat  igen  gyakran  sárkány  köríti. 

Általában  ezen  korszak  egyik  legkedveltebb,  leghatásosabb, 
sokat  használt  motívuma  a  sárkány,  részint  a  pajzs  körül, 
részint  mint  pajzstartók.  Ezen  motívummal  az  olasz  renaissance 
művészei  meglepő  hatást  értek  el  egyes  műalkotásaiknál.  Alig 
lehet  valami  szebbet  és  kecsesebbet  képzelni,  mint  azon  U 
kezdőbetűt,  a  mely  a  Bakócz  Tamás  bíbornoknak,  az  eszter¬ 
gomi  főegyház  könyvtárában  őrzött  gradualéjába  van  festve,1 
vagy  a  Báthory  István  erdélyi  vajda  hamis  sisakdíszszel  ellátott 


1  Török  János :  Magyarország  prímása,  II.  298. 

czímeres  emlékkövét  a  nyírbátori  templomban,  vagy  azon 
pajzstartókat,  melyek  a  Drágffy-  (1507) 1  és  a  Kanizsay-czíme- 
reket  (1519) 2  tartják,  melyek  közül  az  utóbbiak  az  első,  oklevél¬ 
ben  adományozott  pajzstartók.  Legmerészebb  alkalmazását  látjuk 
az  egymásba  fonódott  két  sárkánynak,  mint  pajzstartóknak,  a 
Morgonday-czimeren  (1520),  hol  azok  fejeit  két  természetes 
nyíló  virág  képezi.  Szép  hatást  értek  el  a  czímerpajzsokat 
körítő  sárkányokkal  is,  de  ezekkel  megnehezítették  a  sárkány¬ 
rend  után  kutatók  munkáját  annyira,  hogy  Magyarországon 
csak  azon  családok  őseinek  valamelyikét  tarthatjuk  a  sárkány¬ 
rend  lovagjának,  a  mely  családok  czímerpajzsa  körül  a  sárkány, 
az  olasz  renaissance-t  megelőző  korban  is  előfordul  (Chapy, 
Bocskay,  Soós,  Berzeviczy,  Báthory),  de  a  hol  ezt  csak  az 
olasz  renaissance  korában,  vagy  azon  túl  észleljük,  ott  a  sár¬ 
kányt  bízvást  csak  ezen  kor  díszítő  motívumának  tekinthetjük. 

A  tárgyalt  korszak  természetességre  törekvő  iránya,  néhol 
már  a  pajzsok  természetes  elhelyezésénél  is  nyilvánul.  így 
látjuk  azt  Mariássy  István  sírkövénél,  hol  a  teljes  pánczélba 
öltözött  férfiú  1516-ban  (!)  kezében  tartja  a  hadviselésben 
soha  sem  használt  lófejű  pajzsot,  mint  fegyverzetének  kiegészítő 
részletét.  A  Lardus  Tádé  és  Gosztonyi  András  sírköveire  csak 
czímerpajzsaik  vannak  kivésve,  ezek  lengő  szalagokkal  látszólag 
a  paizs  felé  erősített  karikára  vannak  függesztve.  A  pajzsnak 
ilyen  módon  való  természetes  elhelyezésére  az  armálisokba  fes¬ 
tett  czímereknél  is  van  egy  példánk  :  a  Kormossy  Tamás  czímer- 
képe,  a  hol  a  zöld  koszorúba  foglalt  pajzs,  szintén  szalagról  függ. 

A  czímer szimbolikáról  az  előző  fejezetben  szóllottam. 
Elmondottam,  hogy  az  a  heraldikával  egy  idős,  nemcsak  nálunk, 
hanem  külföldön  is.  Hazánkban  már  az  előző  időkből  származó 
czímerekből  gyakran  kiolvasható  a  szimbolikus  vonatkozás  és 
alig  kételkedhetünk  azon,  hogy  ezen  czímeralakok,  az  adományos 
valamely  kiváló  tettére,  hivatalára,  állására  vagy  életének  vala¬ 
mely  emlékezetes  epizódjára  vonatkozással  ne  bírnának. 

Az  olasz  renaissance  korában  tovább  mentek.  Nem  elé¬ 
gedtek  meg  többé  azzal,  hogy  az  egyes  fegyvertényeket 

1  Nyáry :  A  heraldika  alapvonalai,  102. 

a  U.  o. 

heraldikai  jelképekkel  örökítették  volna  meg  czímereikben, 
hanem  magokat  ezen  jeleneteket  egész  naturalisztikusan,  úgy 
a  mint  az  történt,  foglalták  pajzsba.  Az  így  létrejött  czímer, 
inkább  egy  szép  miniatűr  képhez  hasonló  s  csak  pajzskerete 
erőszakolja  ránk,  hogy  czímerrel  van  dolgunk.  Ilyenek:  a 


Kormossy-czímer. 


Dombay-czímer,  melynek  kék  pajzsában  egy  magyar  vitéz 
kardjával  az  előtte  balra  álló  török  nyakába  vág,  baljával  a 
török  vállát  ragadván  meg,  ki  lekonyult  fejjel,  kinyitott  markaiból 
bocsájtj a  le  kardját;1  a  Dobay-czímer,2  melyben  egy  pirosruhás 


1  Turul,  1891.  130. 

2  Eredetije  a  M.  N.  Múzeumban. 

férfiú,  szúrásra  készen  tartott  gerelylyel,  egy  mellette  elrohanó 
vadkant  leszúrni  készül;  és  a  Brodarics-czímer,  hol  egy  pánczélos 
férfiú  csolnakban  a  folyamon  átevez,  feje  fölé  kiterjesztett 
szárnyú  sas  babérkoszorút  tart ; 1  a  Radaák-czímer,  melynél 
„kékben  sárga  alapon,  balról  vörös  gallérú,  barna  ruhás,  vörös 
csizmás,  jobbra  fordult  magyar  vitéz,  fején  fehér  stracztollas 
sárga  süveg,  derekára  kötött  fekete  kard,  vállához  emelt  puska, 
előtte  balra  fordult,  vörös  ruhás,  sárga  galléros,  vörös  csizmás 


Dobay-czímer. 


alak,  fehér  prémes  vörös  tatár  süveggel,  derekára  kötött  kard¬ 
dal,  kezeiben  lövésre  kész  íjjat  tart,  mellén  mély  lőseb,  mely¬ 
ből  hátán  bőven  omlik  a  vér.“2 

A  Cseh  Jánosnak  adományozott  czímer,  a  melyben  egy 
vadászruhába  öltözött  fedetlen  fejű  szőke  ifjú  küzködik  egy 
gerelylyel  átütött  vadkannal  s  azt  füleinél  fogva  tartja,  vagy  a 

1  Magyar  hadtörténelmi  emlékek  .  .  .  Dr.  Szendrei  Jánostól.  129  L 
8  Szendrei  J. :  A  magyar  viseletek  történelmi  fejlődése,  IV.  tábla. 

Vásárhelyi-czímer,1  hol  egy  meztelenre  vetkezett  férfiú  küzd 
bunkós  botjával,  a  farkával  lábait  átfonó  háromfejű  sárkánynyal. 
Szép  miniatűrök  inkább,  mint  czímerek  tárgyai,  a  termé- 


Vásárhelyi-czímer. 

szetben  lejátszódott  drámák,  a  devecseri  Csórón  András  czímere,2 
melyen  egy  farkas  támadja  a  gyanútlanul  nyugvó  szarvast, 


1  Ipolyi  A.  gyűjtemény.  Nagyvárad. 

8  A  Magyar  Nemzeti  Múzeum  levéltárában 

vagy  a  Sáfár  Tamásé,1  hol  nádas  tóban  ragadozó  ölyv  támadja 
meg  az  apró  vízi  madarakat,  melyeknek  egyikét  zsákmányul 
ejti,  másika  elmenekül.  A  természeti  dolgok  ilyen  természetes 
ábrázolásának  szélsőségig,  a  szép  érzék  határán  túl  vitt  példáját 
látjuk  a  Dobokay-czímernél,2  a  hol  egy  döglött  kosból  lakomázik 
egy  saskeselyű.  Sajátságos  ferde  ízlésének  és  rideg  természeté¬ 
nek  kellett  annak  lenni,  a  ki  a  természet  egy-egy  ilyen  lehan¬ 
goló  momentumát  volt  képes  magának  állandó  czímerjelvényül 
választani,  hogy  azzal  házát  ékesítse,  azt  gyűrűjébe  véséssé, 
hogy  azt  mindig  lássa  s  utódait  is  ennek  látására  utalja.  j 

Az  ilyen  czímerek  világos  tanulságai  annak,  hogy  ezen 
kor  olasz  czímerfestői  első  sorban  miniatorok  voltak,  kik 
művészetükben  nem  engedték  magokat  a  heraldika  merev, 
sablonszerű  szabályai  által  korlátoztatni. 

A  czímerszimbolikára  vonatkozó  egy  másik  jelenséggel 
találkozunk  e  korban,  midőn  az  armálisban  lefestett  czímer 
szimbolikus  jelentőségét  az  oklevél  szövege  magyarázza  meg. 
Már  a  XV.  század  közepén,  sőt  ezt  megelőzőleg  is  vannak  ezen 
szokásnak  nyomai.  A  Kölkedy  János  1429.  évi  armalisának 
szövege3  legrégibb  adat  erre,  hol  a  czímeralakul  felvett  nyíllal 
átlőtt,  levágott  saslábat,  a  szöveg  következőképen  magyarázza 
meg:  „a  sasláb  azt  példázza,  hogy  a  mit  a  czímerszerzők  az 
alázatosság  és  vitézség  körmével  megragadnak,  állhatatosan 
meg  is  tartják.  A  nyíl  a  kísértéseket  és  szerencsétlenségeket 
jelenti,  melyeknek  csapásai  alatt  megfogyva,  de  meg  nem  törve, 
a  pajzs  sárga  színe  által  jelképezett  szeretet  szabadságából 
merítve  erőt,  állhatatosak  maradtak  “. 4  Meglehetősen  értelmetlen 
s  a  XVII — XVIII,  századba  is  beillő  czímermagyarázat.  Másik 
nyoma  Hunyady  János  1453.  évi  bővített  czímerének  magya¬ 
rázata,  5  hol  a  veres  oroszlán  maga  a  hős  és  a  karmaiban  tar¬ 
tott  korona  azt  jelenti,  hogy  ő  azt  a  megtámadóktól  védel¬ 
mezte,  azoknak  kezeiből  kiragadta  s  a  királynak  alázatos 
készséggel  általadta. 

1  Gr.  Erdődy-cs.  Monyorókeréki  levéltára. 

3  Orsz.  ltár.  Acta  post  adv.  Tabulares  2.  No  7. 

3  Turul,  XIV.  36. 

*  Turul,  XIV.  36. 

5  Nyáry :  Heraldika,  120 — 121.  1. 

A  XYI.  század  elejétől  gyakoriabbak  az  armális  szöve¬ 
gében  a  jelképek  magyarázata.  Ilyenek :  a  Mernyey  (1498), 
Dragissich  (1503),  a  Vay-Ibrányi  (1507),  Szeremléni  (1509  után), 
Radováni  Keczer  (1514),  Brodarich  (1517),  Révay  (1521),  Do- 
bokay  (1525),  Dessewffy  (1525),  Bursel  (1526)  és  bizonyára 


Dragissich-czímer. 


még  több  is  volna,  ha  a  mindezen  korból  származó  czímer- 
adományok  oklevélszövegeit  is  ismernénk. 

Legérdekesebb  ezek  között  a  Dragissich-féle  armális, 
melynek  czímerképe :  kék  pajzsban,  zöld  alapon,  zöld  levelű 
sárga  tök  hever  (a  festményen  inkább  körtének  látszik),  mely 
felett  sárga  sárkány  és  arany,  koronás  oroszlán  küzdenek  egy¬ 
mással.  A  czímert  nemes  mykosynczi  Dragissich  Illés  kir.  kan- 
czelláriai  jegyző,  Buchay  Bertalan  és  Miklós  vaskai  diakónus 

és  zágrábi  kanonok,  Lomniczay  Gáspár,  padonyai  Jurmanovich 
Péter  és  Spissich  Miklós  nyerték.  A  pajzs  zöld  alapján  fekvő 
tök,  horvátul  Buca,  vagyis  a  horvát  területen  fekvő  Bucha, 
falu,  melyet  az  adományosak  (a  koronás  oroszlán),  a  török 
(a  sárga  sárkány)  ellen  megvédelmeztek. 

Ez  elfogadható  magyarázatát  adja  a  különben  szokatlan 
czímerképnek. 

Az  ilyen  czímeralakoknál  és  czímerjeleneteknél  önként 
következett  azután  azoknak  természetes  ábrázolása.  Hadi  pár¬ 
bajokat,  vadászjeleneteket  nem  lehetett  az  egyiptomi  falképek 

módjára  stilizálni.  De  a  czí- 
merfestők  nem  is  stilizálták 
sem  azokat,  sem  az  egymagá¬ 
ban  fellépő  czímerállatokat, 
de  még  a  virágokat  sem. 

Az  öt  szívalakú  levelű 
heraldikai  rózsát  ezen  korban 
alig  találjuk.  A  Yárkonyir 
czímer  kinyílt  és  bimbóban 
rejlő  rózsái,  vagy  az  Imreffy- 
czímer  liliomai  annyira  ter¬ 
mészetesek,  hogy  szinte  illa¬ 
tát  érezzük.  A  Kubinyiak 
zergéje,  a  Csicseryek,  Cho- 
ronok  farkasa,  a  Vay-Ibrányiak,  Kántorok,  Ányosok  szarvasa, 
az  Alpáryak,  Dragissichok  oroszlána,  a  Básthyak,  Desewffyek 
sasa,  a  Mernyeyek  papagája,  a  Sáfárok  vércséje  mind  olyanok, 
a  minőknek  őket  a  természetben  látjuk.  Természetesebbek  ezek, 
mint  a  XVI.  század  közepe  táján  (1552-ben)  megjelent  Münster 
Sebestyén-féle  Cosmografiában  természetrajzi  szempontból  leírt 
állatalakok  metszetei,  melyeken  jobban  észrevehetők  a  heral¬ 
dikai  stilizálás  nyomai. 

Ha  végig  nézzük  Jagelló  királyaink:  II.  Ulászló  és  II.  Lajos 
czímeradományait,  az  1494.  évi  Castelliono-féle  czímert  kivéve, 
egyet  sem  találunk,  melynek  czímerállatja  ne  természetes  szí¬ 
neivel  és  ne  természetes  állásában  lenne  megfestve.  így  tör¬ 
ténhetett  meg  az,  hogy  midőn  n.  Lajos  1525-ben  hívének, 
Desewőy  Jánosnak  czímert  adományozott,  a  czímerfestő  —  el 

sem  képzelhette,  hogy  valamely  állatot  másszínűnek  is  fest¬ 
hessen,  mint  a  minő  az  a  természetben,  —  a  királytól  ado¬ 
mányozott  aranykoronás  ezüst  sast,  az  armálisba  természetes 
barna  színébe  festette.  És  ez  volt  oka  annak,  hogy  a  Desewffyek 
mind  e  mai  napig  hibás  czímert  használnak  és  nem  szereztek 
érvényt  ama  királyi  kitüntetésnek,  mely  őket  akkor  érte,  a 
midőn  a  király  ősüknek  saját  czímerét  adományozta. 

Ezen  naturalisztikus  iránynak  köszönhetjük  azután  azt, 
hogy  a  jelenetes  és  alakos  czímerek,  a  magyar  viseletek  tör¬ 
ténetéhez  elsőrangú  adatokat  nyújtanak.  Ezen  képeken  min¬ 
den  alak  a  természet  után  volt  másolva,  a  békés  időben  vadász- 
gató  földesúr,  vidéki  nemes  éppen  úgy,  mint  a  csaták  hevében 
küzdő  harczos.  Amannak  fegyverei,  a  szarvast  lelövő  puska, 
a  vadkant  leszúró  gerely  éppen  úgy,  mint  a  harczosok  fegy¬ 
verei:  a  puska,  a  kardok  különböző  alakjai,  a  számszeríjjak 
és  nehéz,  egyenes  pallosok,  a  harczosok  könnyű  hadi  öltözete, 
Dombaynál,  Radaáknál,  Szigetinél  éppen  úgy,  mint  Yeér  András 
nehéz  vértezete,  mely  hasonló  a  Szapolyayak,  Mariássy  és 
Yarkócz  sírköveire  vésett  márványalakokhoz. 


ni. 

A  naturalizmus  a  jelenetes  czímerek  ábrázolásában  annyira 
ment,  hogy  egy-egy  alak  arczán  még  az  emberi  indulatokat 
is  kifejezve  látjuk.  így  a  sebokozta  fájdalomét  a  Radaák-  és 
Szigethy-czímerekben  ábrázolt  megsebzett  harczosok  arczán. 
Miután  Szigethi  Literatus  György  czímere  indította  elhunyt 
jeles  heraldikusunkat,  Csergheő  Gézát  arra  a  nézetre,  hogy 
arczképírást  fedezzen  fel  egyes  magyar  czímeralakok  ábrázo¬ 
lásában,  itt  látom  helyén  azt,  hogy  ezen,  már  nálunk  dogmává 
lett  téves  állítás  tarthatatlan  voltának  bebizonyítására  kissé 
bővebben  kiterjeszkedjem.  Mert  hiszen  egy  másik  írónk,  pár 
évvel  ezelőtt1  erre  vonatkozólag  így  nyilatkozott:  „Arczképes 
czímerek  nem  tartoznak  heraldikánkban  a  ritkaságok  közé. 
Már  korai  időkből,  a  XV.  századból  ismerünk  czímeradomá- 

1  Turul,  XX.  189. 

Csorna  József :  A  magyar  heraldika  korszakai. 

nyokat,  a  melyeknek  tárgyát  a  kitüntetett  képét  viselő  czíme- 
rek  képezik". 

Miként  említettem,  Csergheő  Géza  volt  az  első,  ki  a 
magyar  középkori  armálisok  tanulmányozása  közben,  az  arczkép- 
írás  nyomait  vélte  feltalálni  s  „Arczképírás  a  magyar  heraldiká¬ 
ban"  ez.  rövid  czikkében  a  Turul  IV.  kötetében,  közre  is  bocsáj- 
totta  ez  irányban  tett  észlelődéseit.  Éles  szeme  ritkán  hagyta 
őt  cserben,  következtetéseiben  ritkán  csalatkozott,  de  itt  követ¬ 
keztetéseiben  téves  útra  tért.  Még  életében  ellentmondottam 
ezen  nézetének :  „Zsigmond  király  czímerlevelei" 1  czímű  érte¬ 
kezésemben,  a  melyben  ezt  írtam:  „korra  nézve  legidősebb 
costumeczímer  a  Mohorai  Vid  czímere,  mely  egy  mameluk 
vagy  beduinhoz  hasonló  torzalakot  ábrázol  erős,  horgas  orral, 
félelmes  nagy  szájjal.  Valószínűleg  szimbolikus  czímerkép, 
azt  példázván,  hogy  a  czímerszerző  ezen  alakot  a  harezban, 
minden  félelmessége  daczára,  legyőzte.  Hasonló  ehhez  az 
Olsvay-czímer  sisakdísze,  mely  egy  előkelő  török  vezér  mell¬ 
képét  ábrázolja  ...  Ez  valóságos  remeke  a  miniatűr-festészet¬ 
nek,  s  bár  mint  viseletkép  keleti  tárgyánál  fogva  nem  fontos, 
de  érdekes  mint  fényes  czáfolat  azokra  nézve ,  kik  a  heraldi¬ 
kában  arczképírást  keresnek.  Ezen  két  alaknál  olyan  erős  az 
egyénítés  az  arezokon,  minő  az  arczképírás  bizonyítására  fel¬ 
hozott  példák  egyikén  sem,  pedig  a  holt  mameluk  s  az  élő 
vagy  szintén  holt  nagyvezér,  nem  jöhettek  el  Konstanczba  ülni 
a  művésznek,  hogy  mellképeikkel  a  Mohoray  és  Olsvay  sisak¬ 
ját  díszítsék." 

A  heraldikában  felnyomozható  arczképírásra  nézve,  ezen 
eszme  keletkezése  óta  eltérő  nézeten  voltunk. 

A  Csergheő  czikkében  felhozott  példák  is,  „melyeknél 
az  egyes  czímerszerzőknek  a  fejedelmektől  kapott  czímereikhez, 
a  festő  előtt  ülniök  kellett,"  könnyen  czáfolhatók. 

A  három  példa  közül,  melyet  Csergheő  állításának  iga¬ 
zolására  felhoz,  első  a  Malonyai  Balogh  Illés  czímere  1499. 
évből,  Abauj -Torna  vármegye  levéltárában.  Ezen  czímer  és 
armálisról  azóta  kimutatta  a  kritika,  hogy  az  egy  XVHI.  szá¬ 
zadból  származó  hamisítvány  s  így  a  czímerpajzsban  levő 


1  Turul,  XIV.  9. 

mellkép  nem  lehet  az  állítólag  1499.  évben  élt  Balogh  Illés 
arczképe. 

A  harmadik  példa  Bocatius  János  czímere  1598.  évből. 
A  czímerpajzsban  állítólag  Bocatius  Jánost  ábrázoló  térdelő 
alak  méretei  oly  kicsinyek,  hogy  annak  feje,  kicsiny  volta 
mellett  sem  lehetett  arczkép,  de  kizárja  ennek  lehetőségét  a 
geográfiái  távolság  is.  Midőn  Bocatius  János  czímerét  a  prágai 
várban  festették,  akkor  őt  Eperjesen  tartotta  tanári  hivatása. 

Végül  az  itt  utolsónak  hagyott  második  példa  Szigethy 
György  deák  czímere:  növekvő  férfiú,  jobbjában  görbe  kardot 
tart,  baljával  a  mellébe  lőtt  nyilat  fogja  meg.  Ezen  arczon 
tagadhatatlanok  az  egyéni  jelleg  nyomai  a  nélkül,  hogy  azt 
arczképnek  kellene  tartanunk. 

Egy  arcznak  bizonyos  nagyobb  mértékben  való  megfes¬ 
tése  okvetlen  magával  hozza,  hogy  a  festő  vonásainak  bizonyos 
egyéni  jelleget  adjon,  e  nélkül  az  el  sem  képzelhető,  arcz 
nem  festhető,  még  ha  az  pajzsba  van  is  foglalva.  Hol  van  az 
arcz  jobban  egyénítve,  mint  a  Soós-család  1418.  évi  czímeré- 
nek  kosszarvakkal  ékített  női  törzsénél,  vagy  a  Berekszói  Péter 
1448.  évi  czímerének  sisakdíszénél,  mely  egy  fehérturbános, 
kékkaftános,  hosszú  feketeszakállas  törököt  ábrázol?  Vagy 
a  Záray  Lázár  czímerében  levágott  törökfejnél,  vagy  a  Dévay- 
czímer  megsebzett  szaraczén  harczosának  arczánál?  Ezen  négy 
czímerben  levő  arczoknak  van  leginkább  egyéni  jellege  talán 
az  összes  magyar  heraldikában. 

És  mégis  ezek  egyikénél  sem  gondolhatunk  arczképe- 
zésre,  már  csak  a  helyzet  és  körülményeknél  fogva  sem.  A  segéd¬ 
sisakdíszből  pajzsalakká  változott  női  mellkép,  bárminő  jellemző 
vonásai  legyenek  is,  éppen  úgy  nem  lehetett  arczkép,  mint  a 
lefejezett  vagy  halálra  sebzett  szaraczén. 

Tagadhatatlan,  hogy  Magyarországon  még  kedvezőbb 
talajt  talált  a  czímerszimbolika,  mint  külföldön  s  itt  az  leg¬ 
inkább  a  czímerszerző  jelképezésében  nyilatkozott.  A  szemén 
megnyilazott  oroszlánban  éppen  úgy  a  megsebesült  Csapy 
Andrást  kell  tekintenünk,  mint  a  toronyban  kürtöt  tartó  veres¬ 
ruhás  férfiúban  Csontos  Pétert,  a  farkassal  küzdő  inges  alak¬ 
ban  éppen  úgy  Kistárkányi  Dénest,  mint  a  török  nyakát  levágó 
vitézében  Dombay  Jánost.  A  számtalan  kardot  tartó  oroszlán, 

7* 


100 


IV.  FEJEZET 


veresruhás  vagy  pánczélos  férfiú,  állva  vagy  vágtató  lovon 
lovagolva,  kezükben  kivont  kardot,  zászlót  vagy  buzogányt  tartva. 


Imreffy-czímer. 


mindmegannyi  a  czímszerzők  jelképei,  de  nem  egyszersmind 
arczképei  is. 

E  tekintetben  nincs  különbség  az  elébb  és  utóbb  felsorol¬ 
tak  között.  A  különbséget  csakis  méretük  idézi  elő.  A  nagyobb 
mellképes  alaknál  az  arcz  is  nagyobb  méretű  s  így  jellegze- 

tesebb,  a  kisebb  egész  vagy  lovon  ülő  alaknál  az  arcz  igen 
j  kis  arányú,  nem  lehet  jellegzetes. 

1  Mivel  minden  nagyobb  méretben  festett  arcznak  meg 

van  egyéni  jellege,  ezt  czímerekben  adományozott  arczoknál 
í  csakis  ezen  nagyobb  méretekre  vezethetjük  vissza,  de  arcz- 
képezésre  sohasem  gondolhatunk, 
i  Végül  a  pajzs  és  pajzsalakok  jellemzésénél  szólanunk 

;j  kell  az  ezen  korban  előforduló  czímerbővítésekről.  Ezek  több- 
i  féle  alakban  nyilvánulnak.  Van  eset,  hogy  a  régi  czímeralak 
újabb  szimbolikus  alakkal  bővíttetik,  másutt  a  régi  czímer,  más 
család  czímerével  lesz  egyesítve  és  megbővítve,  még  pedig 
vagy  osztatlan  pajzsmezőben,  vagy  osztási  vonalakkal  elkülö¬ 
nítve.  Az  elsők  közé  tartozik  a  Buthkay-czímer  (1505),  hol  az 
ősi  Guthkeled-czímer  állkapocsba  behelyezett  farkasfogakká 
|  eltorzult  jelvényéhez  kíséretül  felül  csillag  és  holdsarló  lett 
I  adományozva,  továbbá  az  Imreffy-czímer  1523.  évből,  a  hol  a 
Győr-nemzetség  ősi  czímere,  az  egyszerű  stilizált  liliom,  koro¬ 
nán  egymással  szemközt  álló  két  koronás  fekete  sas  között 
nyúlik  fel  természetes  állapotban,  három  zöldleveles  száron, 
három  fehér  természetes  virággal.  Itt  a  természetességnek  áldo¬ 
zatul  esett  az  ősi  czímervirág  eredeti  színe,  mely  kék  pajzsban, 
arany  volt. 

Az  osztatlan  pajzsmezőben  történt  czímeregyesítésre  és 
bővítésre  példánk  a  Tornallyay-czímer  (1513),  hol  a  Tornallyayak 
ősi  czímere  a  torony,  a  Szapolyayak  egyszarvújával  egy  mező¬ 
ben  lett  egyesítve.  Ilyen  továbbá  az  Ibrányi-  és  Vay-czímerek 
;  (1507)  egyesítése  s  ugyanez  történt  a  Desewffyek  régibb  jel¬ 

vényével,  melyhez  II.  Lajos  király  1525-ben  a  lengyel  sast 
j  ugyanazon  mezőben  elhelyezve  adományozta. 

Az  osztási  vonalakkal  elkülönített  czímerbővítések,  szintén 
különböző  czímerekből  állanak,  ilyenek  a  Goszthonyi-  (1507), 
Castelliono-  (1494),  gersei  Petheő-  (1507)  és  Kanizsay-czíme- 
rek  (1519). 

IV. 

A  sisakok,  ezen  korban  is  csőrsisak,  de  legtöbb  esetben 
nélkülözik  a  német  csőrsisakok  kecsességét,  többnyire  nagyon 
is  öblösek  vagy  túlságosan  hosszú  és  merev  nyakúak.  Nem 
követik  a  későcsúcsíves  emlékeinken,  czímereinken  észlelhető 
azon  kizárólagos  elhelyezést,  mely  tekintet  nélkül  a  pajzsba 
foglalt  alakok  elhelyezésére,  mindig  oldalt  fordult  helyzetben 
illeszkedett  a  pajzsra.  Itt  már  szemközt  álló  sisakokat  is  látunk 
—  sajnos  —  néha  olyan  pajzsokra  illesztve,  a  melyeknek 
ábrázolása  az  oldalt  helyezett  sisakot  követelné. 

Új  jelenség  az  itt-ott  feltűnő  pántos  sisak,  melyről  az 
előbbi  korszakban  bővebben  szólottám,  de  ennek  alkalmazása 
sem  öntudatos.  A  czímerfestő  szeszélyétől  függő,  sem  rangot, 
sem  előkelőséget  nem  jelez,  holott  ezt  Németországban  ezen 
korban,  kizárólag  a  tornanemesség  viselhette.  Pántos  sisakja  van 
a  Drághffy  (1507)  és  a  Győr-nemzetségből  származott  Imreffy- 
család  bővített  czímerének,  de  ugyanaz  van  az  újonnan  meg¬ 
nemesített  Bakóczok  (1489)  és  a  Petrécz-család  (1523)  czíme¬ 
rének  is. 

A  sisakdísz  legtöbb  esetben  hiányzik,  bár  sisak  gyakran 
van,  melynek  teteje  az  ornamentális  lombtakarók  góczpontját 
képezi,  noha  a  heraldika  szigorú  szabályai  szerint  a  sisak 
jelenléte  okvetlen  feltételezi  a  sisakdíszt  és  takarókat  is. 

Hogy  minő  hátrányos  az  ilyen  hiányos  czímeradományo- 
zás,  annak  fejtegetése  alig  szükséges.  Az  adományos,  czímerét 
a  közéletben  is  érvényesíteni  akarván,  —  főképen  később  a 
nyugati  heraldikai  áramlat  újabb  bekövetkeztekor,  I.  Ferdinánd 
korától  kezdve,  —  hogy  teljes  czímert  használhasson,  önként 
felvett  sisakdíszszel  kellett  magán  segíteni,  mely  a  kényszer- 
helyzet  szükséges  kifolyása  ugyan,  de  jog-  és  szabályellenes 
volt.  Ez  önként  felvett  sisakdísz,  legtöbbnyire  a  pajzsalak 
ismétlése  volt.  így  a  Tornallyayak  a  XVI— XVIII.  századbeli 
pecsétéin  a  sisakdísz  növekvő  egyszarvú,  a  Sánkfalvai  Heős 
család  pecsétéin  a  pajzsalak:  a  kar,  három  nyílvesszővel.  Ilyen 
a  Mariássyak  helyzete  is,  kik  majd  a  pajzsalakot  teljesen, 
majd  annak  jobb  karját  használták  sisakdíszül,  az  emelt  buzo- 

gánynyal,  végül  a  Forgáchoké,  kiknek  immár  összes  czímerük 
nem  egyéb,  mint  az  ősi  czímer  segédsisakdísze. 

Mint  fentebb  említettem,  a  pajzson  nyugvó  sisak  teteje 
az  ornamentális  takarók  góczpontjául  szolgált,  mely  góczpont- 


ból  a  takarók  végei  három  liliomlevelű  díszítést  képezve  töltötték 
be  a  sisakdísz  helyét.  Ezen  ornamentika  is  félreértésekre  veze¬ 
tett.  Ilyen  látható  a  Csicseryek  1505.  évi  czímerbővítő  okleve¬ 
lén  is  és  az  utódok  ezt  sisakdísznek  nézve,  abból  három  strucz- 
tollat  csináltak  s  a  Csicsery-család  tagjai  egész  a  legújabb 
időkig  három  strucztollat  használtak  sisakdíszül. 

Vannak  esetek,  midőn  az  omamentális  takarók  a  sisakon, 
olyan  alakban  bogosodnak  össze,  hogy  nem  tudjuk  díszítésnek 
tekintsük-e  vagy  sisakdísznek  ?  Blazonáljuk-e  vagy  nem  ? 
Ilyenek  az  Érky-czímer  (1514)  sisakján  a  fél  liliom  és  a  Cseh- 
czímer  (1514)  sisakján  a  négyszirmú  virág. 

Tekintsük  már  most  az  olyan  czímerleveleket,  melyeken 
sisakdísz  is  van.  Összehasonlításul  közöljük  néhány  Zsigmond- 
kori  czímer  arányait  külömböző  évekből : 


pajzs 

sisak  és  dísz 

1415.  Barócz  .... 

8*5 

cm 

1418.  Moghy  .... 

. 8*5  „ 

11*2 

ff 

1430.  Dabi . 

. 6*2  „ 

11*2 

ff 

1437.  Azzywelghy  .  . 

. 6-7  „ 

9*2 

ff 

1437.  Laky . 

. 6-6  „ 

10*8 

ff 

V.  László  király  czímeradományainak  arány 

ai : 

1453.  Hunyady  .... 

12*7 

cm 

1453.  Lövey  .... 

. 5’1  „ 

6*9 

» 

1455.  Sánkfalvai  .  .  . 

. 5*0  „ 

5*6 

ff 

1456.  Thurzó  .... 

. 4*4  „ 

6*5 

ff 

1456.  Bécz . 

. 6*3  „ 

8*2 

1456.  Disznósy  .  .  . 

. 4*5  „ 

6*7 

ff 

A  német  mesterek  czímereinek  arányai : 

Cranach  (Schauerl)  .  . 

4*8 

cm 

„  (Tucherl)  .  . 

. 32  „ 

5*6 

» 

Dürer  (Romer)  .  .  . 

. 90  * 

12*0 

ff 

„  (Tschertte)  .  .  . 

. 60  „ 

8*0 

ff 

Baldung  (Hanauer)  .  . 

. 8*3  „ 

9*2 

ff 

„  (Landsperg)  . 

. 8*3  „ 

10*4 

ff 

*  (Wolff)  .  .  . 

. 7*8  „ 

10*3 

ff 

„  (Zom)  .  .  . 

. 9*2  . 

12*3 

ff 

„  (Muster)  .  .  . 

. 9*7  . 

14*0 

ff 

Ezeknél  világosan  kitűnik  a  sisak  és  díszének  aránya  a 
pajzshoz  s  láthatjuk  a  későcsúcsíves  és  korarenaissance  modor¬ 
nak  megfelelőleg  mennyivel  múlja  amaz  ezt  felül. 

Tekintsük  ezzel  szemben  az  olasz  renaissance  czímer 
arányait : 


pajzs 

sisak  és  dísz 

1487.  Bakócz . 

5  0  cm 

4*7  cm 

1497.  Kubinyi . 

4*2  „ 

30  „ 

1507.  Drágffy . 

6-7  ff 

6*5  * 

1516.  Brigant . 

65  „ 

6*1  „ 

1519.  Dobay . 

7*5  „ 

6-7  „ 

1523.  Imreffy . 

7*4  * 

8*6  „ 

1523.  Petrécz . 

73  „ 

5*5  „ 

A  sisakon  ismétlődő  czímeralakok  arányai: 

pajzsban 

1415.  Komjáthy . 3*9  cm 

sisakon 

4*7  cm 

1417.  Ders . 

.  42  „ 

5*4  „ 

1431.  Ábrámfalvy . 

.  2-4  „ 

4*1  „ 

1431.  Peres . 

.  33  „ 

4*5  „ 

1437.  Laky . 

.  5*5  ff 

7*0  * 

1456.  Disznósy . 

.  4-0  ff 

5*6  „ 

Az  olasz  renaissance  czímereknél : 

1507.  Török . 

.  50  „ 

3*5  „ 

1516.  Brigant . 

.  50  * 

2*8  „ 

1520.  Morgonday . 

.  60  „ 

3*0  * 

1523.  Imreffy . 

.  52  „ 

4*2  „ 

A  Zsigmondkori  czímerlevelekben  is  már  gyakori  a  sisak¬ 
dísz  növekedése  a  pajzsalakkal  szemben,  úgyannyira,  hogy 
azon  czímerlevelek,  melyeken  a  pajzsalak  egyenlő  a  sisak¬ 
díszszel,  csak  kivételnek  tekinthetők.  Az  1422.  éven  túl  ilyet 
egyet  sem  ismerünk.  Vannak  ugyan  némely  czímeralakok, 
melyeknek  ilyen  növekedése  a  sisakon  a  heraldikai  jóízlés 
ellen  van,  melyeknek  ott  ellenkezőleg  kissebbedniök  kell, 
minők  egy  rózsa,  egy  liliom,  egy  hárslevél.  Ezen  alakoknak 
teljesen  be  kellett  tölteniök  a  pajzsot  s  ilyen  —  vagy  még 
nagyobb  alakban  esetlenül  néztek  volna  ki,  de  nyugaton  ezen 
aránytalanságot  segédsisakdíszszel  pótolták,  melyre  a  pajzs¬ 
alakot  kisebbített  alakban  reáillesztették.  Szép  példája  ennek 

a  Zsigmond  királytól  1418.  évben  adományozott  Szecsődy- 
czímer. 

Gyakran  van  a  sisak  hibásan  elhelyezve  a  pajzson,  t.  i. 
midőn  a  sisak  elhelyezése  nem  egyezik  a  pajzsalak  irányával. 
Tárgyalt  korszakunkban  hibás  a  sisak  elhelyezése  a  Hernalt- 
Mesteri  czímerpajzson,  hol  a  pajzs  czímeralakja,  a  kar,  balfelé 
fordul,  a  sisak  jobbfelé  van  elhelyezve;  a  Csoron-czímemél, 
hol  a  pajzs  fekvő  szarvasa  és  az  azt  támadó  farkas  balfelé 
irányul ;  a  Brodarich-czímer  pajzsában  a  csónakos  jobbra  evez, 
a  sisak  balra  fordul;  a  Drághfy-czímernél,  hol  a  pajzsalakok 
a  sisaknak  szemközt  való  elhelyezését  feltételezik  |s  az  ennek 
daczára  balra  fordul.  Hibás  a  Brigant-,  Petrécz-,  Básthy-,  Kállay- 
Vitéz-,  Spissich-,  Petheő-  és  Cseh-czímerek  paizsának  elhelye¬ 
zése  is. 

A  heraldika  azon  szabályát,  hogy  a  czímeralak  helyes 
alkalmazása  a  pajzs  terének  helyes  kitöltésében  áll,  ezen  kor 
művészei  átvitték  a  pajzsból  a  czímer  hátterére  s  azon  igye¬ 
keztek,  hogy  ezen  hátteret  a  takarók  kecses  kanyargásaival 
teljesen  kitöltsék.  Az  olyan  czím ereknél,  melyeken,  ha  sisak 
van  is,  csupán  takarók  szerepelnek,  lehetetlen  tagadnunk  ezek 
rendkívül  kecses,  ízléses  kivitelét. 

De  ezen  szabálynak  esett  áldozatul  a  sisakdíszek  helyes 
aránya  is  a  pajzshoz  és  a  pajzsalakhoz.  A  sisakdísznek  — 
csekély  kivétellel  —  nem  volt  szabad  magasabbnak  lenni  a 
takarók  felső  kanyarulatánál,  melynek  a  hátteret  teljesen  ki 
kellett  tölteni.  Ez  okozta  a  Brigant,  Schirmer,  Morgonday  stb. 
czímerek  sisakdíszének  aránytalan  eltörpülését,  ezt  tapasztal¬ 
juk  még  az  olyan  czímereknél  is,  melyeknél  segédsisakdíszt 
alkalmaztak  —  például  a  Hernalt-család  czímerénél  —  mely 
már  alakjánál  fogva  is  nagyobb  teret  igényel. 

A  sisaktakaróknak  már  a  múlt  században,  az  élő  heral¬ 
dika  letüntével,  a  későcsúcsíves  kor  felismerte  ornamentális 
jellegét,  mint  a  czímernek  azon  egyetlen  alkatelmét,  a  melyet 
a  czímer  integritásának  megsértése  nélkül,  tetszése  szerinti 
kecses  ki-  és  behajtásokkal  megfesthet. 

Ekkor  még  a  takarók  eredeti  rendeltetésére  visszaemlé¬ 
kezve  az  oklevél  szövege  itt-ott  felemlíti,  hogy  a  pajzsot  a 
takarók  „tetszetősen,  mintegy  széltől  lobogtatva"  „czottas,  ante 

e  retro  dependentes,  tamquam  vento  vei  aliquo  impetu  recenti 
seu  veloci  agitatas“  folyják  körül.1  Ezzel  is  jelezve  ezen  heral¬ 
dikai  dísz  eredeti  rendeltetését. 

Az  olasz  renaissance  ornamentális  ereje  leginkább  a  taka¬ 
róknál  és  egyéb  a  pajzsot  körítő  díszítéseknél  nyilatkozott  meg. 

Jagelló  királyaink  czímeradományozásainak  tetemes  része 
pajzsczímeradományozás  volt.  Ezeknél  takarókról  nem  szólha¬ 
tunk,  de  ezek  mellett  is  a  czímer  hátterét,  a  pajzs  és  a  keret 
között  a  legváltozatosabb,  kecses,  bájos  díszítő  motívumok  töltik 
ki :  angyalok,  nayádok,  szirének,  amorettek,  delfinek,  bőségszarvak, 
boglárok,  virágok,  virágfüzérek  s  az  azokat  csipkedő  madarak. 

Ezen  díszítő  motívumokról  a  czímer  festői  még  ott  sem 
tudtak  lemondani,  a  hol  teljes  czímert  festettek.  Vagy  az  egész 
takaró  volt  ornamentálisan  tartva,  vagy  ügyesen  összefűzték 
ezen  ornamentális  motívumokat  a  takarókkal.  Az  előbbire  példa 
a  nagyon  korai  második  Bakócz-czímer,  a  hol  a  pajzsot  kék 
nyíló  virágokból  és  zöld  levelekből  összeállított  füzér  köríti, 
az  utóbbiak  bár  vétenek  a  heraldika  szigorú  szabályai  ellen, 
de  szépségükért  szemet  húny  a  legszigorúbb  bíráló  is  és  azo¬ 
kat  a  miniatűr  festészet  remekeinek  tekinti. 

Mi  sem  lehet  kecsesebb  a  Salzer-czímer  (1507)  ornamen¬ 
tikájánál,  a  hol  a  pajzsot  kerítő  sárkány  s  ez  alatt  stilizált 
bőségszarvak,  nagyon  szép  összhangba  vannak  hozva  a  czímer 
takaróival,  vagy  a  Török-czímernél  (1507),  hol  a  pajzsot  kerítő 
sárkány  testét  körülfolyj ák  a  takarók  vékony  hajtásai,  vagy  a 
Kanizsay  László  czímere  (1519)  sárkánypajzstartóival,  a  sár¬ 
kányok  nyíló  virággá  idomult  farkaival  és  lombos  takaróival, 
vagy  a  Morgonday-czímernél,  hol  a  pajzs  karimáját  két  lebegő 
kékszárnyú  angyal  tartja  s  alul  két  —  farkaikkal  egymásba 
fonódott  sárkány  szolgál  támaszul,  melyeknek  feje  egy-egy 
stilizált  kék,  nyíló  virágkehely. 

Példányszerűen  szépen  stilizáltak  a  Sánkfalvay-czímer 
(1489)  takarói,  de  ennél  meg  az  a  heraldikai  hiba,  hogy  sisak 
nincs  s  a  takarók  Sánkfalvay  Antal  püspöknek2  a  pajzsra 
helyezett  püspöksüvegéből  indulnak  ki. 

1  Chapy  András  czímerleírása.  Turul,  I.  116. 

*  Turul,  VIII.  208. 

Vannak  közöttük  nagyon  szép  takarók,  melyek  alakjuk¬ 
kal  nem  vétenek  a  heraldika  ellen,  de  ezek  a  nagy  színválto¬ 
zatosság  és  színbőség  miatt  le  nem  írhatók  (Kubinyi,  Mernyey, 
Mestery,  Dombay,  Alpáry,  Tornallyay,  Sáfár,  Csórón  stb.). 


Salzer-czímer. 


A  Tornallyay-,  Imreffy-,  Alpáry-czímerek  takarói  körülbelül 
következőképen  volnának  leírhatók:  kívül  kék  és  aranynyal 
széliében  csíkozott,  belül  zöld ;  a  Dobay-czímeré :  kívül  kék¬ 
zölddel  osztott,  belül  arany;  a  Csicsery-czímeré :  kívül  kék, 
veressel  széliében  csíkolt,  belül  arany ;  a  Schirmeré :  kívül  kék- 
aranynyal,  belül  fekete-ezüsttel  széliében  csíkolt. 

Ezen  leírások  után  talán  le  lehetne  festeni  az  említett 
czímereket,  de  ilyen  leírásokat  a  heraldika  nem  ismer,  már 
pedig  a  mi  a  heraldika  szabályai  szerint  le  nem  írható,  az 
ugyanezen  szabályok  szerint  helyes  nem  lehet. 

Ezen  utóbbi  esetben  is  az  lett  a  végeredmény,  hogy  a 
czímertulajdonosok  önkényesen  választották  meg  takaróik  színeit, 


Sánkfalvay-czímer. 

mert  az  adományozott  színeket  sokaságuk  és  heraldikában 
összeállításuk  miatt  nem  használhatták. 


Mindezen  nagyszámú  elősorolt  hiányok  daczára  általában 
ezen  korszak  az,  a  melynek  tanulmányozásánál,  a  heraldikus 

a  műtörténészszel  folyton  szemben  találja  magát.  A  mi  ezen 
emlékeknél  heraldikai  szempontból  hiba,  művészeti  szempontból 
szép,  a  miben  a  heraldikus  a  heraldika  nagy  hanyatlását  látja, 
abban  a  műtörténész  lelkesedve  méltatja  a  miniatűr-művész 
egy-egy  szerencsés  invenczióját.  Ezen  korszak  ornamentálisnak 
nevezhető  heraldikai  emlékei,  örökszép  emlékei  a  magyar  mű¬ 
történetnek. 


V.  FEJEZET. 


A  XVI.  század  heraldikája. 


Az  ősi  nemesség  a  mohácsi  vész  után,  czímer  tekinteté¬ 
ben  három  sorozatba  volt  osztható.  Egyik  része  az  volt,  mely 
már  korán,  az  Árpádházi  királyok  alatt  nagy  vagyonra  s  ennek 
alapján  nagy  befolyásra  tett  szert,  melynek  úgy  zászlón,  mint 
pajzson  és  pecséten  szüksége  volt  családi  czím erére.  Ezen  rész 
önként  vette  fel  czímerét  még  a  czímeradományozásokat  meg¬ 
előző  korban  s  ezen  önként  felvett  czímemek  folytonos  hasz¬ 
nálatában  maradt.  A  másik  rész  az  Árpádok  korában  elmu¬ 
lasztotta  önként  felvett  czímerjelvénynyel  gondoskodni  magáról 
—  mivel  nem  volt  szüksége  reá  —  s  később,  a  czímerado- 
mányozás  korának  beálltával,  a  királyok  kegyéből  nyert 
czímeradományokkal  pótolta  az  elmulasztottakat.  A  mohácsi 
vész  előtt  —  mint  láttuk  —  armálissal  való  nemesítés  csak 
legritkábban,  alig  egy-két  esetben  fordul  elő,  a  többi  czímer- 
adományt  mind  régi,  több  százados  nemes  nyerte.  De  mi  volt 
ezen  kétszázados  (1326 — 1526-ig  tartó)  czímeradományozási 
korban  kiosztott  3—400  czímer  az  összes  ősi  nemesség  nagy 
számához  képest?  így  maradt  az  ősi  nemességnek  egy  har¬ 
madik,  a  legszámosabb  része,  czímer  nélkül,  mely  sem  az 
Árpádkorban  nem  vett  fel  önként  czímert,  —  mivel  szükségét 
nem  látta  —  sem  az  ezt  követő  két  század  alatt  nem  nyert 
czímeradományt,  mert  az  már  csak  a  nemesek  nagy  száma 

mellett  sem  lett  volna  elérhető  a  Habsburg-dinasztia  trónra- 
léptéig. 

Ezen  dinasztia  trónralépte  nemcsak  a  heraldikai  ízlés 
tekintetében  beállott  változással  alkotott  korszakot,  de  főképen 
az  armálista  nemesség  megteremtésével;  mert  a  minő  kizáró¬ 
lagossággal  a  mohácsi  vész  előtt  csak  régi  nemeseknek  ado¬ 
mányoztak  czímert  az  uralkodók,  a  Habsburgok  éppen  olyan 
következetességgel  csak  nem  nemeseknek  adományoztak  czímert, 
megnemesítvén  őket  éppen  ezen  czímer  adományozásával.  Mert 
Magyarországon  a  czímeradományozás  —  ellentétben  a  külföld¬ 
del  —  mindig  nemességadományozással  is  járt.  Ezt  bizonyítja 
a  czímemek  ezen  armálisokban  használt  latin  elnevezése  is: 
„arma,  seu  nobilitatis  insignia",  mi  azt  mutatja,  hogy  nálunk  a 
czímer  csak  a  nemesség  jelvénye  volt. 

A  Habsburg  uralkodók  által  adományozott  armálisok 
tehát  egyszersmind  nemesítések  is  voltak,  kivéve  a  rangeme¬ 
léseknél  előfordult  vagy  máskülönben  adományozott  czímer- 
bővítéseket,  czímerjavításokat  s  egyes  olyan  armálisokat,  me¬ 
lyekben  jelezve  van,  hogy  az  adományos  már  előbb  is  nemes 
volt,  vagy  nemes  szülőktől  eredt.  Az  ilyen  armálisok  száma 
elenyészőleg  csekély  a  czímer  nélkül  maradt  ősi  nemesség 
nagy  számához  képest. 

Ez  ősi  nemességre  nézve  előállott  azon  kényszerhelyzet, 
hogy  önként  felvett  czímerekkel  kellett  pótolni  az  elmulasztot¬ 
takat.  Apránként,  szórványosan,  észrevétlenül,  csaknem  a  XIX. 
század  beálltáig. 

Az  út  és  mód  e  tekintetben  különböző  volt. 

Némelyek  azon  sablont  vagy  emblémát  vették  fel  állandó 
czímerül,  melyet  ez  ősök,  mint  a  megye  tisztviselői  —  vagy 
másként  is  —  az  előző  időkben  használtak.  Érdekes  látni, 
hogy  az  előbb  körbe  foglalt  emblémák  ezen  időtájt  miként 
foglaltatnak  apránként  pajzsba  smint  vésetnek  gyűrűpecsétekre. 

Mások  családjuk  történetének  egy-egy  kimagasló  momen¬ 
tumát  vették  fel  czímerükbe.  így  keletkeztek  a  családi  czímer- 
mondák,  a  Fáyak,  Irinyiek,  Lipovniczkyak  czímerei,  melyeknek 
keletkezése  a  XVI.  századnál  korábbi  időkre  alig  tehetők. 

Némelyek  egyes  vérrokoncsaládok  czímereit  vették  fel, 
azon  hitben,  hogy  a  közel  atyafiság  közös  czímerviselésre  is 

feljogosítja  őket.  így  használta  a  felsőgechei  Gechey-család,  a 
vele  vérrokon  Buzlay-családnak  Zsigmond  királytól  adomá¬ 
nyozott  czímerét,  a  Giletfyek  Sáros  vármegyében  a  Dessewffyek- 
nek  czímerét  vették  fel,  úgy  a  mint  azt  II.  Lajos  király  a 
Dessewffyeknek  adományozta.1  A  viliéi  Pribékek  és  iványi 
Feketék  a  Thybayak  czímerét  használták,  a  miért  per  is  folyt 
közöttük.  így  vették  fel  a  Divék-nemzetség  leszármazóinak 
terebélyes  fa  alatt  ballagó  medvéjét  a  velők  sógorsági  össze¬ 
köttetésben  álló  Kórossyak,  Prileszkyek,  Turcsányiak,  Koszto- 
lányiak  és  Vályiak.  Tamásfalvi  Györgynek,  Zsigmond  király¬ 
tól  1415-ik  évben  adományozott  czímerét  a  bikali  Vitéz  és 
valószínűleg  a  Kemény-,  Mikola-  és  Kabos-család  és  ide  soroz¬ 
hatjuk  a  Bánó-,  Luby-,  Szentiványi-törzsek  és  a  velők  rokon 
családok  közös  czímereit. 

Mások  egyszerűen  felvették  a  két  legszokottabb  sablont, 
a  kart  karddal,  felékítve  azt  a  XVI — XVII.  századi  heraldika 
cziczomáival  koronára  könyököltéivé,  kíséretül  csillagot  és  fél¬ 
holdat  adva  hozzá,  vagy  az  oroszlánt,  karmában  kardot 
tartva,  mely  a  bátran  harczoló  nemes  ember  jelvényéül  tekin¬ 
tetett. 

E  négy  úton  előállott  czímerekből  lassanként  minden 
ősnemes  ellátta  családját  czímerrel;  az  uzus  szentesítette,  senki 
sem  ellenőrizte,  senki  sem  kifogásolta  s  az  lassanként  a  család 
jogos  attribútumává  erősödött. 


II. 

A  nagy  király,  Hunyady  Mátyás  alatt  nálunk  meghono¬ 
sodott  olasz  renaissance  hatásáról  a  magyar  heraldikára  az 
előző  fejezetben  szólottám.  Ott  röviden  vázoltam  azt,  hogy 
ezen  modor  miként  hódított  fokozatosan  tért  a  XV.  század 
végéig  annyira,  hogy  a  XVI.  század  első  tizedeiben,  a  mohácsi 
vészig  a  festészet,  szobrászat  és  műépítészet  terén,  —  néhány 
felvidéki  németajkú  város  kivételével  —  hol  a  konzervatív 

1  L.  a  Giletfy-család  egyik  tagjának  epitáfiumát  a  berzeviczei 
templomban  Sáros  megyében. 

Csorna  József:  A  magyar  heraldika  korszakai.  8 

irányú  polgárság  még  mindig  a  későcsúcsives  modorhoz  ragasz¬ 
kodott  —  csaknem  kizárólagosan  érvényre  jutott. 

Különösen  érezhető  volt  ezen  hatás  a  királyi  kanczellá- 
riában,  hol  a  fényesen  kiállított  armálisokba  a  czímereket  a 
nagy  Mátyás  király  könyvtárának  egykori  jeles  miniátorai  fes¬ 
tették  nagy  művészettel,  de  kevés  heraldikai  érzékkel,  az  olasz 
Ízlésnek  megfelelően,  legtöbb  esetben  csakis  a  pajzs  heraldi¬ 
káját  emelve  érvényre. 

A  mohácsi  gyászos  ütközetben  a  nemzet  színe-javával 
elesett  a  király  is.  Üres  trónjára  Szapolyay  Jánost  választották 
az  ország  rendei. 

János  király  a  trónnal  a  királyi  kanczelláriában  az  elődje 
alatt  működő  olasz  czímerfestőket  is  átvette.  Mozgalmas  ural¬ 
kodása  úgy  látszik  kevés  időt  engedett  arra,  hogy  hiveit  czímer- 
adományozásokkal  tüntesse  ki,  mert  nagyon  kevés  azon  armá- 
lisok  száma,  melyek  tizenhárom  évre  terjedő  uralkodása  ide¬ 
jéből  felmaradtak. 

Ezek  között  van  valódi  miniatori  műremek.  Ilyen  való¬ 
színűleg  a  Vécsey  István  armálisába  festett  czímer,  melyet 
neki  János  király  1532-ik  évben  október  16-án  adományozott.1 
Ennek  eredetije  a  b.  Vécseyek  sárközujlaki  levéltárában  van, 
de  hasonmásban  nincs  közzétéve.  De  ilyen  a  Záray  Lázár 
armálisába  festett  czímer,  a  következő  1533-ik  évből,  mely 
remek  kivitelére,  stílusára  és  heraldikai  elrendezésére  teljesen 
egyezik  a  mohácsi  vész  évéből  s  az  azt  megelőző  esztendőből 
származó  Forgách,  attaki  Bosnyák,  Vásárhelyi  armálisok  czí- 
mereivel  és  kétségtelenné  teszi  azt,  hogy  a  Záray  czímert  is, 
miként  ezeket,  egy  és  ugyanazon  miniator  festette. 

Ezen  időn  túl  a  művész  vagy  elhalt,  vagy  visszaköltö¬ 
zött  a  mozgalmas  belvillongások  idejében  hazájába,  mert  a 

1  Századok,  1889.  124.  1.  A  czímer:  kék  pajzsban  öt  ormóju  vár¬ 
falból  növekvő  balra  forduló  oroszlán,  két  első  karmával  pajzsot  tart, 
melynek  veres  mezejében,  a  pajzs  bal  keretéből  felhőből  kinyúló  pán- 
czélos  kar,  markában  vasdárdát  tart,  felül  jobbra  hatágú  arany  csillagtól, 
balra  befelé  forduló  holdsarlótól  kisérve.  Az  oroszlántól  tartott  pajzs, 
az  1507-ben  II.  Ulászló  királytól  Vécsey-Szőllösy  Balázsnak  adományo¬ 
zott  czímer,  némi  módosítással  a  pajzs  színénél  és  a  pajzsalak  kísé¬ 
reténél. 

János  királytól  adományozott  harmadik  czímer  melyet  hason¬ 
másban  ismerünk:  Dévay  Péter  1538.  jul.  13.  Segesváron  kelt 
armálisában,1  noha  tiszta  olasz  renaissance  festmény,  de  már 
nem  a  kitűnő  miniator  munkája.  A  vonások  erőteljesebbek, 
durvábbak  s  bár  e  czímer  kerete  —  mondhatnánk  —  esetlen 
renaissance  motivumokból  van  összeállítva,  a  pajzsalak  ter¬ 
mészetes,  közvetlenül  ható  mozdulatával,  kifogástalan. 

Á  Vécsey  és  Dévay  czímeradományozásoknál  János  király 
abban  a  tekintetben  is  elődei  nyomdokán  haladt,  hogy  mind¬ 
két  esetben  már  előbb  is  nemes  embernek  adományozta  a 
czímert. 

Az  említetteken  kívül  János  királynak  még  két  czímer- 
adományáról  van  tudomásunk:  egyik  a  szentkatolnai  Bakk 
Györgyé  1535-ik  évből  a  másik  a  chani  Noeh  Imréé  1539-ik 
évből.  —  Ezen  két  armálisba  festett  czímert  sem  eredetiben, 
sem  hasonmásban  nem  ismerjük.  A  Siebmacher-féle  czímer- 
könyv  közölte  azokat  a  többi  erdély országi  czímerek  sablonja 
szerint,  sisakkal  és  színezetlen  takarókkal  megjegyezvén,  hogy 
sisakdíszek  nem  adományoztattak.  A  Bakk-család  armálisának 
szövege  Y-ik  Ferdinánd  egyik  kiadványában  át  van  írva 
1832-ben,  ennek  czímerleírása,  az  ötszögű  pajzs,  a  pajzs  mind¬ 
két  oldalát  ékesítő  „aranyos  virágok"  teljesen  egyezik  a  II. 
Lajos  király  armálisaiban  használt  czímerleírásokkal  és  való¬ 
színű,  hogy  modorra  és  kivitelre  az  armálisban  festett  czímer 
is  egyezett.2 

Az  armálisokba  befestett  czímerek  nemcsak  stílusban, 
elrendezésben  és  művészies  kidolgozásban  egyeztek  II.  Ulászló 
és  II.  Lajos  királyok  czímeradományaival,  hanem  az  adomá- 


1  Adler  Jahrbuch.  Neue  Folge,  II.  B.  czímkép  és  112.  1.  —  A  czí¬ 
mer:  veres  pajzsban,  balra  fordult  kék  ruhás  tatár,  sárga  alsónadrágban, 
barna  börcsizmákban,  baljával  egy  mellébe  döfött,  eltörött  dárda  végét 
húzza  ki,  jobbjában  egy  széles  kétélű  pallost  tart  balharánt  lecsüngő 
helyzetben. 

2  A  diploma  czímerleírása  ez:  „scutum  videlicet  quinquangulare, 
coelestini  coloris,  quod  sinistrum  hominis  lorica  tectum  ac  semihasta 
supra  cubitum  transfixum  intra  se  continet,  margines  verő  scuti  flores 
auricolorum  referentes  undique  vestiunt".  —  Bakk  Endre:  „A  Bakk  és 
Jancsó-család  története",  27.,  28.,  1.  jegyzet. 

nyozott  czímereknek  az  említett  korban  jellemző  motívumaiban 
is.  A  Dombay,  Paulovich,  Radák,  Cseh,  Vásárhelyi  jelenetes 
czímereknek  megfelelnek  a  Szentgyörgyvölgyi  Bakács  és  Dévay 
czímerek  csatajelenetei.  Sajnos  az  előbbinek  csak  leírása 
maradt  korunkra,  mert  az  eredeti  armálisba  beléfestett  czímer, 
a  hol  Bakách  Sándor,  Bánffy  János  életét  lova  átadásával 
megmenti  —  a  mint  azt  dr.  Boncz  Ödön  és  Varjú  Elemér 
urak  alaposan  bebizonyítottak  —  későbbi,  XVII.  századi 
eredetű. 

De  a  hol  a  czímerábrázolatok  nem  jelenetesek  is,  azok 
jelképes  jelentősége  kétségbevonhatatlan.  A  Záray  czímer 
éppen  olyan  kvodlibetszerű,  mint  a  Jagelló  királyok  korából 
a  Fűzy,  attaki  Bosnyák  s  talán  a  Kállay;  szövegében  le  van 
írva  az  egyes  motívumok  értelme  és  jelentősége  is.  Leírja, 
hogy  a  veres  kalapos,  szakállas  emberfő  azon  német  lándzsás 
feje,  a  kit  Záray  a  csata  hevében  levágott.  Szintúgy  kétségbe¬ 
vonhatatlan  a  Vécsey,  Serpilius,  Szentkatolnai-Bak,  chani  Noeh 
családok  czímereinek  jelképes  jelentősége. 

Izabella  királyné,  királyi  férje  halála  után  néhány  eset¬ 
ben  szintén  élt  a  czímeradományozás  jogával.  Három  czímer- 
adománya  ismeretes:  mármarosi  Szigethy  Pál  deáké  1545-ből, 
somosdi  Székely  Balázsé  1547-ből  és  zuthori  Szabó  Lukácsé 
1548-ból.1  Ez  is,  mind  a  három  pajzsczímeradományozás  olasz 
renaissance  modorban,  bár  már  ezeknél  úgy  kivitelben,  mint 
a  szerkezetre  nézve  a  hanyatlásnak  igen  szembeötlő  jelei 
mutatkoznak. 

A  Székely  Balázs  czímerpajzsánál  nincsenek  takarók,  a 
pajzsalakok  az  attaki  Bosnyák-  és  Záray-  czímert  juttatják 
eszünkbe.  A  kék  és  aranyban  osztott  pajzsban  felül  veresruhás 
lebegő  kar,  fokosának  hegyes  végével  egy  az  alsó  mezőben 
fekvő  (?)  veresruhás  török  fejét  látszik  ütni.  A  török  mellén 


1  A  Szigethy  Pál  czímerénél  az  előző  olasz  minták  szerint  a 
czimer  hátterét  a  pajzs  karimája  és  a  keret  között  takarók  töltik  ki, 
csakhogy  nem  lévén  a  pajzson  sisak,  a  takarók  a  pajzs  felső  karimájá¬ 
nak  közepéből  indulnak  ki  s  ezek  elég  heraldikátlanul  zö’d  és  viola- 
szinűek,  holott  a  czímer  pajzsa  kék  és  aranyban  osztott,  a  czímerállat, 
az  osztási  vonalból  növekvő  griff  színe  fekete.  (Ismertetve:  Turul  IV.  k. 
47.  eredetije  b.  Bálintitt  József  levéltárában  Nagy-Enyeden.) 

arany  teli  hold  van.  (Hiteles  másolata  és  hasonmása  Borsod 
megye  levéltárában.)  Zutori  Szabó  Lukács  czímerlevele  nagyon 
szerény  kis  oklevél,  egyszerű  czímerfestménye :  kék  pajzs, 
benne  veresruhás  kar,  markában  görbe  kardot  tart.  (Kiállítva 
az  ezredéves  kiállításon.) 


Szigethy-czímer. 


János  Zsigmond  választott  királynak,  az  utolsó  Szapo- 
lyainak,  csak  két  czímeradománya  ismeretes,  egyik  a  Kothek 
Andrásnak  1560-ik  évben  Gyulafehérváron  adományozott  armá- 
lis.  Ez  is  csak  pajzsczímer-adományozás.  A  renaissance  veres 
pajzsban  arany  sisak  van,  mely  balharánt  helyzetben  nyíllal 
van  átlőve.  Egyik  tudósunk  a  czímerfestményre  nézve  azt 
jegyezte  meg,  hogy  az  valószínűleg  utólagosan  lett  az  armá- 

lisba  befestve,  bár  dr.  Szendrei  azt  írja  „Magyar  viseletképek 
czímerleveleinkben"  czímű  tanulmányában,  hogy  az  ilyen 
alakú  gerezdes,  orrvassal  és  rákpánczélos  nyakvédővel  ellátott 
sisakokat  e  korban  a  magyar  huszárság  viselte  s  így  ez  mint 
hadi  viseletkép  is  érdekes.  A  másik  a  Szabó  Balázs  armálisa, 
az  1564-ik  évben  Kolozsváron  kiállítva,  szintén  pajzsczímer: 


veresben,  zöld  hármas  halomra  illesztett  arany  koronán  könyöklő 
zöldruhás  kar,  markában  balharánt  irányban  egyenes  pallost  tart.1 

Az  olasz  renaissance  pajzsczímeradományozás  a  Szapo- 
lyai-ház  kihaltával  sem  szűnt  meg  Erdélyben.  Szórványos  pél- 

1  János  Zsigmond  egy  harmadik  armálisának  is  van  nyoma,  a 
Liszay,  másként  Literati  Ferencznek  adományozott  czímer,  mely  1587- 
ben  lett  adományozva.  A  czímer  aranyban  daru,  mely  emelt  jobb  kar¬ 
mában  golyót  tart.  (Siebmacher,  368.  1.  277.  tábla.) 

dáit  látjuk  az  erdélyi  fejedelmek  egyes  czímeradományaiban, 
minők  Báthory  Zsigmondé  Gyulay  Balázs  részére 1  és  Báthory 
Andrásé  Fenessy  István  részére,2  mindkettő  a  század  utolsó 
éveiből.  Az  utóbbi  az  Erdélyben  kiállított  legdíszesebb  armá- 
lisok  közé  tartozik. 

Az  elmondottakból  látjuk,  hogy  a  királyi  kanczellária  és 
czímerfestői  a  budai  várból  a  királyi  udvarral  együtt  Erdély 
felé  húzódtak  s  végre  Gyulafehérváron  ütöttek  állandó  tanyát. 
A  miniator  művészek  nyomait  az  1533-ik,  esetleg  1535-ik  éven 
túl  nem  találjuk,  csakhogy  utódaik,  ha  a  miniatori  művészetben 
nem  is,  de  a  heraldikai  stílben  követték  az  elődök  nyomdokait. 

Erdélyben  új  hazát  hódítottak  meg  a  heraldikának  s  ez 
külön  fejedelemséggé  alakulva,  átvette  a  gyulafehérvári  királyi 
kanczellária  heraldikai  hagyományait.  Az  erdélyi  fejedelmek 
czímerfestői  rossz  iskolában  tanultak  s  lassanként  elfeledték 
az  olasz  iskola  előnyeit  is  és  gyártották  nagy  számban  az 
erdélyi  armálisok  heraldikai  tévedéseit,  ellátva  a  pajzsczímert 
sisakkal,  a  sisakot  koronával  és  „különböző  színű"  takarókkal. 

Az  erdélyi  czímerek  a  heraldika  legmélyebb  sülyedését 
mutatják,  de  hanyatlásuk  útját  követve,  azon  eredményre 
jutunk,  hogy  ezek  a  Mátyás  király,  a  Jagellók  és  a  Szapolyaiak 
udvarában  dívó  olasz  renais sáncé  heraldikai  modor  elferdült, 
félreértett  fattyúhajtásainak  tekintendők. 


III. 

A  XVI.  században  az  olasz  renaissance  pajzsheraldika, 
mintegy  nemzeti  szokásnak,  nemzeti  hagyománynak  tekintetett, 
mint  a  mely  még  sokszor  visszasiratott  igazságos  Mátyás 
király  korából  származott  s  ez  irányt  nemcsak  nemzeti  feje¬ 
delmeink  követték  czímeradományaikban,  hanem  tért  hódított 
az  a  heraldika,  a  művészet  és  műipar  egyéb  ágazatainál  is. 

Ha  az  1526 — 1600-ig  terjedő  időkből  a  gyűrűpecséteket 
vizsgáljuk,  meggyőződünk,  hogy  ezek  csekély  kivétellel,  mind 

1  Turul,  VII.  k.  97.  I. 

8  Eredetije  a  Magyar  Nemzeti  Múzeumban. 

pajzspecsétek;  sisak,  sisakdísz  és  takarók  nélkül,  a  pajzs 
felső  karimáján  a  tulajdonos  nevének  kezdőbetűivel.  De  a 
pajzs  ezen  felső  karimájánál  nagyon  gyakran  látunk  egy  csil¬ 
lagot  és  egy  félholdat,  emlékeztetőt  a  török  harczokra.  A 
csillag  és  félholdnak,  mint  a  magyar  heraldika  egyik  igen 
gyakran  alkalmazott  czímerképének  ez  volt  első  jelentkezése 
s  ez  úton  jutott  be  már  a  XVI.  század  végén,  de  főképen  a 
XVII.  század  folyamán  számtalan  esetben  a  pajzsfőbe,  mint 
egy-egy  főczímeralak  kísérete. 

A  pajzsczímer  divata  volt  aztán  oka  annak,  hogy  miután 
nagyon  sok  jeles,  régi  családunk  czímere  csak  a  XVI.  század¬ 
beli  pecsét  után  maradt  reánk,  ezeknél  csakis  a  pajzsalakot 
ismerjük,  nem  egyszersmind  azok  sisakdíszét  is.  Ilyenek  a 
Szalók-nemzetségből  származó  Balayak,  az  Ogmánd-  nemzet¬ 
ségből  a  Kechetyek,  a  Bél-nemzetségből  származó  Bekölczeiek, 
a  Csolt-nemzetségből  származó  Ábránffyak,  a  Tyukod-nem- 
zetségből  származó  Gerendyek  és  nagyon  sok  mások  czímerei. 

De  nemcsak  a  kisebb  gyűrűpecséteken  látjuk  a  pajzs¬ 
czímer  ezen  szokását,  hanem  előkelő  főurak  nagyobb  pecsé¬ 
tem  is.  Könnyen  hozzáférhető  példákul  idevonatkozólag  felhozom 
e  korból  a  Perényi  Imre,  Czibak  Imre,  Fráter  György,  Petrovics 
Péter  és  Illésházi  István  pecsétéit.1 

A  pecsétnyomóknak  —  a  melyekre  ezen  czímerek  ki¬ 
vésve  voltak  —  technikája  nagyon  különböző  volt.  A  XVI. 
század  műötvöseinek,  a  pecsétvésés  művészetében  is  nagy  jár¬ 
tassága  volt.  A  czéh  gyakran  egy-egy  pecsét  művészies  kivé¬ 
sését  tűzte  ki  remekül  a  felszabadulandó  legénynek.  Ezen 
műötvösök  ellátták  azután  az  országos  főhivatalok  viselőit,  a 
főurakat,  a  városok  nemeseit  és  polgárait,  nagyon  szépen  vésett 
pecsétnyomókkal  és  pecsétgyűrűkkel  még  a  XVII.  században 
is.  Nádasdy  Tamás  és  Wesselényi  Miklós  nádorok,  továbbá 
gróf  Csáky  István,  Mágochy  Ferencz  pecsétéi,  az  első  a  XVI., 
a  többi  a  XVII.  századból,  szépségükkel  ma  is  bámulatunkat 
költik  fel. 

Mást  tapasztalunk  a  vidéken  lakó  nemes  urak  pecsétéinél. 
A  vidéki  nemes  urak  még  a  XVI.  században  sem  sokat  gon- 

1  Megjelentek  a  Szilágyi-féle  Magyar  Nemzet  Történetében. 


A  XVÍ.  SZÁZAD  HERALDIKÁJA 


121 


doltak  czímerükkel.  Érdekes  példa  erre  a  Rathold-nemzetségből 
származó  Putnoky  Affra,  Puthnoky  Istvánné  1531.  évből  szár¬ 
mazó  levele,  melyben  rokonának,  szintén  Puthnoky  Imre  főis¬ 
pánnak,  a  többek  között  azt  írta :  „És  te  kegyelmed  ha  Zoláthy 
Mihályt  találja,  hát  mondja  meg  neki,  hogy  az  ő  czímerét 
egyébnek  nem  lelhetem,  hanem  két  „puplikán"  madár  tart  egy 
gyűrűt."1  Tehát  a  régi  —  most  már  rég  kihalt  —  Szóláthy- 
család  egyik  tagja  egy  idegenhez  fordul,  hogy  családja  czímerét 
megismerje. 

De  volt  a  középnemesség  czímertörténetének  egy  másik 
ellensége  is,  a  vándorpecsétvésők.  Ezekről  egyik  értekezésemben,2 
a  következőket  írtam  :  „A  vándorpecsétvésők  igaz,  nagy  kényel¬ 
mére  voltak  a  harczok  fáradalmait  nemzeti  udvarházaikban 
pihenő  középnemességnek,  a  midőn  őket  otthonukban  felkeresték 
s  ellátták  pecsétnyomókkal,  melyekkel  leveleiket  pecsételték  és 
aláírásaikat  hitelesítették.  De  annál  nagyobb  kárára  váltak  a 
későbbi  heraldikai  kutatásoknak.  Mert  ezen  vándor  pecsét¬ 
metszők  mesterségük  legalsóbb  fokán  állottak,  nem  voltak  arra 
képesek,  hogy  a  nemes  urak  gyakran  komplikált  czímereiket 
kivéssék,  saját  ügyességükhöz  mért,  pajzsba  foglalt  egyszerű 
szimbólumokat  véstek  a  pecsét  mezejére,  melyet  aztán  a  meg¬ 
rendelő  nevének  reávésett  kezdőbetűi  hitelesítettek. 

Ezen  szimbólumokban  gyér  volt  a  választék.  A  virág¬ 
cserépből  kinövő  három  rózsa,  a  szívből  növő  három  rózsa,  a 
nyíllal  kétoldalt  átlőtt  égő  vagy  nem  égő  szív.  A  harczedzett, 
életük  nagy  részét  a  csaták  zajában  eltöltött  férfiak,  a  virág¬ 
cserépből  kinövő  három  rózsát  nagyon  is  szelid  szimbólumnak 
tartották,  s  inkább  választottak  egy  oroszlánt  karmaiban  karddal, 
vagy  egy  kart  karddal,  melyek  őket  tábori  életükre  s  a  harczok- 
ban  véghezvitt  vitézi  tetteikre  emlékeztette.  Az  így  választott 
szimbólumot,  néha  még  unokáik  is  használták  s  e  mellett  gyakran 
feledésbe  ment  a  tulaj donképeni  családi  czímer  ismerete  is." 

Czímerismereteinkre  nézve  mindig  kiváló  fontosságúak 
voltak  a  sírkövek.  Az  ezeken  kivésett  szobrászati  munkák  voltak 


1  Thaly  K. :  Egy  czímerész  nő  a  XVI.  század  elején.  Arch.  Ért. 
Régi  foly.  XII.,  348. 

2  A  kar,  a  magyar  heraldikában.  Turul,  XVI.  14. 

legavatottabb  tolmácsolói  egyes  korszakok  divatjának,  ízlésének 
és  modorának.  Ha  a  tárgyalt  korszakunkból  származó  sírköveink 
sorozatán  végigtekintünk,  úgy  találjuk,  hogy  az  egyes  felvidéki, 
többnyire  németajkú  szabad  királyi  városok  templomában  lévő 
ott  élt  egyének  sírköveitől  eltekintve,  az  országos  egyének  sír¬ 
köveinél  igen  sok  esetben  ismét  csak  az  olasz  pajzsczímert  találjuk. 

A  főpapok  czímereinél  általában  a  sisak  és  sisakdísz 
helyét  a  főpapi  jelvények  foglalják  el,  de  a  hol  ezt  mellőzik, 
ott  sem  helyettesítik  azt  a  czímer  sisakdíszével. 

Az  1527 — 1600-ik  évig  terjedő  korból  a  következő  sír¬ 
köveket  sorolom  fel:  Várallyai  Szaniszló  (Szepeshely,  1548), 
Ujlaky  Ferencz  (Pozsony,  1555),  Battyhány  Boldizsár  (Német- 
újvár,  (1560),  Görgey  Ferencz  (Topporcz),  Balassa  Menyhért 
(Széleskút,  1568),  Báthory  András  (Máriavölgy,  1568),  Bocskay 
András  (Gálszécs,  1579)),  Keczer  Ambrus  (Keczer-Peklén,  1579), 
Nádasdi  Darabos  László  (Sopron,  1585),  Triebel  Gergely  (Lőcse, 
1593),  Monaky  Péter  (Lazony,  1599)  és  a  XVII.  század  első 
évéből  1600-ból  Darholcz  Kristóf  síremléke  a  demjétei  temp¬ 
lomban  Sáros  megyében  e  felírással:  „hódié  mihi  cras  tibi“. 

Ezen  sorozatban  az  utolsó  a  XVII.  század  első  évéből 
való.  Az  évszám  azt  mutatja,  hogy  az  olasz  pajzsheraldika 
divata  az  egész  XVI.  század  folyamán  fennállott,  a  sírkövek 
sorozata  pedig  azt,  hogy  ezen  divat  az  egész  ország  területén 
el  volt  terjedve ;  az  Ausztriához  közel  eső  Pozsonyban  éppen 
úgy,  mint  a  német  befolyás  alatt  álló  Szepességen ;  a  lengyel 
határokat  érintő  Zemplén  vármegyében  úgy,  mint  a  Stiriával 
határos  Vas  megyében. 

Ugyanezt  mutatják  egyéb  műépítészeti  emlékeink  is.  A  pajzs 
heraldikájával  találkozunk  a  bittsei  kastély  kapuzatán  (1574), 
az  ungvári  várkastélyon  (1598),  a  gyulafehérvári  Bethlen-házon, 
Fráter  György  kolozsvári  egykori  palotájának  díszítményei  között 
(1541)  és  a  Büdi  Mihálytól  1536-ban  megújított  munkácsi  csúcs¬ 
íves  templom  falán. 

Hogy  a  műipar  egyes  ágazatainál  is  dívott  a  pajzsheral¬ 
dika,  bizonyítják  XVI.  századbeli  régi  nyomtatványaink  czímer- 
díszítményei,  a  krasznahorkai  híres  Bebek-ágyúk  s  különösen 
a  műötvösségnél  régi  kelyheink;  ezek  között  első  sorban  Losonczy 
Antalnak  az  1548-ik  évből  származott  óriási  ezüst  kancsója. 

Ferdinánd  ellenkirály  a  maga  részéről  szintén  osztogatta 
a  czímert  és  a  nemességet.  Eleintén  gyérebben,  utóbb,  mint 
egyedüli  uralkodó  sűrűbben.  Székhelye  Bécs,  tartózkodási  helyei 
Prága,  a  birodalmi  gyűlések  alatt  Regensburg ;  Magyarországon 
ő  ugyan  Budáig,  de  utódai  csak  Pozsonyig  és  Sopronig  hatoltak. 
Ezen  két  városban  keltek  Magyarországban  adományozott  armá- 
lisaik  is,  melyeknek  czímereit  a  nyugaton  dívó  német  renais- 
sance  modorban  festették. 

Azonban  csodálatosképen  az  eddig  ismert,  I.  Ferdinándtól 
adományozott  legrégibb  magyar  vonatkozású,  született  magyar 
embernek  adományozott  armálisba,  a  Meszes  Gergely  névre 
hamisított  1528.  évben  kelt  armálisba  festett  remek  kivitelű 
czímer  sajátságos  vegyüléke  az  olasz  és  a  német  renaissance- 
nak.  Itt  a  pajzs,  a  leghibátlanabbul  megfestett  német  tárcsa, 
ugyanilyen  a  reáillesztett  csőrsisak  is,  a  pajzsalak  és  sisak¬ 
dísz  egymáshoz  való  arányai  kifogástalanok,  de  már  a  takarók 
teljesen  megfelelnek  az  olasz  renaissance  festők  által  festett 
czímerek  takaróinak,  a  mennyiben  nemcsak  a  pajzsot  körítik, 
de  a  keretet  is  teljesen  betöltik,  a  mint  azt  a  Jagellóktól 
adományozott  czímereknél  látjuk  és  a  keret  kimagasló  orom¬ 
díszén  is  ott  ékeskednek  a  kedvelt  olasz  delfinmotivumok. 

Ez  kétségtelenül  német  mester  munkája. 

I.  Ferdinándnak  ezt  követő,  de  még  ellenkirály  korából 
származó  armálisaiban  a  festett  czímerek,  mellőzve  a  német 
irányt,  tisztán  olasz  renaissance  stílban  készülnek.  Bornemisza 
Benedek  1533-ban  kelt  armálisa,  a  Füzy-  vagy  Záray-czímerhez 
hasonló  lebegő,  egymással  össze  nem  függő  képtelen  czímer- 
alakjaival,  valamint  Igali  Ferencz  1539.  évi  armálisa,  bár  mind¬ 
kettő  Bécsben  kelt,  de  a  legkövetkezetesebb  olasz  renaissance 
modorban  vannak  megszerkesztve,  úgy  a  festett  czímerképen, 
mint  az  oklevél  szövegébe  bevett  czímerleírásban.  Az  utóbbinál 
a  kettő  nem  egyezik  ugyan,  de  a  szöveg  kiegészíti  a  festmény 
hiányait.  A  czímerfestmény  díszes  keretbe  foglalt  pajzsczímer, 
a  szöveg  sisakot  is  helyez  a  pajzs  fölé  s  a  takarók  helyett  — 

a  szöveg  szerint,  —  a  pajzs  két  oldalát  virágok  és  virág¬ 
levelek  körítik. 

Ezen  I.  Ferdinánd-féle  olasz  modorban  festett  armális- 
czímerek,  nemcsak  a  véletlen  munkái,  nem  valamely  munka 


Meszesi  Gergely  czímere. 


nélkül  maradt  olasz  miniator  alkalmazása  következtében  állottak 
elő,  hanem  megfontolt  czélzatosság  eredményei.  Az  armálisokba 
festett  czímerek  olaszos  modora  ezen  időben  a  magyar  ízlésnek 
jobban  megfelelt,  az  adományozás  értékének  növelését  volt 

hivatva  elősegíteni,  egyenlő  értékűvé  tenni  János  király  czímer- 
adományaival. 

Mihelyt  azonban  Ferdinánd  nem  volt  többé  ellenkirály, 
hanem  egyedüli  uralkodó,  nem  gondolt  tovább  a  magyar  ízlés¬ 
sel,  hanem  behozta  a  magyar  heraldikába  is  a  német-római 


Boroemisza-czímer. 

császárságban  dívó,  német  renaissance  modort.  E  modor  kétség¬ 
telenül  jó  hatású  volt  a  magyar  heraldikára,  mely  az  olasz 
befolyás  alatt  több  mint  félszázad  óta,  a  különben  is  csekély 
heraldikai  érzékkel  megáldott  magyarok  között  sok  szabály¬ 
talanságra  és  ízléstelenségre  vezetett. 

A  német  renaissance  eltérése  a  klasszikus  heraldikától 
nálunk  is  csak  a  heraldika  általános  hanyatlásában  nyilatkozott. 

A  XVI.  század  közepe  már  nem  volt  többé  a  harczjátékok 
ideje,  azon  harczjátékoké,  melyek  pár  század  előtt  a  heral¬ 
dikát  teljes  fényében  kifejlesztették.  —  A  XVH.  századi 
armálisok  sablonos  szövegében  ugyan  benne  van  az  is,  hogy 
az  új  nemes  az  adományozott  czímert  csatákban,  viadalokban, 
harczokban,  gerelydobálásoknál,  tornáknál,  párviadaloknál  s 
minden  más,  nemest  illető  hadi  gyakorlatoknál,  pecséteken, 
vitorlákon,  edényeken,  kárpitokon,  gyűrűkön,  zászlókon  pajzso¬ 
kon,  sátrakon,  házakon,  temetkezéseknél  egyaránt  használhatja, 
de  a  való  életben,  a  lőpor,  ágyú  és  puska  korában,  a  harcz¬ 
játékok  letüntével  a  czímer  használata  már  csak  a  pecsétekre 
és  a  műiparczikkekre,  bútorokra,  serlegekre,  kárpitokra,  kas¬ 
télyok  homlokzatára  s  halotti  czímerekre  szorítkozott.  S  miután 
a  valóságban  sem  pajzson,  sem  sisakon  nem  viselték,  ez  volt 
oka,  hogy  az  újonnan  adományozott  czímerek  legtöbb  esetben 
elvesztették  azon  nemes  egyszerűséget,  a  melyet  a  való  életben 
való  viselésük  megkívánt ;  szerkezetük  szövevényesebb,  ter¬ 
hesebb,  —  mondjuk  —  heraldikátlanabb  lett.  És  mivel  már 
használatuk  leginkább  műipari  tárgyakra  szorítkozott,  lassan¬ 
ként  divatba  jöttek  a  heraldikai  díszek,  a  több  sisak,  pajzs¬ 
tartók,  jelmondatok,  melyek  mind  a  heraldika  hanyatlásának  jelei. 

Az  első  Habsburgoktól  adományozott  régibb  czímerek  a 
későbbi  magyar  heraldikának  kétségtelenül  legjobb  termékei. 
I.  Ferdinándnak,  Miksának  és  különösen  Kudolfnak  a  prágai 
várban  kiállított  armálisai,  heraldikai  szépség  tekintetében, 
messze  túlhaladják  a  már  tárgyalt  olaszos  heraldika  termékeit. 
Az  egységes  pajzsmezőt  nem  tartják  a  czímer  szükséges  fel¬ 
tételének  s  bár  a  pajzsmező  megosztásánál  a  színezésben  nem 
követik  a  régi  klasszikus  idők  mestereit,  de  ezen  megosztott 
alapra  vagy  alapokra  szépen  stilizált  czímeralakokat  festenek 
s  úgy  ezek  megfestésénél,  mint  a  czímer  szerkezetének  arányai¬ 
nál,  híven  követik  az  azon  korban  élt  és  működött  czímerfestő 
és  rajzoló  német  művészek  nyomdokait. 

Annak  is  akadunk  némi  nyomaira,  hogy  ezen  első  Habs¬ 
burgok  a  Németországban  dívó  heraldikai  stílus  mellett,  a 
nemesség  s  a  czímerviselők  között  ott  szokásos  rangfokozatot 
is  igyekeznek  átplántálni.  Németországban  a  polgári  czímerek 
sisakjait  a  nemesség  sisakkoronája  helyett  a  tekercs  (Wulst) 

ékesítette  s  e  sisak  zárt  volt,  míg  a  nemességi  pántos.  Az 
első  Habsburgok  a  magyar  armálista  nemességet  nem  nézték 
többre,  mint  a  német  czímeres  polgárságot  s  ezért  nagyon 
gyakori  a  tőlük  adományozott  czímereken  a  zárt  sisak  és  e 
sisakon  a  tekercs.  Hogy  ez  nemcsak  véletlenből,  a  czímerfestő 


Igali  Ferencz  czímere. 


szeszélyéből  történt  így,  hanem  öntudatos  szándék  kifolyása 
volt,  érdekesen  illusztrálja  a  Payzoss-levéltárban  egy  czímer- 
kérő  levél. 

Thury  másként  Paakó  András  1578.  évben  nemességet 
és  czímert  kért.  A  királyi  kanczelláriában  reáfestették  a 
czímertkérő  levélre  az  adományozandó  czímert,  mely  kék  pajzs¬ 
ban  arany  koronából  emelkedő  zöld  cserfa  makkokkal ;  tetején 

arany  madár  áll,  melynek  nyaka  élűiről  nyíllal  van  átlőve. 
A  pajzsra  koronás  nyílt  sisak  van  helyezve,  melyen  a  pajzs¬ 
alak  ismétlődik.  A  festésen  a  sisak  pántjai  és  koronája  — 
mely  utóbbi  itt  inkább  a  pajzsalak  ismétlésének  volna  tekin¬ 
tendő  —  többszörös  erős  tollvonásokkal  van  keresztülhúzva. 
És  valóban  az  armálisba  festett  czímeren  a  sisak  pántjai  s  a 
sisakra  illesztett  korona  mellőzve  vannak,  sőt  még  a  madár 


Thury-czímer. 


színe  is  feketére  van  változtatva,  mert  amaz  az  armálista 
nemeshez  nagyon  is  előkelőnek  látszott. 

Erre  egy  másik  példa  a  Nemzeti  Múzeum  levéltárában 
van :  Derochy  János  czímerkérő  levele  1582.  évből.  A  czímer, 
egy  hármas  zöld  halomból  növekvő  fehérruhás  szerecsen, 
jobbjában  pallost,  baljában  levágott  törökfőt  tart.  A  sisak 
pántjai  és  koronája  erős  tollvonásokkal  ki  vannak  törölve  s 
ez  eljárás  okadatolva  is  van  a  czímerpajzs  mellé  írott  eme 
megjegyzéssel :  „est  servitor  Yalentini  Balassa". 

Azonban  ezen  idegenből  átplántált  heraldikai  szokások 
Magyarországon  gyökeret  nem  verhettek  s  a  későbbi  czímer- 
adományok  azt  mutatják,  hogy  ezek  átplántálásával  fel  is 
hagytak,  sőt  megmaradtak  azon  régi  magyar  szokásnál  is,  a 
mely  szerint  az  armálisokban  az  adományozott  czímereket  az 
oklevél  elejére  helyezték,  holott  Ausztriában  s  a  császárság 
tartományaiban  az  armális  közepére  festették.  De  a  czímerek 
itt  nem  követték  a  heraldikai  udvariasság  szabályait,  nem 


Derochy-czímer. 


fordultak  szembe  —  miként  Zsigmondkori  czímereink  —  az 
adományozó  uralkodó  nevével,  a  czímer  és  czímeralakok  helyzete 
nem  lett  korlátozva  s  ezek  szabadon  követhették  azon  irányt, 
a  mely  a  heraldika  szabályainak  megfelelt. 

A  czímerszimbolikának  a  szövegben  való  magyarázata 
e  korban  a  Habsburgok  trónraléptével  egészen  más  irányban 
nyilatkozik,  mint  a  mohácsi  vész  előtti  armálisokban.  Ott  az 
egyidejűleg  adományozott  czímeralakok  jelképes  magyarázatát 
adja  a  szöveg,  itt  ez  különösen  czímerbővítéseknél,  több  czímerek 
összetételénél  jön  elő,  a  mikor  régi  czímerek  alakjainak  eről- 

Csoma  József :  A  magyar  heraldika  korszakai.  9 

tetett  jelentéseit  alkalmazza  az  adományos  szerzett  érdemeire 
s  egyes  jellemvonásainak  magyarázatára. 

Ennek  illusztrálására  álljon  itt  Erdődy  Tamás  1580.  évi 
grófi  diplomájából  azon  czímer  magyarázata,  a  melyet  I.  Mátyás 
király,  több  mint  száz  évvel  elébb  Bakócz  Bálintnak  adomá¬ 
nyozott.  Ezen  czímer  itt,  az  eredetitől  csak  a  pajzs  színére 
nézve  különbözik.  Veresben  alul  fél  aranykerék,  belőle  növekvő 
szarvassal.  . 

A  magyarázata  ez :  „A  kerék  a  veres  mezőben  jelzi  ezen 
világ  gyors  folyását,  mindennemű  —  a  veres  szín  által  jelzett  — 
szerencsés  eseményeivel  és  ezer  bajaival,  melyeken  keresztül 
ti  mégis,  mint  egy  mindenkitől  megvetett  és  elhanyagolt  szarvas, 
az  erény  göröngyös  utjain,  a  fent  elmondott  tisztességhez  és 
az  örökös  hírre  méltó  grófi  ranghoz  jutottatok;  ezért  áll  a 
pajzs  szívében  ezen  ti  családi  czímerjelvényetek.*  j 

Ezen  magyarázatra  alig  gondolt  jó  Mátyás  királyunk, 
midőn  kedvelt  hívét  ezen  czímerrel  megajándékozta.  í 

Az  elmondottakból  láttuk,  hogy  az  olasz  renaissancí 
befolyás  —  melynek  a  köztudat  mintegy  nemzeti  jellegei 
tulajdonított  —  a  mohácsi  vész  után  is,  az  egész  századot 
keresztül  fenntartotta  magát  a  magyar  heraldikában ;  előbfc 
önállóan,  majd  küzdve  a  német  renaissance-al,  melyet  a  Habs- 
burg-ház  ültetett  át  hozzánk.  Ez  utóbbi  a  század  vége  felé 
mind  több  tért  nyert,  de  egészen  csak  a  következő  században 
érvényesülhetett,  a  mikor  a  heraldikának  teljes  hanyatlása  is 
bekövetkezett. 

A  teljes  hanyatlás  kora. 


I. 

X. 

A  magyar  heraldika,  mint  általában  a  heraldika,  a  XVII. 
század  beálltával  lép  legmélyebb  hanyatlásának  korszakába. 
A  heraldika  ekkor  már  gyakorlati  fontosságát  teljesen  elvesz¬ 
tette,  csakis  dekoratív  fontosságát  tartotta  meg,  mint  a  kivált¬ 
ságos  nemesség  jelzője  s  éppen  ezért  a  műépítészet,  festészet, 
műipar,  ezen  dekoratív  irányban  igyekeztek  a  czímert  fejlesz¬ 
teni  s  érvényre  emelni  annak  olyan  külső  díszeit,  a  melyek  a 
heraldika  fénykorában  nem  képezték  a  czímerek  alkatrészeit, 
minők:  a  czímertartók,  érdemrendek,  zászlók,  jelmondatok, 
nyakdísz,  köpeny  és  rangkoronák. 

Különösen  az  utóbbiak. 

Az  elébb  említettek  egynémelyike  már  a  XIIL  századig 
felviheti  első  nyomait,  de  a  rangkorona  tisztán  a  XVII.  század 
találmánya.  A  főbb  nemesség  hiába  igyekezett  a  sisakon  rang¬ 
jelző  megkülönböztetéseket  tenni,  hiába  hozta  divatba  a  pántos 
sisakot  a  csőrsisak  helyett,  hiába  igyekezett  némely  országok¬ 
ban  a  pántok  számával  jelezni  rangja  előkelőségét,  az  alsóbb 
nemesség  és  a  czímeres  polgárság  csakhamar  elsajátította  ezen 
rangjeleket.  Végre  feltalálták  a  rangkoronákat,  a  melyek  a 
legszabatosabban  meghatározzák  a  nemesi  rangfokozatokat  s 
a  melyek  a  közhasználatban  elterjedve,  a  XVUL  század  köze¬ 
pétől  kezdődő  heraldikai  korszaknak  legjellemzőbb  ismertető  jele. 

9* 

A  tárgyalandó  kor  közelébb  esvén  hozzánk,  heraldikai 
forrásai  is  kimerítőbbek.  Pecsétekre,  sírkövekre,  épületekre, 
faragott,  műipari  czikkekre  vésett,  ősök  arczképeire,  sőt  már 
czímerkönyvekbe  festett  czímerek  sorozata  áll  rendelkezésünkre 
ezen  korszak  heraldikai  ízlésének  tanulmányozásánál. 

A  főforrás :  a  pecsétek.  Ezeknek  nagy  száma  egész  tel¬ 
jességében  fenntartotta  az  akkor  élő  összes  nemesi  családok 
czímereit.  A  legháládatosabb  kútfő,  mert  minden  egyes  oklevél 
egy-egy  adat,  de  nálunk  egyszersmind  a  legkevésbé  hiteles. 
Adatai  csak  nagy  óvatossággal  s  a  legszigorúbb  kritikával 
fogadhatók  el. 

Hogy  a  nemesség  nagy  része  nem  a  saját  czímerével 
ellátott  pecsétnyomókkal  pecsételt,  ez  olyan  gyakori  eset,  hogy 
alig  van  4 — 5  pecséttel  ellátott  okirat,  a  melyen  2 — 3  alá¬ 
írásnál  az  aláírók  neve  mellett  ne  idegen  pecsét  volna  ütve. 
E  mellett  nagy  a  száma  az  emblémákkal,  intagliókkal  ütött 
pecséteknek  is.  Legkönnyebb  a  tévedés  az  olyan  pecséteknél, 
a  melynek  igazi  vagy  téves  volta  nem  mindig  igazolható,  midőn 
a  pecsétnyomó  tulajdonosai  nevük  kezdőbetűivel,  de  néha  teljes 
nevükkel,  valódi  czímerüktől  elütő  czímert  hitelesítenek.  Ez 
az  előkelőbb,  ismertebb  czímerű  nemességnél  könnyen  ellen¬ 
őrizhető,  de  a  szerényebb  sorsúaknái  csak  a  véletlen  vezethet 
a  téves  adat  helyreigazítására. 

Példaképen  felhozhatjuk  Rákóczy  Zsigmondot,  az  erdélyi 
fejedelmet,  ki  általában  ismert  czímere  helyett  —  a  fejedelem¬ 
ségét  megelőző  időkben  —  gyakran  pecsétel  egy  koronából 
növekvő  egyszarvút  ábrázoló  gyűrűpecséttel,  még  pedig  ez  két 
gyűrűjére  is  reá  van  vésve,  egyikre  nevének  kezdőbetűivel, 
másikra  teljes  nevével.  A  Haller-család  czímere  is  ismeretes, 
részben  még  Nürnbergből  hozták  magukkal,  Haller  György 
1631-ben  olyan  köriratos  nagy  pecséttel  pecsétel,1  a  melynek 
két  sisakdísze  egyezik  ugyan  a  család  czímerével,  de  a  pajzs 
alakja  sárkánytól  körített,  balra  ágaskodó,  kettősfarkú  oroszlán. 
Ez  a  czímerállat,  ilyen  elhelyezésben  a  Haller-czímerben  nincs 
meg.  Bernátfalvi  Bernáth  László  1696-ban  nevének  kezdő¬ 
betűivel  hitelesített  czímeres  pecsétje2  a  pajzsban  kar,  markában 

1  Csoma-ltár. 

s  U.  o. 

egyenes  tőr  s  ettől  kétoldalt  egy-egy  búzakalász,  sisakdísz : 
három  búzakalász.  Ezen  pecsét  mellé  van  ütve  testvérének, 
Bernáth  Jánosnak  pecsétje,  a  család  valódi  czímer  ével.1 

Ezek  és  ezekhez  hasonló  nagyszámú  esetek  mutatják,  hogy 
a  magyar  nemesség  ezen  korban  sem  viseltetett  igaz  érdeklő¬ 
déssel  és  szeretettel  családi  czímere  iránt,  nem  úgy,  mint  a 
szomszéd  németek,  hol  a  nemesség  féltékenyen  őrködött  családi 
czímere  felett,  s  törvény  előtt  keresett  magának  elégtételt  a 
czímerbitorlók  ellen. 

A  hanyatlás  ezen  korszakában,  a  magánczímerpecsét 
használatánál  időnként  Mlömböző  szokásokat,  úgyszólván 
divatokat  külömböztethetünk  meg. 

A  XVII.  század  beálltával,  —  miként  az  előző  századok¬ 
ban,  —  még  most  is,  zöldes  pecsétviaszra  illesztett  papirosba 
nyomták  a  pecséteket,  még  pedig  mindig  a  teljes  czímert,  a 
tulajdonos  nevének  kezdőbetűivel  vagy  teljes  köriratával  hite¬ 
lesítve.  Ez  a  századnak  mintegy  közepéig  dívott,  a  mikor 
általános  lett  a  veres  pecsétviasz  használata  s  ezentúl  köz¬ 
vetlen  a  viaszba  nyomták  a  pecséteket  a  fedőpapiros  mellőzé¬ 
sével.  Ezen  újítás  nagy  előnyére  vált  a  heraldikának,  mert  a 
papírral  letakart  pecséteknél  nagyon  élesnek  kellett  lenni  a 
vésetnek,  hogy  azon  a  czímerábrázolás  világosan  kidombo- 

1  Van  eset  reá,  hogy  apa  és  fiú,  testvér  és  testvér  néha  egyes 
motívumaiban  egyező,  de  elhelyezésében  egymástól  különböző  czímeres 
pecsétet  használnak.  Ilyenek  a  következők : 

Peéri  Lengyel  László,  Közép-Szolnokmegye  alispánja  1742-ben 
következő  czímeres  pecsétet  használ :  hármashalom  középsőjén  galamb 
áll,  hátul,  —  fejével  egy  irányban,  —  hatágú  csülagtól  kísérve ;  sisak¬ 
dísz  :  növekvő  bakkecske,  mely  első  lábaival  talpával  kifelé  irányuló 
félkereket  tart.  —  Fia  :  László  pecsétje  1798-ból  szőlőtőre  ágaskodó 
bakkecske  ;  sisakdísz :  galamb,  jobb,  emelt  karmában  köves  gyűrűt  tart 
Mindkét  pecsétnél  ott  vannak  a  nevet  jelző  kezdőbetűk :  „L.  L.“  (Dió- 
szeghy-ltár.) 

A  Botfalvi  Both-család  levéltárában  van  egy  végrendelet  1773. 
évből,  melyet  mint  hitelesítők  két  Körtvélyessy-testvér  is  koramizált, 
névaláírásukat  pecsétjeikkel  is  megerősítve.  —  Pál  „P.  K.  D.  A.“  (Paulus 
Körtvélyessy  de  Asguth)  kezdőbetűkkel  hitelesített  pecsétjén  a  czímer: 
hármashalomra  illesztett  pánczélos  kar,  görbe  karddal,  sisakdísz  :  pelikán, 
Jánosnak :  „I.  K.“  betűkkel  ellátott  czímere :  fészkén  pelikán,  sisakdísz  : 
pánczélos  kar,  görbe  karddal. 


134 


VI.  FEJEZET 


rodjék.  A  kevésbé  élesen  vésett  pecsétek  homályos,  nehezen 
kivehető  lenyomatokat  adtak.  Már  középkori  pecséteinknél 
feltűnő  a  lenyomás  ezen  módjának  hátránya,  a  mennyiben 
sok  esetben  csak  gyaníthatjuk  a  pecsétekre  vésett  czímerek 
alakjait.  Még  feltűnőbb  ez  a  későbbi  időkben,  a  midőn  a  pecsét 
használata  általános  lett  s  a  pecsétnyomók  vagy  gyűrűpecsétek 
vésésére  helylyel-közzel  kevesebb  gond  fordíthatott.  A  pecsétek¬ 
nek  közvetlenül  a  viaszba  nyomása  által,  ezen  hátrány  megszűnt, 
a  kevésbé  élesen  metszett  pecsétek  lenyomatai  is  jól  kivehetők. 

A  teljes  czímer  használatának  divata  azonban  még  tovább 
is  fennállott,  úgy  hogy  a  XVII.  század  kezdetétől  számított 
másfél  századot,  a  teljes  czímer  használata  korának  tekinthetjük. 

A  XVm.  század  közepén  jön  be  a  rangkoronák  divata, 
a  melynek  a  sisak  és  sisakdísz  áldozatul  esik1  s  bár  különösen 
a  XIX.  század  első  negyedében,  a  pecsétek  túlnyomó  részénél, 
különösen  előkelőbb  társadalmi  állású  családainknál  a  rang¬ 
koronás  pajzsczímer  volt  használatban,  ez  azért  a  teljes  czímert 
nem  tudta  kiszorítani.  A  teljes  czímer  és  a  rangkoronával 
díszített  pajzsczímer  együttesen  használtattak,  egészen  a  nemesi 
kiváltságok  korának  megszűntéig. 

A  sisakdísz  gyakori  elhagyása  kétségtelenül  hátrányos  a 
czímerek  után  kutatókra,  de  a  mit  így  a  veszteség  számlájára 
írhatunk,  más  oldalról  nyereségnek  tekinthetjük  a  szintén  akkor 
szokásba  vett  színjelzést.  Igaz,  hogy  ez  a  pecsétek  véséséből 
kifolyólag,  csakis  a  pajzs  színének  jelzésére  szorítkozott,  mert 
a  pajzsalakoknak  kicsiny  volta  s  homorú  vésete  kizárta  a 
színjelzést,  de  ez  is  hozzájárult  a  csak  pecsétek  után  ismert 
czímerek  teljesebbé  tételéhez. 

A  rangkoronával  ellátott  pajzs,  a  XYIII.  században  több¬ 
nyire  tojásdadalakú,  gyakran  különféle  ki-  és  bevágásokkal, 
ki-  és  bekanyarodásokkal  díszített  keretekbe  foglalva.  A  XIX. 
században  gyakran  találjuk  a  XIV.  század  háromszögpajzsait, 
bemélyített  felső  karimával. 

1  Némely  előkelő  állást  elfoglaló  főurak  nagy  pecséteiken  együtt 
használják  a  rangkoronát,  sisakot  vagy  sisakokat  és  sisakdíszt,  a  pajzsra 
közvetlen  a  rangkoronát  s  ennek  gombjaira  illesztvén  a  sisakokat,  díszeik¬ 
kel.  Ez  a  milyen  heraldikában, ^éppen  annyira  nem  tetszetős  elhelyezés. 
Ezen  elrendezést  látjuk  a  rangemeléaeknél  kiadott  armálisok  czímereinél  is 

A  XVm.  század  végén  s  a  XIX.  század  elejétől  kezdve 
aztán  valóságos  heraldikai  játékot  űztek  a  czímeres  pecsétekkel. 
A  pecsétvésők  kifogyhatatlanoknak  látszottak  az  új  és  szokatlan 
elrendezések  kitalálásában.  Némelyik  pecséten,  a  többnyire 
tojásdadalakú  pajzsban,  a  czímeralakot  egy  monogramm 
helyettesíti,  felül  sisakkal  és  sisakdíszszel,  másik  nem  akarja 
a  monogrammért  feláldozni  családi  czímerét,  ez  házassági  czímer 
módjára  kettős  pajzsot  használ,  elől  a  monogrammal,  hátul  a 
czímerrel,  vagy  megfordítva.  A  két  pajzs  közé  van  illesztve  a 
sisak,  díszével  vagy  a  rangkorona.  Van  olyan  pecsét  is,  a 
melyen  a  pajzs  hasítottá  lesz,  egyik  részében  a  család  czímeré- 


Forray-czímer. 

vei,  másikban  a  monogrammal,  de  van  olyan  is,  a  melyiknek 
rangkoronával  ellátott  pajzsába  monogramm  van  vésve  s  a  családi 
czímer  pajzsalakja  —  ha  az  ember,  vagy  állat,  —  mint  pajzs¬ 
tartó  van  a  pajzs  mellé  vésve.  Talán  legmerészebb  elrendezés 
azon  czímeres  pecsété,  melyben  az  ovál  pajzsot  egy  koszorú 
helyettesíti,  ennek  belső  tere  egy  vízszintes,  kissé  felfelé  dom¬ 
borodó  vonallal,  két  egyenlőtlen  részre  van  osztva.  Az  alsó 
nagyobbat  a  pajzsalak,  a  felső  kisebbet  a  sisakdísz  foglalja  el.1 

Az  empire  modor  kedvencz  virágfűzérét  gyakran  találjuk 
a  pecséteken  a  sisak  takarói  helyett. 

* 

*  * 

1  Nováky  József  pecsétje  1794.  évből.  Tomka-lt.  D.  II.  4. 

A  mennyit  nyernek  a  pecsétek  mint  heraldikai  kútfők, 
annyit  veszítenek  a  sírkövek.  Ennek  oka,  a  templomba  temet¬ 
kezés  folytonos  korlátozása  s  végre  teljes  beszüntetése.  A  sír¬ 
emlékek  kiválóbbjai  monumentálisak,  a  műépítészet  és  szobrászat 
körébe  vágók,  melyeken  a  heraldikai  motívumok  háttérbe 
szorulnak.  A  tisztán  czímeres  sírkőnél  is,  csak  kis  hely  jut 
már  a  czímernek  a  kő  felső  vagy  alsó  részén,  a  többit,  az 
elhunyt  érdemeit  dicsőítő  disztichonok  foglalják  el. 

A  sírkövekre,  épületek  homlokzatára,  műipari  czikkekre: 
serlegekre,  poharakra  vésett  czímerek  mellett  kútforrásul  lépnek 
fel  ezen  korban,  az  ősök  arczképei  mellé  és  az  egyes  emlék¬ 
albumokba,  kongregácziós  könyvekbe  festett  czímerek. 


XVIIl.  századi  sírkövek. 


Ez  utóbbiak  a  XVI.  század  végső  éveiben  kezdődnek. 
A  Haller-család  nemzetségkönyve,  a  Zichy-család  czímeres 
albuma,  az  ungvári,  a  három  budai,  a  két  egri,  a  nagyszom¬ 
bati,  a  két  pozsonyi,  szepesváraljai,  kassai  kongregácziós 
könyvek,1  több  mint  másfélszáz  festett  czímert  tartalmaznak. 

Végül  a  XIX.  század  elejéről,  rendes  czímerkönyvi  kísér¬ 
leteink  is  vannak,  habár  egynek  (Burgstaller)  kivételével  csak 
kéziratban,  minők  az  Adami,  Fejérváry,  Marsovszky  stb.  czímer- 
kéziratai  a  Nemzeti  Múzeum  Széchenyi-könyvtárában.2 

1  Ezen  kongregácziós  könyvek  mind  ismertetve  voltak  a  „Turul* 
egyes  évfolyamaiban. 

2  Nem  mellőzhetjük  hallgatással  e  helyen  Ponori  Thewrewk  József¬ 
nek  a  harminczas  években  Bécsben  „Magyar  Pantheon*  czímű  arczkép- 
gyttjteményét,  a  melyet  az  1825— 1836-ig  Pozsonyban  tartott  ország- 

A  XYII.  században,  mint  Európa  más  országaiban  is,  a 
nemeslevelek  osztogatását  már  nem  csupán  az  érdemek  meg- 
jutalmazásáya,  hanem  egyúttal  az  állampénztár  növelésére  is 
felhasználták  s  mivel  nálunk  Francziaország  vagy  Velenczéhez 
viszonyítva  nagyon  olcsók  voltak  a  nemesítések,  az  armálisok 
nagy  számával  pótolták  olcsóságát,  hogy  a  kincstárnak  kellő 
haszna  meglegyen. 

A  magyar  törvényhozás,  több  ízben  törvényekkel  igyeke¬ 
zett  gátat  vetni  az  armálista  nemesek  túlságos  megszaporodá¬ 
sának,  de  az  1563.,  1567.,  1608.,  1622.,  1630.  és  1641.  évi 
országgyűléseken  alkotott,  erre  vonatkozó  törvények  daczára, 
a  nemesség  elnyerése  nem  ütközött  nagyobb  nehézségekbe. 
A  jobbágy,  ha  egy  kis  pénzt  összeszerzett,  felkért  valamely 
befolyásosabb  urat  czímerlevél  kieszközlésére.  Innen  van  az, 
hogy  ezen  korból  származó  egynémely  armális  kihirdetésénél 
a  földesúr  ellentmondott  s  ezen  ellentmondás  nem  egyszer 
olvasható  az  armálisokra  vezetett  kihirdetést  igazoló  jegyző- 
könyvi  kivonatokban. 

Néha  azonban  a  szökött  jobbágy  becsapott  földesura  még 
sommásabb  úton  vett  magának  elégtételt,  mint  a  kihirdetésnek 
való  ellentmondás,  mert  pusztán  a  királyi  adománylevél  az  ő 
jogait  nem  korlátozta. 

Mladosevics  Horváth  Istvánnak  Ujj  János  nevű  martoni 
(borsodmegyei)  jobbágya,  Péter  és  István  fiaival,  földesurától 
megszökött  s  III.  Ferdinándtól  armálist  hozattak  maguknak. 
A  midőn  ezt  földesuruk  megtudta,  elfogatta  őket  és  a  szendrői 
vár  tömlöczébe  záratta,  a  honnan  csak  erős  hitlevél  mellett 
bocsájtotta  szabadon.  A  hitlevélben  megfogadják,  hogy  a  nyert 
armálist  nemcsak  revokálják,  hanem  azt  földesurok  kezébe 
adják,  a  kit  tartoznak  úgy  ők,  mint  utódaik  hűségesen  és  jám- 

gytílések  emlékezetére  adott  ki,  szövege  nincs,  hat  füzete,  huszonötönként 
összesen  150  arczképet  tartalmaz,  főrendek  és  követek  arczképeit.  Ezek 
alatt  kézaláirásaik  mellett  egy-kettő  kivételével  mindeniknek  czímere  is 
közölve  van,  nagyrészben  színjelzéssel  és  megbízható  hitelességgel. 

borul  szolgálni  s  hogyha  „újra  szökni  akarnánk",  írják  maguk 
az  illetők  az  oklevélben,  „nevezett  urunk,  mindenkoron,  min¬ 
denütt  és  minden  helyeken,  akár  zászlósúrnál,  püspöknél, 
papoknál,  nemesembernél  és  akármely  tisztviselő,  avagy  rend¬ 
beli  embernek  házánál,  valahol  feltaláltatunk  az  országban, 
akár  szabad  királyi,  akár  mezei  és  hajdúvárosokban,  várak¬ 
ban,  kastélyokban,  udvarházakban,  az  mi  kegyelmes  urunk 
akármely  végházában,  zászló  alatt,  mezőn,  úton,  réven,  vizen, 
harminczadon,  vámon,  malomban,  akármely  falu  határán,  min¬ 
denütt  szabadossan  és  bízvást  megfoghassanak  és  megfogat¬ 
hassanak". 

Jellemző  a  tömeges  nemesítésekre  azon  követi  utasítás, 
melyet  Abauj  vármegye  adott  1626-ban  Gragybátori  Miklós  köve¬ 
tének,  melyben  utasítja,  hogy  a  király  előtt  kérelmezze  a 
jobbágynemesítéseknél  gyakorta  előforduló  visszaélések  meg¬ 
szüntetését.  Mert  a  jobbágy,  ha  földesurától  megszökik,  a 
köröztetés  és  keresés  elől,  armálisváltással  igyekszik  szaba¬ 
dulni,  vagy  az  új  földesúr,  a  kihez  szökött,  volt  földesura  és 
a  vármegye  tudta  nélkül,  armálist  hozat  részére,  hogy  magánál 
továbbra  is  megtarthassa  s  hogy  a  volt  földesurokat  megcsal¬ 
ják,  ezen  armálisokat  más  vármegyében  hirdettetik  ki.  Ezen 
sérelmekhez  járul  még  az  is,  hogy  ha  egy  nemesítésre  érde¬ 
mes  egyén,  mint  főczímerszerző,  armálist  nyer,  általa  („ac  per 
eum")  sok  olyan  érdemetlen  „sült  paraszt"  csempésztetik  be 
az  oklevél  szövegébe,  ki  ezen  kitüntetésre  soha  érdemeket  nem 
szerzett. 

Egyes  esetekben  az  adományosak  még  névleg  sem  voltak 
feltüntetve.  Széplaki  Szerafin  Kristóf,  I.  Ferdinándtól  1545-ben 
adományozott  armálisában 1  az  adományos  gyermekein  és  test¬ 
vérein  kívül  többi  atyjaíiaira  és  rokonaira  is  kiterjedt  a  neme¬ 
sítés  ténye.  Miksa  1564-ben  Hetyey  Boldizsárt,  fiát,  két  test¬ 
vérét,  unokatestvérét  és  az  armálisban  névleg  fel  nem  sorolt 
minden  többi  testvérét,  sógorait  és  rokonait  megnemesítette. 

Ezen  ezerek  és  ezerekre  menő  armálisoknál  fő  a  neme¬ 
sítés  ténye,  a  szabaddátétel,  a  jobbágyi  kötelék  alól  való  fel- 
szabadulás,  a  czímer,  az  nagyon  mellékes  volt.  Bármit  fes- 


1  Eredetije  a  kassai  Múzeumban. 

tettek  is  az  armálist  kérő  levélre  a  királyi  kanczelláriában,  az 
a  nemességet  kérelmezőre  nézve  legtöbb  esetben  teljesen  közö¬ 
nyös  volt.  Czímerét  később  sem  viselte,  pecsétnyomójára  nem 
vésette,  csak  az  olyan,  kinek  később  családja  emelkedett  és 
nagyon  nagy  az  olyan  armálisok  száma,  melyeken  az  adomá¬ 
nyozott  czímer  ki  sincs  festve,  csak  üres  helye  van  meg  s 
azt  csak  a  sablonos  armálisszöveg  útján  ismerjük.  A  festett 
czímerre  nem  volt  szükség,  így  olcsóbb  volt  az  armális. 

Ezen  armálisok  czímereinél  aztán  hiányzik  is  minden 
heraldikai  lendület,  szépség,  tárgya  nem  lelkesítette  a  festő¬ 
művészt,  robotban  készültek  a  felületesen  festett,  legtöbbször 
elrajzolt,  gyakran  tévesen  szerkesztett,  ábrázolásaikban  kevés 
változatot  mutató  czímerek.  A  gyors  és  tömeges  kanczelláriai 
munkának  róható  fel  azután  azon  gyakran  ismétlődő  eset  is, 
hogy  az  armális  szövegébe  beiktatott  czímerleírás  nem  egye¬ 
zett  a  belé  festett  czímerrel.  Ez  által  legtöbb  esetben  zavarba 
hozták  az  adományost  is,  ki  nem  tudta  melyiknek  higyjen,  a 
képnek-e  vagy  a  leírásnak,  mert  azt  sem  tudta,  hogy  az  armá- 
lisba  festett  czímer  csak  úgy  tekintendő,  mint  a  szöveg  illusz- 
trácziója  s  ha  a  kettő  nem  egyezik  egymással,  csak  a  szö¬ 
vegben  leírt  czímer  a  hiteles,  mert  ez  van  ellátva  a  hitelesítés 
minden  kellékeivel  s  ennek  hitelességét  az  illusztráczió  sem 
nem  emeli,  sem  nem  rontja. 

Gyakran  ismétlődő,  valódi  sablonokká  vált  alakok  ezen 
czímereknél  az  oroszlán,  a  veresruhás  vagy  pánczélos  kar, 
markukban  karddal,  nyíllal  vagy  buzogánynyal,  fészkén  ülő 
pelikán,  kövecset  tartó  darú,  fehér  galamb,  csőrében  olaj-  vagy 
pálmaággal* 

Érdekesebbek  ezeknél  s  a  XVII.  századi  magyar  heraldi¬ 
kára  jellemzőbbek  a  harczi  jeleneteket  ábrázoló  czímerek. 
Általában  a  XVII.  századi  magyar  czímeradományok,  az  akkori 
török-magyar  háborúk,  czímerekben  illusztrált  története.  Száz 
és  százszámra  láthatók,  a  kardra  húzott  török  fejek,  a  vágtató 
lovasok  és  a  sisakdíszek  könyöklő  karjainak  markában  szoronga¬ 
tott  kardokra  feltűzve.  Éppen  olyan  gyakori  a  veresruhás  és 
sárgacsizmás  férfiú,  ki  jobbjában  kivont  kardot,  baljában 
tőrökfejet  tart.  Nem  ritkák  a  földön  heverő  törőkfejek,  vala¬ 
mint  a  fejetlen  török  holttetemek  sem. 

Gyakoriak  a  török-magyar  párbajok  is,  gyalog  és  lóháton, 
melyben  mindig  a  magyar  a  győztes.  Máskülönben  nem  lehetne 
az  egy  kimagasló,  czímerben  megörökítésre  méltó  momentum, 
a  megnemesítendő  élettörténetében.  Ezen  harczi  jelenetekben 
jutnak  leginkább  kifejezésre  a  magyar  nép  faji  jellemvonásai : 
a  vakmerőség,  bátorság,  de  ugyanakkor  az  azzal  járó  kérkedés 
és  dicsekedés. 

Egy  ilyen  párbaj  történetét  írja  le  —  mert  képben  való 
hű  előállítása  talán  csak  mozgófényképek  által  volna  fogana¬ 
tosítható,  —  azon  czímer,  melyet  I.  Lipót  1668-ban  Bécs¬ 
újhelyben  adományozott  Cserépi  Györgynek.1  Ennek  pajzsában, 
zöld  alapon,  jobbról  kékruhás,  veresnadrágos,  sárgacsizmás, 
tollas  kalpagos  magyar  harczos  fekete  lovon  ül,  balról  szintén 
lovon,  turbános,  zöld  kaftános  török  ül,  mindkét  harczos  gyor¬ 
san  forgatja  kardját  egymás  ellen,  mégis  a  törököt  a  magyar 
úgy  megsebesíti,  hogy  az  baloldalra  dőlni  s  már-már  a  földre 
leesni  és  letiportatni  látszik.  A  magyarnak  feje  fölé  koronával 
ékesített  kettős  kereszt,  a  töröké  fölé  csillag  és  félhold  van 
festve.  Sisakdísz :  a  pajzsbeli  magyar  harczos  koronából  növek¬ 
vőn,  baljában  kardot,  jobbjában  vérző  törökfejet  üstökénél 
fogva  tart. 

Ezen  sisakdíszre  alább  még  visszatérek. 

Ilyen  párbaj  jelenetet  ábrázol  az  Échy  családnak  úgy 
szerkezetben,  mint  ábrázolásban  elrajzolt  czímere,  melyet  e 
helyen  rajzban  is  bemutatunk. 

A  harczi  jeleneteknek  legtúlzottabb  példánya  lapispataki 
Segnyey  Miklósnak  Bocskay  István  fejedelemtől  1606.  évben 
adományozott  czímere.2  A  veres  pólyával  három  egyenlő  részre 
osztott  kék  pajzs,  három  mozgalmas  harczi  jelenetet  ábrázol 
a  bárói  rangra  emelt  Segnyey  Miklós  életéből.  Az  adományozó 
oklevél  terjedelmesen  leírja  az  adomány os  vitézi  tetteit  s  a 
czímerleírásban  az  ábrázolt  harczi1  jeleneteket,  melynek  elsője 
Gyergyó  (Girgio)  vár  ostroma,  másika  a  szabadkai  vajdával 
vívott  párbaja,  harmadik  egy  támadás  Eperjes  város  falainál. 

A  leírthoz  hasonló  szövevényes,  alig  megfesthető,  pecsétre 

1  Hiteles  másolata  a  régi  Torna  vármegye  levéltárában. 

*  Hasonmása  Gr.  Károlyi-család  oklevéltára.  IV.  kötet. 

egyáltalán  ki  nem  véshető  czímereket,  más  jellegűeket  is  gyak¬ 
ran  találunk.  Ilyen  a  következő  egy  pár  példa:  Zombory 
Péternek  Bethlen  Gábor  fejedelemtől  adományozott  czímeré- 


Échy-czímer. 


Íben,  veres  pajzs  alapján  érett  búzaföld  terül  el,  melyről  egy 
munkásférfiú  már  több  előtte  fekvő  markot  learatott.  A  férfi 
sarlóját  arcza  felé  fordítva,  munkáját  folytatni  látszik,  háta 
mögött,  a  búzaföld  végén  egy  kéve  van  felállítva,  melyből 
három  virító  szőlőtő  nyúlik  ki  egymást  keresztezve.  A  szőlőtő 

egyikéről  egy  nagy  szőlőfürt  csüng  alá,  melyet  a  másik  tövön 
ülő  seregély  csipked.  Ezen  czímernek  tulajdonosa  tehát  békés 
természetű  szántóvető  ember  volt,  ki  szövevényes  czímerében 
azt  is  feltüntette,  hogy  neki  szőlője  is  volt,  az  arany  bort 
termő  Hegy  alján. 

Horváth  Istvánnak,  I.  Lipóttól  Bécsben,  1670-ben  ado¬ 
mányozott  czímerében 1  egy  jogi  cselekmény  lett  képben  meg¬ 
örökítve  :  kék  pajzsban,  zöld  mezőn,  mintegy  50  éves  nő  fehér 
csipkés,  fekete  ruhában,  három  előtte  álló  fiatal  katonát  fiává 
fogad  és  kezét  áldólag  terjeszti  ki  felettük. 

Visszatérve  Cserépi  György  czímerének  sisakdíszéhez, 
ezen  világosan  feltűnik  a  magyar  heraldika  egy  nemzeti  jel¬ 
legű  ugyan,  de  annak  mély  sülyedését  jelző  sajátsága,  melyre 
egy  másik  értekezésemben 2  felhívtam  a  szaktudósok  figyelmét. 
Ezen  sajátság  [abban  nyilatkozik,  hogy  ezen  korból  némely 
czímernél  a  sisakdísz  a  pajzsalakkal  nem  úgy  függ  össze,  mint 
annak  ismétlése ,  hanem  mint  folytatása.  Ennek  igazolására  fel¬ 
hoztam  a  Siebmacherből  többek  között  a  i?wm&-család  czí- 
merét,  melyben  karddal  és  szekerczével  felfegyverzett  magyar 
áll  egy  vár  előtt,  a  melynek  tornyán  a  félhold,  a  török  ural¬ 
mát  jelképezi.  A  sisakdísz  növekvő  harczosának  szekerczéjére 
már  törökfő  van  tűzve  s  a  félholdat  győzelme  jeléül  balkezében 
tartja.  Az  Egressy- czímer  pajzsában  a  vadász  íjját  kifeszíti, 
a  sisakdísz  növekvő  szarvasának  nyaka  már  nyíllal  van  átlőve. 
Az  ^va-család  czímerpajzsában  a  férfiú  ellenfelét  földre  teríti, 
kardját  torkára  illeszti,  a  sisakdíszen  a  növekvő  férfiú  már 
kardjára  tűzve  tartja  ellenfele  fejét.  Felhozom  ezeken  kívül 
még  sok  más  család  czímerét  s  figyelmes  átnézés  után  legalább 
háromennyit  lehetne  felhozni  a  fentebb  jelzett  heraldikai 
sajátság  ismertetésére. 

A  Cserépy-czímer  is  ezek  közé  tartozik.  A  pajzsban  még 
keményen  küzd  egymással  a  török  és  a  magyar,  a  sisakon  a 
növekvő  magyar  harczos  balkezében  már  a  legyőzött  török 
levágott  vérző  fejét  tartja. 

1  Hiteles  másolata  Bereg  megye  levéltárában. 

2  A  kar  a  magyar  heraldikában.  Turul,  XVI.  kötet. 


A  TELJES  HANYATLÁS  KORA 


143 


A  Segnyey-czimer  harczi -jelenetei. 


144 


VI.  FEJEZET 


m. 

A  magyar  heraldika  egyik  sajátsága  az,  hogy  nem  nagyon 
érdeklődött  a  beszélő  czímerek  iránt,  holott  nyugaton  már 
nagyon  korai  időkben  igyekeztek  a  czímerábrázolást,  egyképen 
vagy  másképen,  vonatkozásba  hozni  a  család  nevével. 

Nálunk  a  mohácsi  vészt  megelőzőleg  alig  találunk  egy¬ 
két  beszélő  czímert.  Beszélő  czímereink  meghatározásánál  nem 
vehetjük  figyelembe  némely  írónknak  azon  igyekezetét,  a  melylyel 
egyik-másik  czímerből  mindenáron  beszélő  czímert  akar  csi¬ 
nálni,  mint  az  Egerváryak  czímeréből,  mely  tulajdonképen  egy 
fagalyat  ábrázol,  melyet  égerfa-galynak  minősítettek.  De  azt 
még  így  sem  hozhatjuk  vonatkozásba  a  család  nevével,  mert 
az  azt  nem  az  Égerfától  vagy  annak  gályától,  hanem  egy 
uradalomtól,  egy  vár  után  vette  fel.  Alig  érdemes  a  felemlí¬ 
tésre  a  Károlyiak  czímere,  mely  szintén  a  név  után  lett  volna 
Karvaly,  régiesen  Karul,  mert  a  Kaplyon-nemzetségnek,  minden 
valószínűség  szerint,  már  előbb  volt  czímerképe  az  ölyv,  mint 
a  hogy  a  nemzetség  egyik  ága,  ősi  birtokától :  Károlytól,  mara¬ 
dandó  családnevét  felvette. 

De  marad  azért  a  régibb  czímerek  között  is  egy-kettő, 
a  melyet  valósággal  a  beszélő  czímerek  közé  kell  sorolnunk. 
Ilyen  az  Elefánthy  Lajos  kalocsai  érsek  pecsétje  1384.  évből, 
melynek  czímerképe  egy  elefánt, 1  és  ilyen  teremhegyi  Bika 
János  alnádor  czímere  1412.  évből,  a  mely  egy  bikát  ábrázol.2 
Ezen  két  pecséttel  talán  összes  idevonatkozó  adatainkat  kimerí¬ 
tettük. 

Az  uralkodók  czímeradományai  között  a  mohácsi  vészig 
nincsen  beszélő  czímer.  A  beszélő  czímerek  divatját  a  Habs¬ 
burgok  plántálták  át  hozzánk,  a  nélkül  azonban,  hogy  itt,  az 
ezerszámra  adományozott  armálisok  czímerei  között  valami 
nagyobb  népszerűségre  emelkedtek  volna. 

Van  sok  olyan  családunk,  a  melynek  neve  szinte  kínál¬ 
kozott  a  beszélő  czímer  adományozására,  minők :  Ács,  Angyal, 

1  Arch.  Ért.  XIII.  275. 

8  Arch.  Ért.  XII.  69—70. 

Csuka,  Halász,  Huszár,  Juhos,  Hegedűs,  Kaszás,  Virág,  Sípos, 
Sólyom,  Vadász  stb.,  s  mindenik  nevet  több  család  viseli  s 
még  sincs  közöttük  egy  sem,  á  melynek  czímere  beszélő  volna. 

A  beszélő  czímeradományozás  nyomaira  a  XVI.  század 
közepén  találunk,  később  Rudolf  már  több  beszélő  czímert 
adományozott,  de  azok  legnagyobb  része  a  XVII.  és  XVHI. 
századból  származik. 

Némelyik  ezek  közül  a  névnek  megfelelő  czímeralakot 
viseli  a  pajzsban,  mint  Bakos  (1647),  melynek  czímere:  kecske¬ 
bak  ;  Búza  (1568),  3  búzakalász ;  Darvas  (1575),  daru  kövecs¬ 
esei  ;  Farkas  (1637 — 1834),  15  armálisban  farkas ;  Galambos 
(1751),  sisakdísze:  galamb;  Hollónak  (1678)  holló;  Makk¬ 
családé  :  makk ;  Medveé  (1655)  medve ;  Nádaskayé  (1756) 
nádas ;  Nyúl-családé  (1623)  nyúl ;  Réczés  (1609),  kacsa,  récze ; 
Rózsáé  (1756)  rózsa ;  Sárkányé  (1756)  sárkány ;  Seregélyé 
(1715)  seregély;  Szarvasié:  szarvas;  Tátrayé  (1801)  a  Tátra- 
hegység ;  Tormáé  :  torma ;  Gáli-  (1625)  és  Kakas-család  (1681) 
czímere :  kakas  ;  Rigóé  (1632)  rigó  stb. 

Foglalkozást  jelentő  neveknél :  Borosnál  szőlőtőke  ;  Búzás¬ 
nál  (1578)  zöld  talajra  állított  búzakéve ;  Deáknál  írótoll ; 
Hárfásnál  (1614)  hárfa;  Juhásznál  (1687)  sebzett  farkas,  szá¬ 
jában  farkast  visz,  vagy  másutt  (1760)  kékben  fehér  juh ; 
Kerekesnél  (1713)  kerék;  Kertésznél  (1609)  egy  férfiú  —  ker¬ 
tész  —  fa  alatt,  méhrajt  fog  be  a  köpűbe ;  Madarásznál  (1610) 
egy  férfiúnak  jobb  kezében  sólyom,  a  balban  élettelen  kis 
madarak;  Méhesnél  (XVIII.  sz.)  méhek;  Molnárnál  (1715), 
Molitornál  (1651)  malomkő  ;  Dobosnál  (1683),  egy  dobos  férfiú ; 
Erdősnél  (1693)  három  babérfa;  Jobbágynál  (1588)  a  sisak¬ 
dísz  :  növekvő  ifjú  kezeiben  csépet  tart  stb. 

Emberi  tulajdonságokat  jelző  beszélő  czímerek:  Erőss-csa- 
ládé  (1687)  oroszlán,  mely  oszlopot  tart;  Jámbor-családé  (1687) 
bárány.  Egyik  czímerkép  az  erőt,  a  másik  a  jámborságot  jelképezi. 

Érdekes  beszélő  czímer  az,  a  melyet  Siket  István  1651-ben 
nyert  adományba.  Ez  a  czímer  leírás  szerint :  malomkövön  álló 
veresruhás  férfi,  balját  süket  ember  módjára  füle  mellett 
tartja,  mintegy  hallani  akarva,  jobbjában  csengetyűt  tart. 

I.  Lipót  és  utódainál  mind  több,  több  idegen  nemzeti¬ 
ségű  és  idegen  nyelvű  egyén  kapott  nemességet.  Ezek  közül 

Csorna  József :  A  magyar  heraldika  korszakai.  10 

a  német  nevűek  és  nemzetiségűek  igen  szeretik  a  beszélő  czí-l 
mert  s  a  hol  az  nevüknél  könnyen  kivihető,  mint :  Hertodt, 
Hutter,  Kégl,  Kheszler,  Prunner,  Pyber,  Schnaider,  Schwarz 
(Szerecsen),  Schwertner,  Zimmermann,  Marder,  Miller,  Mühl- 
stain,  Baumgartner,  Fischer,  Pauer,  Rhorer  stb.,  ott  vagy  az 
egész  czímernél,  vagy  annak  egyes  részénél  okvetetlen  meg¬ 
találjuk  azt  a  czímeralakot,  a  mely  nevére  vonatkozik.  Hogy, 
különösen  a  németeknél  minő  kedvelt  volt  a  beszélő  czímer, 
jellemzi  azon  régi,  adomaszámba  vehető  heraldikai  hagyomány, 
melyet  Schlosser  említ  fel  „De  aestimatione  Heraldica*  czímű 
művében,  a  mely  szerint  egy  Bartholomáus  nevű  ember  két 
ugró  egeret  választott  czímerül:  „Paar  tolle  Máus*. 


Itt  kell  megemlékeznünk  —  mint  ezen  hanyatlási  kor 
termékeiről  —  azon  két  czímerről,  melyek  mint  egyedüliek 
állanak  eddig  az  egész  művelt  világ  heraldikájának  történe¬ 
tében.  Egyik  egy  uralkodótól  adományozott  gúnyczímer,  másik 
egy  szintén  uralkodótól  adományozott  tréfás  czímer. 

Ezek  annyival  inkább  feltűnőek,  mert  a  czímer  az,  a 
mely  a  gúnyt,  tréfát  leginkább  kizárja.  A  czímer  a  társadalmi 
élet  legkomolyabb,  legünnepélyesebb  attribútuma,  akár  hadi 
vagy  polgári  erények  jutalmazására  tett  adományozását,  akár 
mindig  csak  komoly  ünnepélyeken  vagy  építményeken  való 
alkalmazását  tekintjük. 

A  gúnyczímer  a  czímeradományozás  szatírája.  A  midőn 
a  gúnyczímert  adományozó  uralkodó,  az  adományozottat  felemeli, 
de  ugyanakkor  lerántja,  jutalmazza,  egyszersmind  nevetségessé 
teszi,  kitünteti  és  egyúttal  megbélyegzi,  nemcsak  őt,  hanem 
utódait  is,  a  kik  a  másoknál  dicsekedésre  szolgáló  ősi  czímert 
szégyelni  kénytelenek. 

Az  egyetlen  ismert  magyar  gúnyczímert  Rudolf  adomá¬ 
nyozta  Pozsonyban  1582-ben,  Guthai  Mátyásnak.1  A  czímer 

1  Eredetije  Heves  vármegye  levéltárában.  Ismertetve  Turul,  VHI. 
46.  és  XXIV.  66. 


A  TELJES  HANYATLÁS  KORA 


147 


kék  pajzsban,  egy  fehér  bakkecskén  lovagló  majom,  veres 
fövegben,  veres,  derékig  érő  ruhában,  oldalán  görbe  kard 
lóg,  karmaiban  keskeny  aranyszínű  zászlót  tart. 

A  gúny  és  tréfás  czímert  sohasem  a  czímeralak  mivolta , 
hanem  annak  helyzete  teremti.  A  heraldika  fénykorában  nem 
volt  olyan  állat  vagy  tárgy,  a  melyet  czímerpajzsban  viselni 
lealázó  vagy  nevetséges  lett  volna.  A  majom,  szamár,  béka, 


Guthai-czímer. 


patkány,  piócza,  csak  olyan  czímerállat  volt,  mint  az  oroszlán, 
sólyom  vagy  farkas.  A  Guthai-czímer  sem  azért  gúnyczímer 
mert  czímerképe  majom,  hanem  mert  ezen  majom,  hadi  öltözetbe 
van  öltöztetve,  kard  van  oldalán  és  bakkecskén  lovagol. 

A  tréfás  czímert  I.  Leopold  adományozta  Váradi,  más¬ 
ként  Kalmár  Jánosnak  1669-ben.1  Ennek  czímerképe  :  oroszlán, 
mely  fájdalmas  tekintettel  néz  hátra  és  jobb  első  karmával  a 
fülét  vakarja. 

1  Eredetije  Csoma-gyüjtemény.  Ismertetve  Turul,  XXIV.  66. 

10* 

Az  oroszlán  ezen  helyzete  példa  nélkül  áll  a  heraldiká¬ 
ban.  A  vakmerőség  és  bátorság  ezen  heraldikai  jelképe,  vad 
tekintettel  szembenéz  és  támad.  Hátranéző  oroszlán  nagyon 
ritka  az  egész  világ  heraldikájában,  mert  ezen  helyzet,  bizo¬ 
nyos  fokig,  a  menekülés  látszatát  idézi  fel.  A  Váradi-czímemél 
a  hátrafordított  tekintet  mellett,  még  a  fejét  is  vakarja,  így 
a  meneküléssel  együtt  a  kudarcz  is  jelképezve  van,  a  mely 
ott  érte,  a  honnan  menekül. 


Váradi-czímer. 


Ezen  két  unikum  nem  emeli  a  magyar  heraldika  hitelét, 
de  a  heraldikai  hanyatlás  képének  megfestésénél  fel  kellett 
azokat  említenünk. 


V. 

A  magyar  heraldika  ezen  legmélyebb  hanyatlási  kor¬ 
szakánál  van  helye  a  magyar  czímerek  pajzsának  általános¬ 
ságban  használt  kék  színéről  is  szólanunk. 

A  kék  pajzsszín  a  magyar  heraldika  kora,  naturalisztikus 
irányára  vezethető  vissza,  a  mely  még  a  czímeradományozások 

korát  megelőző  időkben  lépett  fel  s  fejlődött  fokozatosan,  míg 
az  olasz  renaissance  korában  annak  tetőpontjára  ért. 

Ezen  irány  első  nyoma  az  volt,  a  midőn  az  őseredeti 
klasszikus  czímeralakokat:  egy  rózsát,  liliomot,  csillagot,  melyek 
elébb  a  pajzs  felületét,  mint  lebegő  alakok  töltötték  be,  egy 
kar  markába  helyezték,1  hogy  ezáltal  azok  biztosabb  támpontot 
nyerjenek.  A  naturalizmus  ezen  első  fellépése  egész  a  XIV. 
század  utófelére  visszavezethető  (az  1378.  évig),  még  az  élő 
heraldika  korába,  midőn  a  czímer  egyes  részleteit:  a  pajzsot 
a  czímerképpel,  a  sisakot  sisakdíszével  együtt  a  valóságban 
is  használták. 

A  második  lépés  a  czímerállatoknak  természetes  színében 
való  ábrázolása  volt.  Ez  útját  vágta  a  gáncsos  czímereknek 
azzal,  hogy  egy  új,  semleges  színt  teremtett,  melyet  szabadon 
alkalmazott  úgy  a  színes,  mint  az  érczalapra.  Erre  első  példa 
legrégibb  képes  czímeradományunk. 

A  naturalizmus  haladásában  a  harmadik  lépés  volt  a 
legfontosabb,  midőn  a  pajzsba  foglalt  czímeralakokat,  embe¬ 
reket,  állatokat,  épületeket  természetes  alapra,  zöld  gyepre, 
hármas  halomra  vagy  sziklára  helyezték.2  Ezzel  mintegy  jog- 
czímet  nyertek  a  pajzs  kék  színéhez,  mert  hiszen  a  föld  felett 
a  légür,  melyben  a  czímeralakok  elhelyezést  nyertek,  nem 
lehetett  sem  sárga,  sem  veres,  sem  fekete,  csakis  kék.  És 
hogy  ezzel  valóban  a  légürt,  az  eget  akarták  ábrázolni,  ezt  az 
olasz  renaissance  korából  a  magyar  heraldika  legnaturaliszti- 
kusabb  időszakából  több  eredeti  armális  czímerképe  szemmel 
láthatólag  igazolja.  így  látjuk  ezt  a  Kubinyi-  (1497), 3  a  Sáfár- 
czímereknél  (1520),  hol  az  ég  legfelül  legkékebb,  a  láthatár 
felé  mindig  világosabb  és  ez  egyik  czímeren  sem  olyan  szembe¬ 
ötlő,  mint  a  Kormossy  Tamás  armálisába  (1521)  festett  czímer 
pajzsánál,  melynek  csak  kisebb  felső  része  kék,  alább  halvány 
árnyalattal  fehérbe  olvad.  Éppen  azért,  ha  ezen  czímert  kifogás¬ 
talanul  akarjuk  leírni,  a  pajzs  színét  fehérnek,  ezüstnek  kell 
jeleznünk. 

1  A  kar  a  magyar  heraldikában.  Turul,  XVI.  14. 

2  Erre  legrégibb  példák :  a  harsági  Farkas,  Csontos  Péter  és  Moghi 
Máté  czimerei,  mindhárom  az  1418.  évből. 

3  Hasonmása  a  Kubinyi-család  történetének  I.  kötetében. 

Az  újabban  adományozott  czímerek  között  Segnyei  Miklós¬ 
nak  már  említett  czímere  ezekhez  hasonló,  melynek  különösen 
alsó  kék  mezeje  csak  felül  kék,  alább,  a  hol  az  ábrázolt  harczi 
jelenet  lejátszódik,  sárgás-fehér  színbe  megy  át. 

A  magyar  nemesi  czímerpajzsok,  túlnyomó  számban  elő¬ 
forduló  kék  színe  tehát,  a  magyar  heraldikában  a  XIV.  század¬ 
tól  dívó  természetes  irányzatra  vezethető  vissza. 

Ezen  természetes  irány  azonban,  nemcsak  a  pajzs  kék 
színére  terjedt  ki,  hanem  a  pajzsalakokra  s  a  czímerábrázola- 
tok  legkisebb  részleteire  is.  Ezek  a  mennyire  ellentmondók  a 
heraldika  tulaj donképeniczéljainak,  éppen  annyira  kiváló  forrásai 
a  magyar  viselet,  fegyvertan  s  más  közéleti  eszközöknek  a 
XVT.  és  XVÜ.  században. 

A  czímereink  között  nagy  számban  lefestett  vágtató  lovon 
ülő  harczos,  jobbjában  karddal,  buzogánynyal  vagy  zászlóval, 
a  valóságban  is  úgy  nézett  ki,  mint  a  czímerfestményen.  Úgy 
volt  öltözve,  lova  szerszámozva,  kezében  a  kard,  pallos,  buzo¬ 
gány  vagy  zászló  hű  mása  annak,  a  mely  azon  korban  hasz¬ 
nálatban  volt.  Ugyanez  áll  gyalogharczost  ábrázoló  czíme- 
reinkre  is. 

De  fenntartották  czímereink  a  békés  foglalkozású  emberek 
viseletét  is  foglalkozásuk  eszközeit  is.  Az  Iglai-czímer  egy 
egyszerű  csizmadia  mestert  ábrázol,  kezében  dikicscsel.  A  Ker- 
tész-czímerben,  talán  maga  a  czímerszerző,  kezében  köpűvel, 
egy  fáról  a  kirajzott  méhet  fogja  be,  a  Balog-  és  Szecskó- 
czímerben,  munkásembert  látunk  kaszával  a  vállán,  a  mint 
munkába  megy,  vagy  munkából  hazatér,  a  Pauer-czímerben  a 
földmívelő  az  eke  szarvát  vezeti ;  a  Gombos-,  Sóka-,  Thoráni-, 
Tóth-czímerben  a  kis  szőlősgazda,  kezében  metszőkéssel, 
szőllőtőkéjét  tisztogatja. 

Folytathatnánk  ezen  békés  foglalkozásokat  ábrázoló  czí¬ 
merek  sorozatát  tovább  is,  mert  vannak  olyanok  is,  melyek  a 
bányaművelésre^  halászatra,  nevelésre,  vallásos  szertartásokra 
stb.  vonatkoznak,  de  ha  csak  az  itt  felsorolt  czímereknek,  az 
eredeti  armálisokba  befestett  képeit  szemléljük,  meggyőződünk, 
hogy  az  abban  ábrázolt  alakok,  az  akkor  élő  s  azon  foglal¬ 
kozású  egyének  hű  ábrázolása.  A  mint  hogy  kétségtelen  az, 
hogy  a  csizmadia,  kertész,  föld-  és  szőlőművelő  alakját, 

öltözékét  híven  adják  vissza  ezen  XVII.  századbeli  czímer- 
képek,  éppen  annyira  bizonyos,  hogy  a  dikicset,  a  köpűt,  az  ekét, 
a  kaszát,  a  metszőkést  szintén  ugyanazon  alakban  használták. 

A  magyar  heraldika  ezen  naturalisztikus  irányának  fon¬ 
tosságáról,  művelődéstörténeti  szempontból,  már  „Zsigmond 
király  czímerlevelei"  czímű  értekezésemben  szólottám,  szélesebb 
alapokra  fektetve  tárgyalta  azt  dr.  Szendrei  János  „Magyar 
viseletképek  czímereinkben“  czímű  művében,  felismerve  és  mél¬ 
tányolva  ezen  czímerek  kultúrtörténeti  fontosságát. 

Azonban  a  milyen  fontos  volt  a  magyar  heraldika  ezen 
természetes!  iránya  művelődéstörténeti  szempontból,  éppen 
annyira  káros  volt  a  heraldika  fejlődésére  nézve. 

A  heraldikai  művészet  éppen  abban  csúcsosodik  ki,  hogy 
az  egy  bizonyos  egyszerű  czímeralakot,  az  alak  elhelyezése, 
annak  és  a  pajzs  színének  változtatása,  egyiknek  vagy  másik¬ 
nak  hasítása,  egyszerű  vagy  haránt  osztása,  szóval  a  külön¬ 
féle  heroldalakok  alkalmazása  által,  száz  és  százféle  egymástól 
megkülömböztethető  alakban  képes  előállítani.  A  XVII.  század¬ 
beli  magyar  természetes  heraldika  szerint,  minden  csak  úgy 
ábrázolható,  a  mint  azt  látjuk.  A  harczost  zöld  alapon  kék 
pajzsban,  mert  a  föld  zöld  és  az  ég  kék,  az  oroszlánt  sárga 
színben  kék  pajzsban,  mert  az  ég  kék  és  az  oroszlán  termé¬ 
szetes  színe  sárga. 

Ezen  felfogás  következményei  aztán  a  sok,  egymástól 
semmi  töréssel  meg  nem  különböztetett  teljesen  egyező  magyar 
czím  érképek.  Az  eddig  ismert  magyar  czímerek  között,  kék 
pajzsban,  fiait  vérével  tápláló  fehér  pelikán  van  120 ;  kék 
pajzsban,  zöld  alapon,  veresruhás  férfi,  jobbjában  karddal 
vagy  buzogánynyal  141 ;  kékben,  zöld  alapon,  sárga  oroszlán, 
egészben  vagy  koronából  növekvőn  —  a  mi  egyre  megy  — 
karmában  karddal  vagy  buzogánynyal  408. 

A  czímeralakokhoz  hasonló  heraldikátlan  elbánásban 
részesültek  a  takarók  is,  de  ennek  volt  némi  praktikus  haszna 
is.  Ezek  ugyanis  kevés  kivétellel,  négyszínűek  voltak  s  e 
négy  szín,  ismét  kevés  kivétellel :  kék-arany,  veres-ezüst. 
A  heraldikai  négy  főszín.  S  mivel  ezen  négy  főszín  egyike- 
másika,  legtöbb  esetben  megfelelt  a  pajzs  és  pajzsalak 
színeinek,  heraldikai  hiba  csak  abban  volt,  hogy  a  takarók 

tarkábbak  voltak,  mint  a  pajzs  és  pajzsalak  azt  megkívánta 
volna. 

De  hiába  volt  a  pajzsban  fekete  sas,  holló,  szarvas 
(Plovanics),  vadkan,  kecske,  seregély  vagy  gólya,  vagy  hiába 
volt  a  pajzsalak  zöld  fa,  vagy  zöld  pajzsban  fekete  lovas 
(Balaton),  a  takarók  maradtak :  kék-arany,  veres-ezüst. 

Néha  elvétve  mégis  mutatkoznak  ezen  sablonszerűségtől 
eltérések,  de  ezek  is  gyakran  nem  szerencsések,  önkényesek, 
okadatolatlanok,  heraldikátlanok.  A  Porubszky-czímer  például: 
veres  pajzsban,  fehér  hattyú,  takarók :  kék-arany,  fekete-ezüst ; 
a  Puskás-czímer :  kékben,  fehér  lovon  ülő  lovas,  takarók: 
veres-arany,  fekete  ezüst;  a  Sárossy-czímer :  kékben,  zöld  fa 
tetejéből  növekvő  pánczélos  alak,  takarók:  fekete-arany;  a 
Beszprémi-czímer :  zöld  pajzsban,  természetes  gém,  takarók: 
kék-arany,  fekete  arany. 

Ez  volt  a  magyar  heraldika  legmélyebb  sülyedésének 
korszaka,  de  a  magyar  faji  és  nemzeti  jelleget  egy  sem  tün¬ 
tette  fel  jellemzőbben  és  kifejezőbben  mint  éppen  a  hanyatlás 
ezen  korszaka. 


VI. 

Nagy  Rákóczi  Ferencz  fejedelmünk  csak  ritka  esetekben 
élt  a  nemesség-  és  czímeradományozás  jogával.  Összesen  3 — 4 
armálisa  ismeretes.  Ezekben  a  czímer  mind  egyenlő :  kar, 
markában  karddal.  Ezen  egyszerű  szimbolikus  czímerkép  jelezte 
azt,  hogy  a  nemességgel  feldíszített  adományos,  karddal  kezében 
védelmezte  a  nemzet  alkotmányos  jogait. 

A  szatmári  béke  után  egy  szomorú  korszak  következett 
be  a  nemzetre,  az  elernyedés,  a  fásultság,  a  reménytelenség, 
a  sülyedés,  az  elnemzetietlenedés  korszaka,  a  „melyben  a 
nemzeti  szellem  közel  van  a  teljes  kialváshoz*.  A  nemzet 
jobbjai  reménytelenül  félrevonultak,  mások,  a  legtöbbje,  az 
uralkodóház  zsoldjába  szegődve,  a  nemzeti  aspirácziók  ellen 
fordult,  ez  lévén  egyedüli  útja  az  anyagi  boldogulásnak,  elő- 
haladásnak  és  emelkedésnek.  Az  összbirodalom  eszméje  mind¬ 
inkább  előtérbe  lépett  s  ennek  keresztülvitelére  az  uralkodóház 

a  békés  útat  követte,  a  nemzet  nagy  anyagi  kárára  és  veszte¬ 
ségére.  Volt  erre  elég  fegyver  a  kezében,  de  főképen  a 
neoacquistica  commissio  és  az  indigenatus. 

Az  első  hosszas,  kárhozatos  működésével  kiforgatta  az 
ősi  jogos  birtokosokat  birtokaikból,  a  másik  jogczímet  adott 
külföldi  nagyuraknak,  hogy  a  szabadsághősöktől  elkobzott 
nagy  uradalmakat  adományba  nyerhessék  és  bírhassák. 

Midőn  a  törökök  kiszorítása  után  a  pusztán  maradt  terü¬ 
letek  betelepítéséről  történt  intézkedés,  az  uralkodóház  főczélja 
az  volt,  hogy  a  magyarság  minél  szűkebb  körre  szoríttassék 
s  helyét  idegenekkel  foglaltassák  el.  Az  alvidék  kincstári  bir¬ 
tokait  részletekben  árverezték  el,  a  vevők  —  többnyire  ide¬ 
genek  —  a  vétel  alkalmával  nemességet  is  nyertek,  mert  a 
földbirtoklásra  csak  a  nemesség  adott  jogosultságot. 

„így  lettek  nemesek"  —  mondja  Dugonics  András,  fel¬ 
jegyzéseiben  —  „korcsmárosok,  kalmárok,  tímárok,  könyv¬ 
nyomtatók,  grófok  komornyikjai,  udvari  tisztjeik,  örmények  és 
több  efféle  hitvány  emberek".  Goquier,  Landerer,  Speck, 
Ötl  stb. 

Ezen  in^encziók  következtében  az  új  nemességnek  is  más 
képe  volt,  mint  az  előző  században.  A  XVII.  század  a  jobbágy¬ 
nemesítések  százada  volt.  Megpénzesedett,  szökött,  a  császári 
seregben  a  nemzeti  fejedelmek  vagy  a  török  ellen  harczoló 
jobbágyok  kapták  az  armálisokat,  czímereik,  mint  feljebb  meg¬ 
írtuk,  ezen  mozgalmas,  harczokban  eltöltött  század  hű  képét 
mutatják. 

A  XVIII.  század  új  nemesei  között  kevés  magyarra  talá¬ 
lunk.  A  ki  közöttük  magyar  is,  már  nem  manumittált  jobbágy, 

I  hanem  inkább  a  honorácziorok  osztályába  tartozik  s  nemesíté¬ 
séhez  az  érdemeket  nem  mindig  a  haza  javára  kifejtett  mun¬ 
kálkodásával  szerezte. 

Mások  lévén  a  czímeradományosak,  megváltozott  a  czí- 
merek  jelleme  is.  Míg  a  XVII.  század  jobbágynemesitéseinél 
az  adományozott  czímerek,  ha  nem  a  heraldika  előnyére  is  és 
ha  kevés  változatossággal  is,  de  bizonyos  kizárólagos  nemzeti 
bélyeget  hordtak  magukon,  addig  a  XVIII.  század  idegen  nem¬ 
zetiségű  czímeradományosai  már  a  nyugati,  német-osztrák 
ízlésnek  jobban  megfelelő  czímereket  kaptak.  A  vágtató  lova- 

sokat,  törökökkel  küzdő  vitézeket,  a  kardot  és  törökfejet  tartó 
oroszlánokat,  a  kereskedelmi  hajók,  horgonyok,  postakürtök, 
az  uralkodóházért  égő  szivek  és  kétfejű  sasok  váltják  fel. 
A  XVII.  század  egységes  pajzsmezejét,  a  heroldalakok  külön¬ 
böző  nemei:  osztott,  hasított,  négyeit,  függő  és  álló  ékekkel 
tagozott  pajzsmezők  helyettesítik,  felékesítve  csillagokkal,  betűk¬ 
kel,  rózsákkal,  liliomokkal,  szárnyakkal,  halakkal,  holdsarlókkal 
rakott  rendes  és  harántpólyákkal,  pajzsfőkkel  és  pajzslábakkal, 
koczkázott  és  csillagokkal  rakott  pajzskeretekkel  s  a  kerete¬ 
ken  néha  két-három  sisakkal. 

Ezen  időszakban  az  armálisok  külső  alakja  is  megváltozott. 

Már  Rudolfnak  a  prágai  várban  kiállított  egyik-másik 
armálisánál  mellőzték  annak  régi  alakját,  az  egyes  nagyobb 
alakú  pergamenlapot.  Több  kisebb  pergamenlapot  fűztek  egy¬ 
máshoz  s  az  összefűző  zsinór  a  királyi  pecséten  ment  keresztül. 
Az  adományozott  czímer  nagy  díszszel,  a  háttéren  felül  több¬ 
nyire  drapériákkal,  alul  tájképekkel  feldíszítve,  heraldikai  pon¬ 
tossággal  megfestve,  a  pergamen  első  lapját  foglalta  el  annak 
egész  nagyságában.  Arra  is  van  példánk,  hogy  az  ilyen  füzetes 
armális  nyomtatva  volt,  csak  a  különálló  czímerkép  s  a  szö¬ 
vegben  az  adományos  neve  volt  szabadkéz  munkája. 

Azonban  maga  Rudolf  is,  csekély  kivétellel,  az  armálisok 
régi  alakját  használta  s  azt  használták  utódai  is  egész  m. 
Károlyig,  ki  ismét  a  füzetes  alakot  hozta  forgalomba,  mely 
azután  állandó  is  maradt  úgy  nála,  mint  utódainál. 

Ugyanezen  alak  dívott  a  német-római  birodalmi  czímer- 
adományozásoknál  is,  azzal  a  külömbséggel,  hogy  míg  ott  a 
czímer  a  szövegbe  iktatott  czímerleírással  szemben  levő  lapra 
volt  festve,  addig  a  magyar  armálisoknál  a  czímer  mindig  a 
füzet  első  lapját  foglalta  el. 

A  magyar  heraldikában  HL  Károly  kora  óta  1848-ig  nem 
történt  semmi  változás.  Az  1848.  évvel  megszűntek  a  magyar 
nemesség  előjogai  s  ezzel  a  magyar  nemesség  és  heraldika 
történetének  lapjai  is  lezáródtak. 

1.  1353. 

2.  1367. 

3.  1389. 

4.  1394. 

5.  1429. 

6.  1429. 


23.  1458 

24.  1473. 

25.  1474. 

26.  1474. 

27.  1474. 

28.  1474. 

29.  1474. 

30.  1474. 

31.  1474. 

32.  1475. 

33.  1475. 

34.  1475. 


Henrik,  Dénes  fia,  krassómegyei  alispán  Véghelyi  gyűjt.,  N.  Múz. 
Berkesnéniei  Mihály  borsodi  alispán  .  Forgách-ltár. 

István,  comes  Laczk  fia,  szepesi  alispán  Tomka-ltár.  G.  8. 
Ugyanő,  körirata :  s.  mark.  filh  simeoni  U.  o.  G.  10. 

Urbánfalvi  János  comes,  szepesi  szolgab.  U.  o.  G.  31. 

János  comes,  Urbánfalvi  Hank  fia,  sze¬ 
pesi  szolgabiró . Csoma-ltár,  Mariássy-ltár. 

Mátyásfalvi  Tóbiás . Mariássy-ltár. 

N.  N.  Szörényi  al-bán . Sombori-ltár,  Nemz.  Múz. 

Petky  László  bodrogmegyei  alispán  .  Zichy-család  ltára  IX.  6. 
Nagyvölgyi  László  bodrogm.  alispán  U.  o.  IX.  6. 

N.  N.  abaujmegyei  szolgabiró  .  .  .  Csoma-ltár. 

Pólyák  zempléni  alispán . Dessewffy-ltár. 

N.  N.  bodrogmegyei  alispán  ....  Zichy-ltár  IX.  186. 

N.  N.  bodrogmegyei  alispán  .  .  .  .  U.  o.  IX.  223. 

U.  o.  293. 

U.  o.  293. 

Nagyvölgyi  László  viczebán  és  Bodrog-  U.  o.  309. 
megye  szolgabirái  U.  o.  309. 

U.  o.  360. 

U.  o.  442. 

Nyitramegye  szolgabirái . U.  o.  539. 

Eszeni  Chapy  János  zempl.  alispán  és 
birótársai  ......... 

Dobay  Gergely  kolozsmegyei  alispán 


Dessewffy-ltár. 
U.  o. 

Csoma-ltár. 


Roskoványi  Miklós  és  Zichy  Márton 
sárosmegyei  alispánok  és  szolgabirák 


Szepesmegyei  szolgabiró 

35. 

1479. 

EMBLÉMÁK  SOROZATA 

ÁbrahámfalviDamián  szepesi  szolgabiró 

Forgách-lt.,  Nemzeti  Múz 

36. 

1485. 

Csantafalvi  Csigh* János  „  „ 

Tomka-ltár  G.  43. 

37. 

1492. 

Egyik  Szörényi  bán . 

Sombori-ltár,  Nemz.  Múz 

38. 

1493. 

Miklósfalvi  Boch  Márton  szepesmegyei 

39. 

1497. 

szolgabiró . 

Csentefalvi  Lőrincz  comes  szepesmegyei 

Tomka-ltár  G.  44. 

40. 

1518. 

szolgabiró . 

Spáczay  Gáspár  és  Zele  Miklós  kraszna- 

G.  46. 

41. 

1518. 

megyei  alispánok . 

Sombori-ltár. 

42. 

1503. 

Janchali  László  abaúji  alispán  .  .  . 

Csoma-ltár. 

43. 

1505. 

Csenthefalvi  Lörincz  comes,  szepesm. 

44. 

1505. 

szolgabiró . 

N.  N.  abaúji  szolgabiró . 

Mariássy-ltár. 

Csoma-ltár. 

45. 

46. 

1505  i 

1505. : 

Abaúji  alispán  és  szolgabiró  .... 

Gábriel-ltár. 

47. 

1508. 

Abaúji  alispán  és  szolgabiró  .... 

„ 

48. 

1513. 

Gagyi  Demeter  abaúji  alispán  .  .  . 

99 

49. 

1518. 

Mindszenthy  Péter  szolnokmegyei  al- 

Sombori-ltár. 

50. 

1518. 

51. 

1518. 

ispán  és  birótársai 

99 

52. 

1520. 

) 

Butykay-ltár. 

53. 

1520.  1 

Szuhafői  Raj  nőid  borsodmegyei  alispán 

54. 

1520.  ' 

j  és  társai 

55. 

1521.  | 

i  Mindszenthy  Péter  szolnokmegyei  al- 

Sombori-ltár. 

56. 

1521.  1 

1  ispán  és  társai 

99 

57. 

1520.  j 

1  Szemerey  Mihály  abaúji  alispán  és  biró- 

Gábriel-ltár. 

58. 

1520.  ! 

1  társai 

99 

59. 

1529. 

N.  N.  borsodmegyei  szolgabiró  .  .  . 

Butykay-ltár. 

60. 

1537. 

Felsönémeti  Miklós  abaúji  alispán  .  . 

Kassa  város  levéltára. 

61. 

1538. 

N.  N.  abaúji  szolgabiró . 

Csoma-ltár. 

62. 

1544. 

N.  N.  abaúji  szolgabiró . 

99 

63. 

1545. 

F.  R . 

Sombori-ltár. 

64. 

1547. 

Abaúji  szolgabiró . 

Csoma-ltár. 

65. 

1547.  \ 

Abaúji  szolgabíró . 

y> 

66. 

1547.  1 

Nicolaus  Boglyas . 

„ 

67. 

1549. 

Csatóházi  Csathó  István . 

99 

68. 

1549. 

Chamai  Fábián  Balázs . 

99 

69. 

1555. 

N.  N.  abaúji  szolgabiró . 

„ 

70. 

1555. 

Eöri  Possay  Gáspár  ungi  alispán  .  . 

Both-ltár. 

71. 

1573. 

Thussay  Mihály . 

Forgách-ltár. 

72. 

1563. 

S.  J.  ugocsai  alispán . 

Gábriel-ltár. 

73. 

1606. 

Palay  Boldizsár . 

Jakabfalvi-ltár. 

74. 

1623. 

J.  T . 

„ 

75. 

1633. 

Borbély  András . 

Tomka-ltár. 

76. 

1637. 

Dubraviczky  Zsigmond . 

99 

KÉPEK  JEGYZÉKE. 

Külön  mellékletek . 

Oldal 

Emblémák  pecséteken  17 

A  kassai  szentségház  czímerei .  43 

Szövegbe  nyomott  képek. 

Kassai  sírkő .  19 

Kassai  sárkányos  sírkő .  20 

Gagyi  László  sírköve .  21 

Kezdőbetű  a  bécsi  képes  krónikából.  Búzád  lovag .  23 

Kezdőbetű  a  bécsi  képes  krónikából.  Hedrich  (Héder)  lovag  .  .  23 

Kezdőbetű  a  bécsi  képes  krónikából.  Hermann  lovag  .  .  .  :  .  24 

Kezdőbetű  a  bécsi  képes  krónikából.  Hunt  lovag .  24 

Kezdőbetű  a  bécsi  képes  krónikából.  Olivér  és  Rathold  testvérek  25 

Kezdőbetű  a  bécsi  képes  krónikából.  Poth  lovag .  25 

Pogány-czimer .  31 

Donch  pecsétje .  42 

Csentevölgyi-czímer .  36 

Semsey-czimer .  37 

Vajdahunyadi  falkép .  42 

Gógányváraljai  czimerek .  45 

Tétényi-czímer .  52 

Lovas  alak.  Osztrák  Rudolf  1305.  évi  pecsétjéről .  55 

Kis-czimer.  Részlet  ugyanabból .  56 

Chontos  Péter  czímere .  62 

Kistárkányi-czímer .  63 

Moghy-czímer .  67 

Chese-czímer .  73 

Karchay-czímer .  ....  74 

Báthory-czímer .  83 

Máriássy-sírkö .  85 

Pálóczy-czímer .  86 

KÉPEK  JEGYZÉKE. 


Oldal 

Hollós  pilaszter .  86 

Hollós  kódexdíszítés.  Johannis  Damasceni  sententiae  Corvin-kódexböl  87 

Török  Ambrus  czímere .  88 

U  betű.  Bakócz  Tamás  esztergomi  gradualejából .  89 

Kormossy-czímer .  91 

Dobay-czimer .  92 

Vásárhelyi-czímer .  93 

Dragissich-czímer .  95 

Oroszlán  Münster  Tamás  Cosmografia-jából .  96 

Imrefify-czímer . 100 

Érky-czímer  .  . . 103 

Salzer-czímer . 108 

Sánkfalvay-czímer . 109 

Szigethy-czímer . 117 

Gyulay-czímer . 118 

Meszesi  Gergely  czímere . 124 

Bomemissza-czímer . 125 

Igali  Ferencz  czímere . 127 

Thury-czímer . 128 

Derochy-czimer . 129 

Forray-czímer . .  * . 135 

XVIII.  századi  sírkövek . 136 

Échy-czímer . 141 

A  Segnyey-czímer  harczi  jelenetei . 143 

Guthai-czímer . 147 

Váradi-czímer . 148 


A  M.  Tud.  Akadémia  Könyvkiadó-Vállalata. 

A  M.  Tud.  Akadémia  Könyvkiadó- Vállalatának  19lí-ik 
évi  illetménye  (az  1911 — 1913.  cyklus  második  évi  folyama) 
a  következő  köteteket  tartalmazza: 

I.  n.  A.  Baín:  Neveléstudomány.  Angolból  fordította  és 
bevezetéssel  ellátva  dr.  Szemere  Samu.  A  fordítást  átnézte 
dr.  Sebestyén  Károly.  Két  kötet  (teljes  mü). 

III.  Gardner  A.  £• :  A  régi  Athén.  Angolból  fordította: 
Dr.  Schmidt  Márton.  A  fordítást  felülvizsgálta :  Dr.  Láng 
Nándor.  II.  (befejező)  kötet.  Számos  képpel  és  tervrajzzal. 

IV.  Goldzíher  Ignác z  t  Előadások  az  Iszlámról.  (Egy  kötet.) 

Külön  egy-egy  kötet  ára  fűzve  5  kor.,  angol  vászon¬ 
kötésben  6  kor. 

E  könyvek  1912^  november  közepén  küldettek  szót. 


A  Könyvkiadó-Vállalatból  évenként  négy  kötet  (minden  mfi 
betűrendes  tárgymutatóval)  jelenik  meg,  összesen  mintegy  80— lOOnyol- 
esadrétü  íven.  Egy-egy  évfolyam  ára  fűzve  10  korona.  Csinos  angol 
vászonkötésben  a  négy  kötet  ára  14  korona. 

Az  aláírás  a  hároméves  oyklusra  (1011—1913)  kötelező.  Egy-egy 
évfolyam  ára  (fűzve  4  kötet  10  korona,  kötve  14  korona)  vagy  előre 
küldendő  be  a  M.  Tud.  Akadémia  főtitkári  hivatalának,  mely  esetben 
az  évi  könyvilletmény  bérmentesen  küldetik  meg,  vagy  pedig  a  szál¬ 
lításkor  ntánvéteUel  űzethető  be.  —  Ez  utóbbi  esetben  a  szállítás  költ¬ 
ségeit  a  czímzett  viseli. 

A  Könyvkiadó-Vállalat  pártoló  tagjai  az  „Akadémiai  Értesítő* 
ezimfí  havi  folyóiratot  minden  további  ráfizetés  nélkül,  díjta¬ 
lanul  kapják  s  az  Akadémia  minden  egyéb  kiadványait  (ha  egye¬ 
nesen  a  M.  Tud.  Akadémia  főtitkári  hivatalához  fordulnak)  25%  ár¬ 
engedménynyel  rendelhetik  meg. 

A  .pártoló  tagsági  nyilatkozatok  a  M.  Tud.  Akadémia 
Főtitkári  hivatalához  (Budapest,  V.,  Akadémia-u.  2.  sz.)  küldendők. 
Az  eddigi  pártoló  tagok,  ha  visszalépésüket  be  nem  jelentik,  ezentúl 
it  kapni  fogják  a  kiadványokat. 

Budapest,  1912  deczember  15. 

i  M.  Tud.  Akadémia  Főtitkári  Hivatala. 


A  M.  TUDOMÁNYOS  AKADÉMIA  KIADÁSA. 


IRTA  Í842-BEN 


SZÉCHENYI  ISTVÁN. 

% 


* 

Sajtó  alá  rendezte  és  a  mű  történetét  megírta 

VISZOTA  GYULA. 


8°;  2(8  lap.  Ára  2  korona. 


Gr.  Széchenyi  István  1841-ben  Kelet  Népe  czímű 
művével  megtámadta  Kossuth  Lajos  és  a  Pesti  Hírlap 
modorát.  Kijelentette,  hogy  a  lap  ily  modorral  a  „revolu- 
'  tionarius  syllogismus  anteeedense*.  Széchenyi  támadására 
Kossuth  Lajos :  Felelet  gr.  Széchenyi  Istvánnak  czímű. 
művével  válaszolt,  de  hozzászóltak  e  kél  kiváló  hazafi  vitá¬ 
jához  mások  is,  mint  Fáy  András,  Záborszky  Alajos, 
b.  Eötvös  József,  gr.  Dessewffy  Aurél,  Vörösmarty  Mihály, 
úgy  hogy  egész  irodalom  keletkezett  a  Kelet  Népe  nyo¬ 
mában.  E  válaszokra  akart  felelni  Széchenyi  .,  Garat u  czímű 
művével  1842  szeptemberében.  Művét  azonban  nem  adta 
ki,  s  mivel  a  kézirat  jelzése  nem  volt  egységes,  a  kézirat 
szétszóródott,  úgy  hogy  később  maga  Széchenyi  is  meg¬ 
feledkezett  e  művéről.  Egyidejűleg’  megemlíti  e  müvét 
Naplójá-ban  is  és  részben  ennek  segítségével  sikerült  az 
eredeti  kéziratot  egybeállítani  s  a  müvet  kiadni. 

A  mű  árának  (nagy  terjedelme  ellenére  csak  2  kor.) 
postautalványon  való  beküldése  ellenében  a  M.  Tud.  Aka¬ 
démia  Könyvkiadóhivatala  megküldi  a  könyvet  és  az  us«- 
szegrŐJ  szóló  nyugtatványt,  de  kapható  a  munka  minden 
könyvkereskedésben '  is. 


Budapest.  1912  november  havában. 


MO*MV*K8XMV  MKTOPt,  •U*At-E*7. 


